
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 178 

1 Αυγούστου 2007 


ΝΟΜΟΣ ΥΠ’ ΑΡΙΘΜ. 3601 

Ανάληψη και άσκηση δραστηριοτήτων από τα πιστωτικά 
ιδρύματα, επάρκεια ιδίων κεφαλαίων των πιστωτικών 
ιδρυμάτων και των επιχειρήσεων παροχής επενδυ¬ 
τικών υπηρεσιών και λοιπές διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΣΚΟΠΟΣ, ΟΡΙΣΜΟΙ ΚΑΙ ΠΕΔΙΟ ΕΦΑΡΜΟΓΗΣ 

Άρθρο 1 
Σκοπός 

Με το νόμο αυτόν σκοπείται η ενσωμάτωση στην ελ¬ 
ληνική τραπεζική νομοθεσία των διατάξεων των Οδηγι¬ 
ών του Ευρωπαϊκού Κοινοβουλίου και του Συμβουλίου, 
υπ’ αριθμ. 2006/48/ΕΚ σχετικά με την ανάληψη και την 
άσκηση δραστηριότητας από τα πιστωτικά ιδρύματα (Ε 
177/30.6.2006) και 2006/49/ΕΚ για την επάρκεια των ιδί¬ 
ων κεφαλαίων των επιχειρήσεων επενδύσεων και των 
πιστωτικών ιδρυμάτων (ί_177/30.6.2006). 

Αρθρο 2 
Ορισμοί 

Με την επιφύλαξη των ειδικών ορισμών που περιέχο- 
νται στα Κεφάλαια Ζ' και ΙΓ', κατά τον παρόντα νόμο 
νοούνται ως: 

1. Πιστωτικό ίδρυμα: 

α) επιχείρηση, η δραστηριότητα της οποίας συνίστα- 
ται στην αποδοχή καταθέσεων ή άλλων επιστρεπτέων 
κεφαλαίων από το κοινό και στη χορήγηση δανείων ή 
λοιπών πιστώσεων για λογαριασμό της, ή 

β) ίδρυμα ηλεκτρονικού χρήματος, κατά την έννοια 
της παραγράφου 19 του παρόντος άρθρου. 

2. Αδεια λειτουργίας: Απόφαση της Τράπεζας της Ελ¬ 
λάδος από την οποία απορρέει η δυνατότητα ίδρυσης 
και λειτουργίας του πιστωτικού ιδρύματος. Προκειμένου 
περί πιστωτικών ιδρυμάτων με έδρα σε άλλα κράτη- 
μέλη ή σε τρίτες χώρες η αντίστοιχη πράξη των αρμό¬ 
διων αρχών τους. 

3. Υποκατάστημα: Μονάδα εκμετάλλευσης ενός πι¬ 
στωτικού ιδρύματος, η οποία δεν έχει αυτοτελή νομική 


προσωπικότητα και η οποία διενεργεί απευθείας όλες 
ή μερικές από τις πράξεις που αποτελούν αναπόσπα¬ 
στο τμήμα της δραστηριότητας του πιστωτικού ιδρύ¬ 
ματος. 

4. Αρχικό κεφάλαιο: Η αξία του καταβεβλημένου κεφα¬ 
λαίου, με εξαίρεση την αξία των προνομιούχων μετοχών 
που παρέχουν δικαίωμα σωρευτικού μερίσματος για 
παρελθούσες χρήσεις, η διαφορά από έκδοση μετο¬ 
χών υπέρ το άρτιο και τα αποθεματικά πάσης φύσεως 
με εξαίρεση αυτά από αναπροσαρμογή στοιχείων του 
ενεργητικού. 

5. Ίδια κεφάλαια: Τα ίδια κεφάλαια, όπως εκάστοτε 
ορίζονται με αποφάσεις της Τράπεζας της Ελλάδος. 

6. Αρμόδιες αρχές: Οι εθνικές αρχές που είναι εξουσι¬ 
οδοτημένες βάσει νόμου ή κανονιστικών διατάξεων να 
ασκούν την εποπτεία των πιστωτικών ιδρυμάτων. 

7. Κράτος-μέλος: Κάθε κράτος-μέλος της Ευρωπαϊκής 
Ένωσης και κάθε άλλο κράτος που έχει κυρώσει τη Συμ¬ 
φωνία για τον Ευρωπαϊκό Οικονομικό Χώρο (Ε.Ο.Χ.). 

8. Κράτος-μέλος καταγωγής: Το κράτος-μέλος όπου 
έχει χορηγηθεί η άδεια λειτουργίας σε πιστωτικό ίδρυ¬ 
μα. 

9. Κράτος-μέλος υποδοχής: Το κράτος-μέλος όπου ένα 
πιστωτικό ίδρυμα, το οποίο εδρεύει σε άλλο κράτος- 
μέλος, έχει υποκατάστημα ή παρέχει υπηρεσίες. 

10. Τρίτες χώρες: Οι λοιπές, πέραν των κρατών-μελών, 
χώρες. 

11. Χρηματοδοτικό ίδρυμα: Επιχείρηση η οποία δεν 
είναι πιστωτικό ίδρυμα και της οποίας η κύρια δραστη¬ 
ριότητα συνίσταται στην απόκτηση συμμετοχών ή στην 
άσκηση μιας ή περισσότερων από τις δραστηριότητες 
που αναφέρονται στα υπό στοιχεία β'-ιβ', της παραγρά¬ 
φου 1 του άρθρου 11 του παρόντος νόμου. 

12. Έλεγχος: Η σχέση που υφίσταται μεταξύ μητρικής 
επιχείρησης προς θυγατρική κατά την έννοια του εδαφί¬ 
ου α' της παρ. 5 του άρθρου 42ε του κ.ν. 2190/1920, όπως 
ισχύει, ή η παρεμφερής σχέση μεταξύ οποιουδήποτε 
φυσικού ή νομικού προσώπου και μιας επιχείρησης. 

13. Ειδική συμμετοχή: Η άμεση ή έμμεση κατοχή του¬ 
λάχιστον του 10% του κεφαλαίου ή των δικαιωμάτων 
ψήφου μιας επιχείρησης ή η άσκηση ουσιώδους επιρ¬ 
ροής στη διαχείριση της επιχείρησης αυτής. 

Για το σκοπό της εφαρμογής του ορισμού «ειδική 
συμμετοχή» λαμβάνεται υπόψη και το άρθρο 10 του ν. 
3556/2007. 

14. Μητρική επιχείρηση: Η μητρική επιχείρηση κατά την 
έννοια των διατάξεων του εδαφίου α' της παρ. 5 του 
άρθρου 42ε του κ.ν. 2190/1920, όπως ισχύει. 

15. Θυγατρική επιχείρηση: Η θυγατρική επιχείρηση 
κατά την έννοια των διατάξεων του εδαφίου α' της 
παρ. 5 του άρθρου 42ε του κ.ν. 2190/1920, όπως ισχύει. 
Κάθε θυγατρική επιχείρηση άλλης θυγατρικής θεωρεί¬ 
ται επίσης θυγατρική της μητρικής επιχείρησης που 
είναι επικεφαλής των επιχειρήσεων αυτών. 

16. Στενοί δεσμοί: Η κατάσταση κατά την οποία δύο ή 
περισσότερα φυσικά ή νομικά πρόσωπα συνδέονται: 

α) δια μέσου συμμετοχής, δηλαδή της άμεσης ή με 
δεσμό ελέγχου κατοχής του 20% ή περισσότερο του κε¬ 
φαλαίου ή των δικαιωμάτων ψήφου μιας επιχείρησης, ή 
β) με δεσμό ελέγχου, κατά την έννοια της παραγρά¬ 
φου 12 του παρόντος άρθρου, ή 
γ) με μόνιμο τρόπο με το ίδιο πρόσωπο με δεσμό 
ελέγχου, κατά την έννοια της παραγράφου 12 του πα¬ 
ρόντος άρθρου. 

17. Κίνδυνος απομείωσης της αξίας εισπρακτέων: ο 
κίνδυνος ότι ένα εισπρακτέο ποσό θα μειωθεί με πί¬ 
στωση μετρητών προς τον οφειλέτη ή πίστωση άλλου 
είδους προς αυτόν. 

18. Λειτουργικός κίνδυνος: ο κίνδυνος επέλευσης ζη¬ 
μιών οφειλόμενων είτε στην ανεπάρκεια ή στην αστο¬ 
χία εσωτερικών διαδικασιών, φυσικών προσώπων και 
συστημάτων είτε σε εξωτερικά γεγονότα, ο οποίος 
περιλαμβάνει και το νομικό κίνδυνο. 

19. Ίδρυμα ηλεκτρονικού χρήματος: Επιχείρηση, εκτός 
του πιστωτικού ιδρύματος της περίπτωσης α' της παρα¬ 
γράφου 1 του παρόντος άρθρου, η οποία εκδίδει μέσα 
πληρωμής υπό μορφή ηλεκτρονικού χρήματος. 

20. Ηλεκτρονικό χρήμα: Νομισματική αξία, η οποία 
αντιστοιχεί σε απαίτηση έναντι του εκδότη και η οποία 
επιπλέον: 

α) είναι αποθηκευμένη σε ηλεκτρονικό υπόθεμα, 
β) έχει εκδοθεί κατόπιν παραλαβής χρηματικού πο¬ 
σού, και 

γ) γίνεται δεκτή ως μέσο πληρωμής από επιχειρήσεις 
άλλες, εκτός από την εκδότρια. 

21. Κεντρικές τράπεζες: Οι εθνικές κεντρικές τράπεζες 
των κρατών-μελών και η Ευρωπαϊκή Κεντρική Τράπε¬ 
ζα. 

Άρθρο 3 

Πεδίο εφαρμογής 

1. α. Ο νόμος αυτός ρυθμίζει την ανάληψη και άσκηση 
δραστηριότητας, καθώς και την προληπτική εποπτεία 
των πιστωτικών ιδρυμάτων. Επίσης περιλαμβάνει κανό¬ 
νες σχετικά με την εποπτεία της κεφαλαιακής επάρ¬ 
κειας των επιχειρήσεων παροχής επενδυτικών υπηρε¬ 
σιών, καθώς και με την άσκηση δραστηριότητας και την 
εποπτεία των εποπτευόμενων από την Τράπεζα της 
Ελλάδος χρηματοδοτικών ιδρυμάτων. 

β. Οι διατάξεις των άρθρων 34 έως 49 και 66 του 
παρόντος νόμου εφαρμόζονται και στις χρηματοδο¬ 
τικές εταιρείες συμμετοχών, καθώς και στις μεικτές 
εταιρείες συμμετοχών κατά την έννοια του άρθρου 33 
(παράγραφοι 7 και 8) που εδρεύουν στην Ελλάδα ή σε 
άλλα κράτη-μέλη. 

γ. Για την εφαρμογή των αναφερόμενων στο εδάφιο 
β' της παρούσας παραγράφου διατάξεων ως χρηματο¬ 
δοτικά ιδρύματα νοούνται και τα πιστωτικά ιδρύματα, 


εκτός των κεντρικών τραπεζών των κρατών-μελών, τα 
οποία εξαιρούνται από το πεδίο εφαρμογής του πα¬ 
ρόντος νόμου, δυνάμει των παραγράφων 2 και 3 του 
παρόντος άρθρου. 

2. Εξαιρούνται από την εφαρμογή του παρόντος νό¬ 
μου η Τράπεζα της Ελλάδος και, πλην του άρθρου 88 
του παρόντος νόμου, το Ταμείο Παρακαταθηκών και 
Δανείων. 

3. Εξαιρούνται από τις διατάξεις των άρθρων 13 και 
15 του παρόντος νόμου περί ελεύθερης εγκατάστασης 
και παροχής υπηρεσιών τα πιστωτικά ιδρύματα που 
εδρεύουν σε άλλα κράτη-μέλη και έχουν ρητά εξαιρεθεί 
από τις διατάξεις της Οδηγίας 2006/48/ΕΚ. 

Άρθρο 4 

Απαγόρευση άσκησης δραστηριοτήτων από 
μη πιστωτικά ιδρύματα 

1. Απαγορεύεται σε φυσικά ή νομικά πρόσωπα που 
δεν αποτελούν πιστωτικά ιδρύματα η κατ’ επάγγελμα 
αποδοχή καταθέσεων χρημάτων ή άλλων επιστρεπτέων 
κεφαλαίων από το κοινό. 

2. α. Με την επιφύλαξη των ειδικών διατάξεων της 
νομοθεσίας, απαγορεύεται επίσης η κατ’ επάγγελμα 
χορήγηση δανείων ή λοιπών πιστώσεων, εφόσον δεν 
έχει παρασχεθεί προς το σκοπό αυτόν ειδική άδεια της 
Τράπεζας της Ελλάδος. Οι όροι για τη χορήγηση άδειας 
για την κατ’ επάγγελμα χορήγηση δανείων ή λοιπών 
πιστώσεων καθορίζονται με απόφαση της Τράπεζας 
της Ελλάδος. 

β. Η απαγόρευση του εδαφίου α' της παρούσας πα¬ 
ραγράφου δεν καταλαμβάνει τη χορήγηση δανείων ή 
λοιπών πιστώσεων με οποιονδήποτε τρόπο (περιλαμ- 
βανομένης της εκδόσεως πιστωτικών καρτών), εφόσον 
πρόκειται είτε περί δανείων ή λοιπών πιστώσεων μεταξύ 
επιχειρήσεων συνδεδεμένων, κατά την έννοια της παρ. 
5 του άρθρου 42ε του κ.ν. 2190/1920, όπως ισχύει, είτε 
περί δανείων ή λοιπών πιστώσεων που χορηγούνται 
από επιχειρήσεις προς φυσικά ή νομικά πρόσωπα για 
την αγορά αγαθών ή υπηρεσιών που διατίθενται από 
την ίδια την παρέχουσα την πίστωση ή το δάνειο επι¬ 
χείρηση. 

3. Η απαγόρευση της παραγράφου 1 του παρόντος 
άρθρου δεν ισχύει: 

α) για την έκδοση τίτλων από το Ελληνικό Δημόσιο ή 
από νομικά πρόσωπα, εφόσον αυτό προβλέπεται από 
την ισχύουσα νομοθεσία, καθώς και 

β) για τη λήψη μετρητών ή επιστρεπτέων κεφαλαίων 
από επιχειρήσεις που εποπτεύονται από την Επιτροπή 
Κεφαλαιαγοράς, κατά την άσκηση της κύριας επιχειρη¬ 
ματικής τους δραστηριότητας, σύμφωνα με την άδεια 
λειτουργίας που τους έχει παρασχεθεί, με βάση τις 
διατάξεις της ισχύουσας νομοθεσίας. 

4. Γ ια το ύψος του επιτοκίου και τον εν γένει εκτοκι- 
σμό, καθώς και τις λοιπές επιβαρύνσεις των δανείων ή 
λοιπών πιστώσεων που χορηγούνται από τις επιχειρή¬ 
σεις παροχής πιστώσεων ή από άλλα χρηματοδοτικά 
ιδρύματα σύμφωνα με τα προβλεπόμενα στην άδεια 
λειτουργίας που τους έχει χορηγηθεί από την Τράπεζα 
της Ελλάδος ή από επιχειρήσεις, που δεν αποτελούν 
πιστωτικά ιδρύματα, για τη διενέργεια χρηματιστηρια¬ 
κών συναλλαγών με βάση το ν. 2843/2000 (ΦΕΚ 219 Α'/ 
12.10.2000), όπως ισχύει, εφαρμόζεται η ισχύουσα για τα 
πιστωτικά ιδρύματα νομοθεσία. 

5. Απαγορεύεται η έκδοση ηλεκτρονικού χρήματος 
από πρόσωπα ή επιχειρήσεις που δεν αποτελούν πι¬ 
στωτικά ιδρύματα. Η απαγόρευση αυτή δεν ισχύει ανα¬ 
φορικά με την έκδοση ηλεκτρονικού χρήματος από τα 
ιδρύματα ηλεκτρονικού χρήματος που εξαιρούνται από 
διατάξεις του παρόντος νόμου, σύμφωνα με το άρθρο 
58 του παρόντος νόμου. 

ΚΕΦΑΛΑΙΟ Β' 

ΧΟΡΗΓΗΣΗ ΑΔΕΙΑΣ ΙΔΡΥΣΗΣ ΚΑΙ ΛΕΙΤΟΥΡΓΙΑΣ 
ΠΙΣΤΩΤΙΚΟΥ ΙΔΡΥΜΑΤΟΣ ΣΤΗΝ ΕΛΛΑΔΑ ΚΑΙ 
ΑΝΑΚΛΗΣΗ ΑΥΤΗΣ 

Άρθρο 5 

Όροι και προϋποθέσεις για την ίδρυση και 
λειτουργία πιστωτικού ιδρύματος 

1. Τα πιστωτικά ιδρύματα επιτρέπεται να ιδρύονται και 
να λειτουργούν μόνο με τη μορφή της ανώνυμης εται¬ 
ρίας ή με τη μορφή αμιγούς πιστωτικού συνεταιρισμού 
του ν. 1667/1986 (ΦΕΚ 196 Α'), όπως ισχύει. 

2. Τα πιστωτικά ιδρύματα που ιδρύονται και λειτουρ¬ 
γούν στην Ελλάδα οφείλουν να έχουν και την πραγμα¬ 
τική κεντρική διοίκησή τους στην Ελλάδα. 

3. Ο πιστωτικός συνεταιρισμός που λαμβάνει άδεια 
λειτουργίας ως πιστωτικό ίδρυμα, συναλλάσσεται με 
τα μέλη του, με άλλα πιστωτικά ιδρύματα, καθώς και 
με το Ελληνικό Δημόσιο. Κατόπιν έγκρισης της Τράπε¬ 
ζας της Ελλάδος και υπό τους ειδικότερους όρους και 
προϋποθέσεις που αυτή τυχόν θέτει κατά περίπτωση, 
ο συνεταιρισμός μπορεί να συναλλάσσεται και με μη 
μέλη του μέχρι ποσού που σε καμία περίπτωση δεν 
υπερβαίνει ποσοστό 50% επί των χορηγήσεών του ή 
των καταθέσεών του. 

Κατόπιν έγκρισης της Τράπεζας της Ελλάδος και υπό 
τους ειδικότερους όρους και προϋποθέσεις που αυτή 
τυχόν θέτει, στον ανωτέρω περιορισμό δεν υπόκεινται 
οι συναλλαγές: 

ί) οποιοσδήποτε φύσεως όταν συμμετέχει και μέλος 
του συνεταιρισμού, καθώς και 

ϋ) αυτές που αφορούν δευτερεύουσες τραπεζικές ερ¬ 
γασίες διαμεσολαβητικού χαρακτήρα. 

4. Απαιτείται η κάλυψη αρχικού κεφαλαίου ίσου του¬ 
λάχιστον με τα ακόλουθα ποσά, για τη χορήγηση, κατά 
περίπτωση, από την Τράπεζα της Ελλάδος άδειας λει¬ 
τουργίας: 

α) πιστωτικού ιδρύματος, με το ποσό των δεκαοκτώ 
εκατομμυρίων (18.000.000) ευρώ, 

β) υποκαταστήματος πιστωτικού ιδρύματος που 
εδρεύει σε τρίτη χώρα, με το ποσό των εννέα εκατομ¬ 
μυρίων (9.000.000) ευρώ, 

γ) πιστωτικού ιδρύματος, σε πιστωτικό συνεταιρισμό, 
με το ποσό των έξι εκατομμυρίων (6.000.000) ευρώ. 

5. Τα αναφερόμενα στην παράγραφο 4 του παρόντος 
άρθρου όρια μπορεί να αναπροσαρμόζονται με απόφα¬ 
ση της Τράπεζας της Ελλάδος, σε ποσά όχι μικρότερα 
των πέντε εκατομμυρίων (5.000.000) ευρώ. 

6. α. Σε περίπτωση που το αρχικό κεφάλαιο δεν καλύ¬ 
πτεται ολοσχερώς με μετρητά, η Τράπεζα της Ελλάδος 
ορίζει, με απόφασή της, κατά περίπτωση, τα λοιπά στοι¬ 
χεία με τα οποία μπορεί αυτό να καλύπτεται και κα¬ 
θορίζει την απαιτούμενη αναλογία των μετρητών προς 
τα εν λόγω στοιχεία, λαμβάνοντας υπόψη τα ισχύοντα 
κριτήρια για την επάρκεια της ρευστότητας και τη φε- 
ρεγγυότητα των πιστωτικών ιδρυμάτων. 


β. Ειδικότερα στην περίπτωση μετατροπής λει- 
τουργούντος νομικού προσώπου σε πιστωτικό ίδρυ¬ 
μα, ποσοστό τουλάχιστον 80% του ενεργητικού του 
υπό μετατροπή νομικού προσώπου θα πρέπει να είναι 
συνολικά τοποθετημένο σε μετρητά, καταθέσεις, τίτ¬ 
λους διαπραγματεύσιμους σε οργανωμένες αγορές και 
βραχυπρόθεσμα δάνεια ή λοιπές πιστώσεις που έχουν 
χορηγηθεί με τραπεζικά κριτήρια. 

7. Το ύψος των ιδίων κεφαλαίων του πιστωτικού ιδρύ¬ 
ματος πρέπει καθ’ όλη τη διάρκεια της λειτουργίας 
του να μην είναι κατώτερο του εκάστοτε απαιτούμενου 
ελάχιστου αρχικού κεφαλαίου της παραγράφου 4 του 
παρόντος άρθρου. 

8. Η Τράπεζα της Ελλάδος καθορίζει με απόφασή της 
την προθεσμία εντός της οποίας τα πιστωτικά ιδρύματα 
οφείλουν: 

α) να αναπροσαρμόζουν τα ίδια κεφάλαιά τους προς 
το εκάστοτε απαιτούμενο ελάχιστο αρχικό κεφάλαιο, 

β) να επαναφέρουν τα ίδια κεφάλαιά τους, σε περί¬ 
πτωση μείωσής τους, στο ύψος του εκάστοτε απαιτού- 
μενου ελάχιστου αρχικού κεφαλαίου. 

Η ανωτέρω προθεσμία δεν μπορεί να υπερβαίνει τους 
είκοσι τέσσερις (24) μήνες στην περίπτωση α' και τους 
δώδεκα (12) μήνες στην περίπτωση β' της παρούσας 
παραγράφου. 

9. Προκειμένου περί αύξησης των ιδίων κεφαλαίων 
λειτουργούντων πιστωτικών ιδρυμάτων, η Τράπεζα της 
Ελλάδος μπορεί να επιβάλλει ειδικούς όρους για τη 
συγκέντρωση του κεφαλαίου, σύμφωνα με τα κριτήρια 
που αναφέρονται στην περίπτωση α' της παραγράφου 
6 του παρόντος άρθρου. 

10. Για τη λήψη άδειας λειτουργίας, η οποία αποτελεί 
απαραίτητη προϋπόθεση για την έναρξη λειτουργίας 
πιστωτικού ιδρύματος, οι ενδιαφερόμενοι προβαίνουν 
στις ακόλουθες ενέργειες: 

α. Υποβάλλουν σχετική αίτηση και, πριν από τη χο¬ 
ρήγηση της άδειας της Τράπεζας της Ελλάδος, προ¬ 
βαίνουν στην κάλυψη του αρχικού κεφαλαίου, όπως 
ορίζεται στην παράγραφο 4 του παρόντος άρθρου. 

Σε περίπτωση υποβολής αίτησης για ίδρυση πολυμε- 
τοχικού πιστωτικού ιδρύματος, την αίτηση υποβάλλει 
δεόντως εξουσιοδοτημένη ιδρυτική επιτροπή, η οποία 
τηρεί τις ισχύουσες διατάξεις περί προσέλκυσης κεφα¬ 
λαίων από επενδυτές και διαλύεται μετά την ολοκλήρω¬ 
ση της διαδικασίας σύστασης του νομικού προσώπου 
του πιστωτικού ιδρύματος. 

Η Τράπεζα της Ελλάδος δικαιούται να ζητά την κα¬ 
τάθεση, σε εύλογη προθεσμία από την υποβολή της 
αίτησης, ισόποσης με το μετοχικό κεφάλαιο του υπό 
ίδρυση πιστωτικού ιδρύματος εγγυητικής επιστολής 
πιστωτικού ιδρύματος, που υπόκειται σε καθεστώς επο- 
πτείας ισοδύναμο με το προβλεπόμενο στον παρόντα 
νόμο, η οποία θα καταπίπτει υπέρ της Τράπεζας της 
Ελλάδος, σε πίστωση λογαριασμού για την κάλυψη του 
μετοχικού κεφαλαίου του υπό ίδρυση πιστωτικού ιδρύ¬ 
ματος σε περίπτωση που δεν καλυφθεί το μετοχικό 
κεφάλαιο μέχρι και την ημερομηνία κοινοποίησης της 
εγκριτικής απόφασης. Η εγγυητική επιστολή καλύπτει 
το σύνολο του μετοχικού κεφαλαίου του υπό ίδρυση 
πιστωτικού ιδρύματος, ανεξάρτητα από τον αριθμό των 
ιδρυτών - μετόχων του, και επιστρέφεται ή μετά την 
κατά τα προαναφερθέντα κάλυψη του μετοχικού κεφα¬ 
λαίου ή μετά την κοινοποίηση της τυχόν απορριπτικής 
απόφασης της Τράπεζας της Ελλάδος. 

β. Γνωστοποιούν στην Τράπεζα της Ελλάδος την ταυ¬ 
τότητα: 

ί) των μετόχων, φυσικών ή νομικών προσώπων, που 
θα κατέχουν, άμεσα ή έμμεσα, ποσοστό συμμετοχής ή 
δικαιωμάτων ψήφου ίσο ή ανώτερο του 5% στο μετο¬ 
χικό κεφάλαιο του πιστωτικού ιδρύματος, καθώς και το 
ποσοστό της συμμετοχής αυτής, 
ϋ) των δέκα μεγαλύτερων μετόχων και το ποσοστό 
συμμετοχής ή των δικαιωμάτων ψήφου εκάστου στο 
πιστωτικό ίδρυμα και 

ιϋ) των φυσικών προσώπων που αν και δεν περιλαμβά¬ 
νονται στα πρόσωπα των παραπάνω περιπτώσεων (ί) και 
(ϋ) ασκούν, μέσω γραπτών ή άλλων συμφωνιών ή μέσω 
κοινής δράσης, τον έλεγχο του πιστωτικού ιδρύματος, 
γ. Γνωστοποιούν στην Τράπεζα της Ελλάδος: 
ί) τα πρόσωπα που θα είναι υπεύθυνα για τον κα¬ 
θορισμό του προσανατολισμού της δραστηριότητας 
του πιστωτικού ιδρύματος και τα οποία θα συμμετέ¬ 
χουν, ως μέλη, στο Διοικητικό Συμβούλιο του πιστωτι¬ 
κού ιδρύματος. Η ύπαρξη δύο, τουλάχιστον, προσώπων 
επιφορτισμένων με τις αρμοδιότητες αυτές αποτελεί 
προϋπόθεση για τη χορήγηση της άδειας λειτουργίας 
και για τη συνέχιση της λειτουργίας του πιστωτικού 
ιδρύματος. 

ϋ) τα λοιπά μέλη του Διοικητικού Συμβουλίου και 
ιϋ) τους επικεφαλής των λειτουργιών του πιστωτι¬ 
κού ιδρύματος, σύμφωνα με τα προβλεπόμενα στις 
ισχύουσες αποφάσεις της Τράπεζας της Ελλάδος περί 
των Συστημάτων Εσωτερικού Ελέγχου των πιστωτικών 
ιδρυμάτων. 

δ. Υποβάλλουν στην Τράπεζα της Ελλάδος πρόγραμμα 
επιχειρηματικής δραστηριότητας στο οποίο αναφέρο- 
νται ιδίως το είδος και η έκταση των εργασιών, το 
χρονοδιάγραμμα επίτευξης των στόχων του πιστωτικού 
ιδρύματος, η διάρθρωση του ομίλου στον οποίο τυχόν 
ανήκει το πιστωτικό ίδρυμα, καθώς και το πλαίσιο της 
οργανωτικής του δομής, του Συστήματος Εσωτερι¬ 
κού Ελέγχου, περιλαμβανομένων των λειτουργιών της 
Εσωτερικής Επιθεώρησης, Διαχείρισης Κινδύνων και 
Κανονιστικής Συμμόρφωσης, και των διαδικασιών που 
απαιτούνται για τη συμμόρφωση με το άρθρο 26 του 
παρόντος νόμου. Σε περίπτωση που το πιστωτικό ίδρυ¬ 
μα προτίθεται να παρέχει και επενδυτικές υπηρεσίες 
πρέπει να καλύπτονται και οι εκάστοτε προβλεπόμενες 
υποχρεώσεις, σύμφωνα με τις σχετικές διατάξεις της 
ισχύουσας νομοθεσίας για την παροχή επενδυτικών 
υπηρεσιών από πιστωτικά ιδρύματα. 

11. Πριν από τη χορήγηση άδειας λειτουργίας, αλλά 
και κατά τη διάρκεια λειτουργίας του πιστωτικού ιδρύ¬ 
ματος, η Τράπεζα της Ελλάδος δύναται επίσης, για την 
επίτευξη των σκοπών της εποπτείας και για λόγους 
διαφάνειας: 

α) να ζητά στοιχεία για την ταυτότητα, τη χρηματο¬ 
οικονομική κατάσταση και την προέλευση των χρημα¬ 
τικών μέσων των: 

ί) φυσικών ή νομικών προσώπων που κατέχουν, άμεσα 
ή έμμεσα, συμμετοχή ή δικαιώματα ψήφου σε ποσοστό 
ανώτερο του 1% στο μετοχικό κεφάλαιο του πιστωτικού 
ιδρύματος, 

ϋ) φυσικών προσώπων που εμπίπτουν στην περίπτωση 
(ιϋ) του εδαφίου β' της παραγράφου 10 του παρόντος 
άρθρου ή που ελέγχουν άμεσα ή έμμεσα νομικά πρό¬ 
σωπα, τα οποία εμπίπτουν στις περιπτώσεις (ί) και (ϋ) 
του εν λόγω εδαφίου, 


ιϋ) των προσώπων του εδαφίου γ' της παραγράφου 
10 του παρόντος άρθρου· 

β) να επιβάλλει στα νομικά πρόσωπα των περιπτώ¬ 
σεων (ί) και (ϋ) του εδαφίου β' της παραγράφου 10 του 
παρόντος νόμου και της περίπτωσης (ί) του εδαφίου α' 
της παρούσας παραγράφου την υποχρέωση να έχουν 
ονομαστικές τις μετοχές με δικαίωμα ψήφου· 
γ) να απαιτεί, όπως συγκεκριμένα ποσοστά του συνό¬ 
λου των πιο πάνω ονομαστικών μετοχών με δικαίωμα 
ψήφου ανήκουν σε ένα ή περισσότερα φυσικά πρόσωπα, 
που τυγχάνουν της προηγούμενης έγκρισης της Τρά¬ 
πεζας της Ελλάδος 1 

δ) να απαιτεί από τα πιστωτικά ιδρύματα να της πα¬ 
ρέχουν τις κατάλληλες πληροφορίες, ώστε να βεβαι¬ 
ώνεται ότι πληρούνται πάντοτε οι προϋποθέσεις που 
προβλέπονται για τη χορήγηση άδειας λειτουργίας με 
βάση τον παρόντα νόμο ή ότι δεν ανέκυψαν καταστά¬ 
σεις που θα αποτελούσαν αιτία για τη μη χορήγηση 
της άδειας αυτής. 

12. Η Τράπεζα της Ελλάδος μπορεί επίσης να καθορίζει 
για την επίτευξη των ανωτέρω στόχων: 

α) τα αναγκαία δικαιολογητικά και στοιχεία, καθώς 
και τις λοιπές λεπτομέρειες εφαρμογής του παρόντος 
άρθρου, 

β) τους ειδικότερους περιορισμούς και όρους ως προς 
τις δραστηριότητες ή τα καθήκοντα που τυχόν ανα¬ 
τίθενται σε σχέση με τη λειτουργία του πιστωτικού 
ιδρύματος στα φυσικά πρόσωπα, που αναφέρονται στα 
εδάφια β' και γ' της παραγράφου 10 και στο εδάφιο 
α' της παραγράφου 11 του παρόντος άρθρου για την 
αποτροπή ή ελαχιστοποίηση καταστάσεων σημαντικής 
σύγκρουσης συμφερόντων ή επιρροών, που αποβαίνουν 
σε βάρος της συνετής και χρηστής διαχείρισης του 
πιστωτικού ιδρύματος, 

γ) τους ειδικότερους περιορισμούς και όρους για τις 
δραστηριότητες του πιστωτικού ιδρύματος, 
δ) τα κριτήρια βάσει των οποίων θεωρείται ότι φυσικά 
και νομικά πρόσωπα διατηρούν ειδική σχέση, άμεσα ή 
έμμεσα, με το πιστωτικό ίδρυμα, 
ε) κατά παρέκκλιση από τις γενικώς ισχύουσες περί 
ανωνύμων εταιρειών διατάξεις, τις διαδικασίες, τα ανώ¬ 
τατα όρια και τους λοιπούς όρους των πάσης φύσεως 
δανείων, λοιπών πιστώσεων, εγγυήσεων, καθώς και συμ¬ 
μετοχών των πιστωτικών ιδρυμάτων, στα πρόσωπα του 
εδαφίου δ' της παρούσας παραγράφου, προκειμένου 
να διασφαλίζεται ότι οι εν λόγω συναλλαγές δεν διε- 
νεργούνται με προνομιακούς όρους σε σχέση με τους 
γενικούς όρους που το πιστωτικό ίδρυμα εφαρμόζει ή με 
τρόπο που μπορεί να αποβεί σε βάρος της χρηστής και 
συνετής διαχείρισης του πιστωτικού ιδρύματος και 
στ) την υποχρέωση υποβολής αίτησης εισαγωγής 
των μετοχών του πιστωτικού ιδρύματος σε οργανωμέ¬ 
νη αγορά, για τη διασφάλιση μεγαλύτερης διασποράς, 
εντός προθεσμίας που δεν μπορεί να υπερβαίνει τα πέ¬ 
ντε (5) έτη ή το ελάχιστο διάστημα που απαιτείται από 
τις ισχύουσες διατάξεις για τη θεμελίωση δικαιώματος 
υποβολής αίτησης εισαγωγής μετοχών των επιχειρήσε¬ 
ων σε οργανωμένη αγορά. 

13. α. Πριν από την οριστική της απόφαση για τη 
χορήγηση άδειας λειτουργίας σε πιστωτικό ίδρυμα, η 
Τράπεζα της Ελλάδος διαβουλεύεται με τις αρμόδι¬ 
ες αρχές του άλλου κράτους-μέλους, οι οποίες είναι 
υπεύθυνες για την εποπτεία πιστωτικών ιδρυμάτων ή 

ασφαλιστικών επιχειρήσεων ή επιχειρήσεων παροχής 
επενδυτικών υπηρεσιών, εάν το πιστωτικό ίδρυμα, που 
πρόκειται να ιδρυθεί είναι: 

ί) θυγατρική πιστωτικού ιδρύματος ή ασφαλιστικής 
επιχείρησης ή επιχείρησης παροχής επενδυτικών υπη¬ 
ρεσιών, αντίστοιχα, που έχει λάβει άδεια λειτουργίας 
σε άλλο κράτος-μέλος ή 

ϋ) θυγατρική της μητρικής επιχείρησης πιστωτικού 
ιδρύματος ή ασφαλιστικής επιχείρησης ή επιχείρησης 
παροχής επενδυτικών υπηρεσιών, αντίστοιχα, που έχει 
λάβει άδεια λειτουργίας σε άλλο κράτος-μέλος ή 

ιϋ) ελεγχόμενο από τα ίδια φυσικά ή νομικά πρόσωπα, 
που ελέγχουν πιστωτικό ίδρυμα ή ασφαλιστική επιχεί¬ 
ρηση ή επιχείρηση παροχής επενδυτικών υπηρεσιών, 
αντίστοιχα, που έχει λάβει άδεια λειτουργίας σε άλλο 
κράτος-μέλος. 

β. Οι αρμόδιες αρχές που αναφέρονται στο εδάφιο 
α' της παρούσας παραγράφου διαβουλεύονται μεταξύ 
τους, ιδίως όταν αξιολογούν την ποιότητα των μετόχων, 
καθώς και την εντιμότητα και την ικανότητα των διευ¬ 
θυντικών στελεχών που συμμετέχουν στη διαχείριση 
άλλης επιχείρησης του ίδιου ομίλου. Οι εν λόγω αρμό¬ 
διες αρχές ανταλλάσσουν οποιαδήποτε σημαντική πλη¬ 
ροφορία σχετικά με την ποιότητα των μετόχων και την 
εντιμότητα και ικανότητα των διευθυντικών στελεχών, 
που είναι σχετική με τη χορήγηση άδειας λειτουργίας, 
καθώς και με τον έλεγχο της εφαρμογής των όρων 
λειτουργίας των επιχειρήσεων του ομίλου. 

14. Για την εφαρμογή των διατάξεων του παρόντος 
άρθρου και του άρθρου 24, σε περίπτωση που οι μέτοχοι 
είναι νομικά πρόσωπα, οι υποχρεώσεις γνωστοποίησης 
αφορούν τα φυσικά πρόσωπα που ελέγχουν, άμεσα ή 
έμμεσα, τα εν λόγω νομικά πρόσωπα. Γ ια το σκοπό υπο¬ 
λογισμού της σχετικής συμμετοχής λαμβάνεται υπόψη 
και το άρθρο 10 του ν. 3556/2007. 

Άρθρο 6 

Χρήση του όρου «τράπεζα» 

1. Η χρήση του όρου «τράπεζα» ή οποιασδήποτε ξε¬ 
νόγλωσσης απόδοσής του στην επωνυμία ή το διακρι¬ 
τικό τίτλο επιχείρησης επιτρέπεται μόνο σε πιστωτικά 
ιδρύματα, εκτός εάν το είδος της δραστηριότητας της 
επιχείρησης, όπως αυτή προκύπτει από το καταστατι¬ 
κό της και όπως πρέπει παράλληλα να υποδηλώνεται 
στην επωνυμία και στο διακριτικό τίτλο της επιχείρησης, 
αποκλείει τον κίνδυνο σύγχυσης του κοινού. 

2. Οι αμιγείς πιστωτικοί συνεταιρισμοί, που λαμβάνουν 
άδεια λειτουργίας από την Τράπεζα της Ελλάδος ως 
πιστωτικά ιδρύματα, δύνανται να χρησιμοποιούν στην 
επωνυμία τους τον όρο «Συνεταιριστική Τράπεζα». 

3. Τα πιστωτικά ιδρύματα που έχουν λάβει άδεια λει¬ 
τουργίας σε άλλο κράτος δύνανται να χρησιμοποιούν, 
για την άσκηση των δραστηριοτήτων τους στην Ελλάδα, 
την ίδια επωνυμία και τον ίδιο διακριτικό τίτλο, που 
χρησιμοποιούν στο κράτος καταγωγής τους. Η Τράπεζα 
της Ελλάδος δύναται να απαιτεί την προσθήκη στην 
επωνυμία ή στο διακριτικό τίτλο μιας επεξηγήσεως σε 
περίπτωση ύπαρξης κινδύνου σύγχυσης. 

Άρθρο 7 

Λόγοι άρνησης χορήγησης άδειας λειτουργίας πιστω¬ 
τικού ιδρύματος από την Τράπεζα της Ελλάδος 

1. Η Τράπεζα της Ελλάδος δεν χορηγεί άδεια λειτουρ¬ 
γίας πιστωτικού ιδρύματος, εάν: 


α) κρίνει ότι τα πρόσωπα, που αναφέρονται στο εδάφιο 
β', στα στοιχεία (ί) και (ϋ) του εδαφίου γ' της παραγρά¬ 
φου 10, καθώς και στα στοιχεία (ί) και (ϋ) του εδαφίου α' 
της παραγράφου 11 του άρθρου 5 του παρόντος νόμου, 
δεν είναι αξιόπιστα ή εν γένει κατάλληλα να εξασφαλί¬ 
σουν τη συνετή και χρηστή διαχείριση του πιστωτικού 
ιδρύματος, καθώς και την αποτροπή ή ελαχιστοποίηση 
καταστάσεων σημαντικής σύγκρουσης συμφερόντων ή 
επιρροών, που αποβαίνουν σε βάρος της συνετής και 
χρηστής διαχείρισης του πιστωτικού ιδρύματος, 
β) κρίνει ειδικότερα ότι τα πρόσωπα, που αναφέρονται 
στα στοιχεία (ί) και (ϋ) του εδαφίου γ' της παραγράφου 
10 του άρθρου 5 του παρόντος νόμου, και το Διοικητικό 
Συμβούλιο, ως σύνολο, δεν διαθέτουν την απαιτούμε- 
νη για την αποτελεσματική άσκηση των καθηκόντων 
τους κατάρτιση και εμπειρία, όπως η εμπειρία αυτή 
προκύπτει από προϋπηρεσία τους σε θέσεις ανάλογης 
ευθύνης, κατά προτίμηση σε πιστωτικά ή χρηματοδο¬ 
τικά ιδρύματα, 

γ) διατηρεί αμφιβολίες για τη νομιμότητα προέλευσης, 
την αληθή κυριότητα ή για την επάρκεια των οικονο¬ 
μικών πόρων των μετόχων του εδαφίου β' της παρα¬ 
γράφου 10 του άρθρου 5 του παρόντος νόμου, και των 
φυσικών προσώπων που ελέγχουν άμεσα ή έμμεσα τα 
νομικά πρόσωπα που αναφέρονται στα στοιχεία (ί) και 
(ϋ) του ίδιου εδαφίου, 

δ) κρίνει ότι η διάρθρωση του ομίλου των επιχειρήσε¬ 
ων που συνδέονται με το πιστωτικό ίδρυμα, κατά την 
έννοια της παρ. 5 του άρθρου 42ε του κ.ν. 2190/1920, 
όπως ισχύει, δεν είναι ικανοποιητικά διαφανής, ώστε να 
διασφαλίζει την απρόσκοπτη άσκηση των εποπτικών 
της αρμοδιοτήτων, 

ε) δεν πληρούται οποιαδήποτε από τις προϋποθέσεις 
του άρθρου 5 του παρόντος νόμου, 
στ) κρίνει ότι στενοί δεσμοί μεταξύ ενός υπό ίδρυση 
πιστωτικού ιδρύματος και άλλων φυσικών ή νομικών 
προσώπων ή νομοθετικές, κανονιστικές ή διοικητικές 
διατάξεις τρίτης χώρας στις οποίες υπάγονται ένα ή 
περισσότερα φυσικά ή νομικά πρόσωπα, με τα οποία το 
πιστωτικό ίδρυμα έχει στενούς δεσμούς, παρεμποδίζουν 
την αποτελεσματική εκπλήρωση της αποστολής της 
Τράπεζας της Ελλάδος στον τομέα της εποπτείας. 

2. Η Τράπεζα της Ελλάδος υποχρεούται να εγκρίνει 
ή να αρνηθεί τη χορήγηση άδειας λειτουργίας εντός 
εξαμήνου από τη λήψη της αίτησης ή, εάν αυτή δεν εί¬ 
ναι πλήρης, εντός εξαμήνου από τη διαβίβαση υπό του 
αιτούντος των απαιτούμενων από την Τράπεζα της Ελ¬ 
λάδος πληροφοριών. Απόφαση πάντως εκδίδεται εντός 
έτους από τη λήψη της αίτησης. Η απόφαση για την 
άρνηση χορήγησης άδειας λειτουργίας αιτιολογείται 
και κοινοποιείται στον αιτούντα. Η παράλειψη της Τρά¬ 
πεζας της Ελλάδος να χορηγήσει άδεια λειτουργίας 
εντός της ανωτέρω προθεσμίας ισοδυναμεί με άρνηση 
χορήγησής της. 

Άρθρο 8 

Ανάκληση της άδειας λειτουργίας 
πιστωτικού ιδρύματος 

1. Η Τράπεζα της Ελλάδος δύναται να ανακαλεί την 
άδεια λειτουργίας πιστωτικού ιδρύματος στις ακόλου¬ 
θες περιπτώσεις: 
α) Το πιστωτικό ίδρυμα: 

(ί) δεν κάνει χρήση της άδειας μέσα σε διάστημα 
δώδεκα (12) μηνών από τη χορήγησή της, εκτός αν η 
άδεια παρέχει μεγαλύτερη προθεσμία, 

(μ) παραιτείται ρητώς από αυτήν, 

(ιϋ) έχει πάψει να ασκεί τη δραστηριότητα του για 
χρονική περίοδο μεγαλύτερη των έξι (6) μηνών, 

(ϊν) αδυνατεί ή αρνείται να αυξήσει τα ίδια κεφάλαιά 
του, 

(ν) παρακωλύει με οποιονδήποτε τρόπο τον έλεγχο 
που ασκείται από την Τράπεζα της Ελλάδος, 

(νί) παραβαίνει διατάξεις νόμων σχετικών με την 
εποπτεία ή την άσκηση της δραστηριότητας των πι¬ 
στωτικών ιδρυμάτων ή αποφάσεων της Τράπεζας της 
Ελλάδος, σε βαθμό που είναι δυνατόν να τίθενται σε 
διακινδύνευση η φερεγγυότητα του πιστωτικού ιδρύμα¬ 
τος ή εν γένει η επίτευξη των στόχων της ασκούμενης 
από την Τράπεζα της Ελλάδος εποπτείας. 

β) Η άδεια λειτουργίας έχει χορηγηθεί με βάση ψευ¬ 
δείς, ανακριβείς ή παραπλανητικές δηλώσεις. 

γ) Το πιστωτικό ίδρυμα δεν διαθέτει επαρκή ίδια κεφά¬ 
λαια, δεν προσφέρει τα εχέγγυο ότι δύναται να εκπλη¬ 
ρώσει τις υποχρεώσεις του και ιδίως δεν διασφαλίζει 
τα επιστρεπτέα κεφάλαια που του έχουν εμπιστευθεί 
οι πιστωτές του. 

δ) Δεν πληρούνται οι όροι υπό τους οποίους χορηγή¬ 
θηκε η άδεια λειτουργίας. 

ε) Δημιουργούνται καταστάσεις που αναφέρονται στο 
εδάφιο στ' της παραγράφου 1 του άρθρου 7 του παρό¬ 
ντος νόμου ή η διάρθρωση του ομίλου του πιστωτικού 
ιδρύματος έχει μεταβληθεί κατά τρόπο που να παρε¬ 
μποδίζεται η αποτελεσματική άσκηση των εποπτικών 
της αρμοδιοτήτων. 

2. Η Τράπεζα της Ελλάδος ανακαλεί επίσης την άδεια 
πιστωτικού ιδρύματος στις περιπτώσεις που προβλέπε- 
ται από την ισχύουσα νομοθεσία. 

3. Η Τράπεζα της Ελλάδος αιτιολογεί και κοινοποιεί 
στους ενδιαφερομένους και στις αρμόδιες αρχές των 
κρατών, όπου το πιστωτικό ίδρυμα διατηρεί υποκατα¬ 
στήματα, την απόφασή της για την ανάκληση της άδειας 
λειτουργίας πιστωτικού ιδρύματος. 

Άρθρο 9 

Υποβολή αιτήσεως ακυρώσεως ενώπιον του 
Συμβουλίου της Επικρατείας 

Οι αποφάσεις της Τράπεζας της Ελλάδος που εκδί- 
δονται κατ’ εφαρμογή του παρόντος νόμου υπόκεινται 
σε αίτηση ακυρώσεως ενώπιον του Συμβουλίου της 
Επικράτειας. 

Άρθρο 10 

Ενημέρωση της Ευρωπαϊκής Επιτροπής, της Ευρω¬ 
παϊκής Επιτροπής Τραπεζών και του Συμβουλίου 

1. Η Τράπεζα της Ελλάδος ενημερώνει την Ευρωπαϊκή 
Επιτροπή για: 

α) κάθε χορηγούμενη άδεια λειτουργίας πιστωτικού 
ιδρύματος, 

β) κάθε ανάκληση άδειας λειτουργίας πιστωτικού 
ιδρύματος, 

γ) το είδος των περιπτώσεων για τις οποίες υπήρξαν 
απορριπτικές αποφάσεις, σύμφωνα με το άρθρο 13 του 
παρόντος νόμου ή των περιπτώσεων στις οποίες ελή- 
φθησαν μέτρα ή κυρώσεις, σύμφωνα με τις παραγρά¬ 
φους 1 και 2 του άρθρου 65 του παρόντος νόμου, 
δ) τη χρήση των διακριτικών ευχερειών, κατά τα προ- 
βλεπόμενα στις σχετικές διατάξεις της κοινοτικής νο¬ 
μοθεσίας για τα μεγάλα χρηματοδοτικά ανοίγματα των 
πιστωτικών ιδρυμάτων. 


2. Η Τράπεζα της Ελλάδος ενημερώνει επίσης: 
α) την Ευρωπαϊκή Επιτροπή Τραπεζών για όλες τις 
άδειες λειτουργίας υποκαταστημάτων που χορηγούνται 
σε πιστωτικά ιδρύματα που εδρεύουν σε τρίτη χώρα 
και 

β) το Συμβούλιο για τις διαδικασίες που αποσκοπούν 
στην αποτροπή των πιστωτικών ιδρυμάτων από την 
υπέρβαση, μέσω εικονικών συναλλαγών, των ισχυόντων, 
με βάση αποφάσεις της Τράπεζας της Ελλάδος, ορίων 
για τα μεγάλα χρηματοδοτικά τους ανοίγματα. 

ΚΕΦΑΛΑΙΟ Γ' 

ΙΔΡΑΣΤΗΡΙΟΤΗΤΕΣ ΠΙΣΤΩΤΙΚΩΝ ΙΔΡΥΜΑΤΩΝ - 
ΕΛΕΥΘΕΡΗ ΕΓΚΑΤΑΣΤΑΣΗ ΚΑΙ ΕΛΕΥΘΕΡΗ 
ΠΑΡΟΧΗ ΥΠΗΡΕΣΙΩΝ - ΣΧΕΣΕΙΣ ΜΕ ΤΡΙΤΕΣ ΧΩΡΕΣ 

Αρθρο 11 

Δραστηριότητες πιστωτικών ιδρυμάτων 

1. Ο κατάλογος δραστηριοτήτων για την εφαρμογή 
των άρθρων 12 έως 20 του παρόντος νόμου έχει ως 
εξής: 

α. αποδοχή καταθέσεων ή άλλων επιστρεπτέων κε¬ 
φαλαίων 

β. χορήγηση δανείων ή λοιπών πιστώσεων συμπερι¬ 
λαμβανομένων και των πράξεων πρακτορείας επιχει¬ 
ρηματικών απαιτήσεων 
γ. χρηματοδοτική μίσθωση (Ιθαείηρ) 1 
δ. πράξεις διενέργειας πληρωμών, περιλαμβανομένης 
της μεταφοράς κεφαλαίων 
ε. έκδοση και διαχείριση μέσων πληρωμής (πιστωτικών 
και χρεωστικών καρτών, ταξιδιωτικών και τραπεζικών 
επιταγών) 1 

στ. εγγυήσεις και αναλήψεις υποχρεώσεων 
ζ. συναλλαγές για λογαριασμό του ίδιου του ιδρύμα¬ 
τος ή της πελατείας του, που αφορούν: 

ί. μέσα χρηματαγοράς (αξιόγραφα, πιστοποιητικά κα¬ 
ταθέσεων κλπ.), 
μ. συνάλλαγμα, 

ιϋ. προθεσμιακά συμβόλαια χρηματοπιστωτικών τίτλων 
ή χρηματοπιστωτικά δικαιώματα, 
ιν. συμβάσεις ανταλλαγής επιτοκίων και συναλλάγ¬ 
ματος, 

ν. κινητές αξίες. 

η. συμμετοχές σε εκδόσεις τίτλων και παροχή συνα¬ 
φών υπηρεσιών περιλαμβανομένων ειδικότερα και των 
υπηρεσιών αναδόχου εκδόσεων τίτλων 
θ. παροχή συμβουλών σε επιχειρήσεις όσον αφορά 
τη διάρθρωση του κεφαλαίου, τη βιομηχανική στρατη¬ 
γική και συναφή θέματα παροχής συμβουλών, καθώς 
και υπηρεσιών στον τομέα της συγχώνευσης και της 
εξαγοράς επιχειρήσεων 
ι. διαμεσολάβηση στις διατραπεζικές αγορές· 
ια. διαχείριση χαρτοφυλακίου ή παροχή συμβουλών 
για τη διαχείριση χαρτοφυλακίου· 
ιβ. φύλαξη και διαχείριση κινητών αξιών 
ιγ. συλλογή και επεξεργασία εμπορικών πληροφορι¬ 
ών, περιλαμβανομένων και των υπηρεσιών αξιολόγησης 
πιστοληπτικής ικανότητας πελατών 
ιδ. εκμίσθωση θυρίδων 
ιε. έκδοση ηλεκτρονικού χρήματος· 
ιστ. οι δραστηριότητες, πέραν των προαναφερθεισών, 
που προβλέπονται στις παραγράφους 1 και 2 του άρ¬ 
θρου 2 του ν. 2396/1996 (ΦΕΚ 73 Α'), όπως ισχύει. 

2. Η Τράπεζα της Ελλάδος δύναται, εκτός από τις 
αναφερόμενες στην παράγραφο 1 του παρόντος άρθρου 
δραστηριότητες, να επιτρέπει σε πιστωτικά ιδρύματα, 
εφόσον καλύπτονται οι σχετικοί κίνδυνοι, την άσκηση 
και λοιπών χρηματοπιστωτικών ή δευτερευουσών δρα¬ 
στηριοτήτων, σύμφωνα με την ισχύουσα νομοθεσία. Η 
Τράπεζα της Ελλάδος δύναται για το σκοπό αυτόν να 
καθορίζει, γενικώς ή κατά περίπτωση, και άλλα κριτήρια, 
καθώς και ειδικότερους όρους και προϋποθέσεις. 

Άρθρο 12 

Ίδρυση υποκαταστημάτων στην Ελλάδα και σε άλλα 
κράτη-μέλη από πιστωτικά ιδρύματα που εδρεύουν 
στην Ελλάδα 

1. Πιστωτικό ίδρυμα, που εδρεύει στην Ελλάδα, μπορεί 
να ασκεί τις δραστηριότητες που αναφέρονται στην 
παράγραφο 1 του άρθρου 11 του παρόντος νόμου σε 
άλλα κράτη-μέλη, μέσω υποκαταστήματος, εφόσον αυ¬ 
τές καλύπτονται από την άδεια λειτουργίας του και 
τηρείται η διαδικασία των παραγράφων 2 έως 6 του 
παρόντος άρθρου. 

2. Το πιστωτικό ίδρυμα που επιθυμεί να ιδρύσει υπο¬ 
κατάστημα σε άλλο κράτος-μέλος προβαίνει σε σχετική 
γνωστοποίηση προς την Τράπεζα της Ελλάδος. Η γνω¬ 
στοποίηση αυτή πρέπει να περιλαμβάνει: 

α) το κράτος-μέλος στο οποίο πρόκειται να ιδρυθεί 
το υποκατάστημα, 

β) το πρόγραμμα δραστηριοτήτων στο οποίο αναγρά¬ 
φονται ιδίως το είδος των εργασιών τις οποίες προτί- 
θεται να ασκήσει το υποκατάστημα και η οργανωτική 
του δομή που καλύπτει και τα συστήματα εσωτερικού 
ελέγχου και διαχείρισης κινδύνων, 

γ) τη διεύθυνση του υποκαταστήματος στο κράτος- 
μέλος υποδοχής, στην οποία μπορεί να ζητούνται έγ¬ 
γραφα στοιχεία, 

δ) τα ονόματα των υπευθύνων για τη διεύθυνση του 
υποκαταστήματος. 

3. Η Τράπεζα της Ελλάδος μέσα σε τρεις (3) μήνες 
από την κοινοποίηση των πληροφοριών και των στοι¬ 
χείων της προηγούμενης παραγράφου τα κοινοποιεί 
στις αρμόδιες αρχές του κράτους-μέλους υποδοχής 
και ενημερώνει σχετικά το ενδιαφερόμενο πιστωτικό 
ίδρυμα. 

4. Η Τράπεζα της Ελλάδος κοινοποιεί, επίσης, στις 
αρμόδιες αρχές του κράτους-μέλους υποδοχής το ύψος 
των ιδίων κεφαλαίων και το άθροισμα των κεφαλαιακών 
απαιτήσεων του πιστωτικού ιδρύματος. 

5. Εάν η Τράπεζα της Ελλάδος έχει λόγους να αμ¬ 
φιβάλλει ως προς την επάρκεια της διοικητικής οργά¬ 
νωσης ή της οικονομικής κατάστασης του πιστωτικού 
ιδρύματος που σκοπεύει να ιδρύσει υποκατάστημα σε 
άλλο κράτος-μέλος, είτε περιορίζει τις προτεινόμενες 
δραστηριότητες του εν λόγω υποκαταστήματος είτε 
αρνείται να κοινοποιήσει στις αρμόδιες αρχές του κρά¬ 
τους υποδοχής τις πληροφορίες των παραγράφων 2 και 
4 του παρόντος άρθρου και γνωστοποιεί τους λόγους 
στο ενδιαφερόμενο ίδρυμα μέσα σε τρεις (3) μήνες από 
τη λήψη όλων των σχετικών πληροφοριών των παρα¬ 
γράφων 2 και 4 του παρόντος άρθρου. Η παράλειψη 
απάντησης εντός της προθεσμίας αυτής ισοδυναμεί 
με άρνηση. 

6. Σε περίπτωση μεταβολής του περιεχομένου μιας 
από τις πληροφορίες που κοινοποιήθηκαν σύμφωνα με 


τις περιπτώσεις β', γ' και δ' της παραγράφου 2 του 
παρόντος άρθρου, το πιστωτικό ίδρυμα υποχρεούται να 
κοινοποιήσει εγγράφως τη μεταβολή στην Τράπεζα της 
Ελλάδος τουλάχιστον ένα (1) μήνα πριν γίνει η μεταβολή 
αυτή, έτσι ώστε η Τράπεζα της Ελλάδος να μπορεί να 
ενεργήσει, σύμφωνα με τις διατάξεις της παραγράφου 
3 του παρόντος άρθρου. 

7. Με απόφαση της Τράπεζας της Ελλάδος καθο¬ 
ρίζονται οι όροι, οι προϋποθέσεις και η εν γένει δια¬ 
δικασία για την ίδρυση νέων υποκαταστημάτων στην 
Ελλάδα από τα πιστωτικά ιδρύματα που εποπτεύονται 
από αυτή. 

Άρθρο 13 

Ίδρυση υποκαταστημάτων στην Ελλάδα από πιστω¬ 
τικά ιδρύματα που εδρεύουν σε άλλα κράτη-μέλη 

1. Πιστωτικό ίδρυμα, που εδρεύει σε άλλο κράτος-μέ¬ 
λος, μπορεί να ασκεί τις δραστηριότητες που προβλέ- 
πονται στην παραγράφο 1 του άρθρου 11 του παρόντος 
νόμου μέσω υποκαταστήματος στην Ελλάδα, εφόσον 
οι δραστηριότητες του υποκαταστήματος αυτού κα¬ 
λύπτονται από την άδεια λειτουργίας του πιστωτικού 
ιδρύματος στο κράτος-μέλος καταγωγής και υπό την 
προϋπόθεση της κοινοποίησης στην Τράπεζα της Ελ¬ 
λάδος, από τις αρμόδιες αρχές του κράτους-μέλους 
καταγωγής όλων των πληροφοριών που αναφέρονται 
στις παραγράφους 2 και 4 του άρθρου 12 του παρό¬ 
ντος νόμου, καθώς και αναλυτικών πληροφοριών ως 
προς το σύστημα εγγύησης καταθέσεων που λειτουργεί 
στο κράτος-μέλος καταγωγής. Μέχρι την εναρμόνιση 
των σχετικών διατάξεων σε κοινοτικό επίπεδο η προ¬ 
ϋπόθεση της κοινοποίησης πληροφοριών ως προς το 
σύστημα εγγύησης καταθέσεων ισχύει για τα ιδρύματα 
ηλεκτρονικού χρήματος, μόνον εφόσον υπάρχει σχετική 
κάλυψη στο κράτος-μέλος καταγωγής τους. 

Για τους σκοπούς του παρόντος άρθρου, περισσότε¬ 
ρες της μιας μονάδες εκμετάλλευσης, που λειτουργούν 
στην Ελλάδα, θεωρούνται ως ένα μόνον υποκατάστη¬ 
μα. 

2. Η Τράπεζα της Ελλάδος, εντός προθεσμίας δύο (2) 
μηνών από την παραλαβή της κοινοποίησης της προ¬ 
ηγούμενης παραγράφου, οργανώνει την εποπτεία του 
υποκαταστήματος σύμφωνα με τις αρμοδιότητες που 
προβλέπονται στα άρθρα 21 και 65 του παρόντος νόμου 
και, αν το κρίνει αναγκαίο, κοινοποιεί τις προϋποθέσεις 
υπό τις οποίες οι δραστηριότητες του υποκαταστήμα¬ 
τος αυτού πρέπει να ασκούνται στην Ελλάδα για λόγους 
δημοσίου συμφέροντος, σύμφωνα με το άρθρο 16 του 
παρόντος νόμου. 

3. Το υποκατάστημα μπορεί να εγκατασταθεί και να 
αρχίσει τις δραστηριότητές του στην Ελλάδα μόλις λά¬ 
βει σχετική κοινοποίηση της Τράπεζας της Ελλάδος, ή, 
σε περίπτωση μη απάντησης εκ μέρους της, μόλις λήξει 
η δίμηνη προθεσμία της προηγούμενης παραγράφου 
του παρόντος άρθρου. 

4. Σε περίπτωση μεταβολής του περιεχομένου μιας 
από τις πληροφορίες που αναφέρονται στις περιπτώ¬ 
σεις β', γ' και δ' της παραγράφου 2 του άρθρου 12 του 
παρόντος νόμου ή που αφορούν τα συστήματα εγγύη¬ 
σης καταθέσεων που αναφέρονται στην παράγραφο 1 
του παρόντος άρθρου, το πιστωτικό ίδρυμα κοινοποιεί 
εγγράφως αυτήν τη μεταβολή στην Τ ράπεζα της Ελλά¬ 
δος, τουλάχιστον ένα (1) μήνα πριν την επέλευσή της, 

ώστε η Τράπεζα της Ελλάδος να προβεί στις ενέργειες 
που προβλέπονται στην παράγραφο 2 του παρόντος 
άρθρου. 

Άρθρο 14 

Παροχή υπηρεσιών, με η χωρίς εγκατάσταση, σε τρί¬ 
τες χώρες από πιστωτικά ιδρύματα που εδρεύουν 
στην Ελλάδα - Παροχή υπηρεσιών, με ή χωρίς εγκα¬ 
τάσταση, στην Ελλάδα από πιστωτικά ιδρύματα που 
εδρεύουν σε τρίτες χώρες 

1. Η Τράπεζα της Ελλάδος αποφασίζει για τη χορήγη¬ 
ση άδειας σε πιστωτικά ιδρύματα, που εδρεύουν στην 
Ελλάδα, προκειμένου να ιδρύσουν υποκατάστημα σε 
τρίτες χώρες. 

2. Για την ίδρυση και λειτουργία στην Ελλάδα υποκα¬ 
ταστημάτων πιστωτικού ιδρύματος που εδρεύει σε τρίτη 
χώρα, η άδεια χορηγείται από την Τράπεζα της Ελλά¬ 
δος με βάση την αρχή της αμοιβαιότητας και υπό την 
επιφύλαξη των συμφωνιών που συνάπτει η Ευρωπαϊκή 
Ένωση με βάση την παράγραφο 3 του άρθρου 38 της 
Οδηγίας 2006/48/ΕΚ, εφόσον πληρούνται οι ακόλουθες 
προϋποθέσεις: 

α) Πριν από την έναρξη λειτουργίας του πρώτου υπο¬ 
καταστήματος υφίσταται προικώο κεφάλαιο, σύμφωνα 
με την περίπτωση β' της παραγράφου 4 του άρθρου 5, 
που θα επέχει θέση ιδίων κεφαλαίων για τη δραστηρι¬ 
ότητα του υποκαταστήματος στην Ελλάδα. Τα στοιχεία 
των ιδίων κεφαλαίων του υποκαταστήματος καθορίζο¬ 
νται με απόφαση της Τράπεζας της Ελλάδος. 

β) Το πιστωτικό ίδρυμα υποβάλλει τα στοιχεία και 
τις πληροφορίες που ζητούνται από την Τράπεζα της 
Ελλάδος, προκειμένου αυτή να διαμορφώσει σαφή ει¬ 
κόνα για τη δραστηριότητά του στο πλαίσιο άσκησης 
της εποπτικής της αρμοδιότητας. 

3. Για την ίδρυση στην Ελλάδα περισσότερων υπο¬ 
καταστημάτων πιστωτικού ιδρύματος που εδρεύει σε 
τρίτη χώρα εφαρμόζονται αναλόγως οι διατάξεις της 
παραγράφου 7 του άρθρου 12 του παρόντος νόμου. 

4. Η Τράπεζα της Ελλάδος δύναται να ανακαλέσει την 
άδεια λειτουργίας των υποκαταστημάτων πιστωτικών 
ιδρυμάτων που εδρεύουν σε τρίτες χώρες όταν δεν 
εκπληρώνονται πλέον οι όροι της παραγράφου 2 του 
παρόντος άρθρου, σύμφωνα με τους οποίους χορη¬ 
γήθηκε η άδεια αυτή, ή συντρέχει οποιοσδήποτε από 
τους όρους των παραγράφων 1 και 2 του άρθρου 8 
του παρόντος νόμου και ιδιαίτερα όταν έχει ανακληθεί 
η άδεια του πιστωτικού ιδρύματος από τις αρμόδιες 
αρχές της τρίτης χώρας. 

5. α) Πιστωτικό ίδρυμα, που εδρεύει στην Ελλάδα και 
επιθυμεί να παρέχει σε τρίτη χώρα, χωρίς εγκατάσταση, 
μία ή περισσότερες από τις δραστηριότητες για τις 
οποίες έχει λάβει άδεια από την Τράπεζα της Ελλάδος 
κοινοποιεί την πρόθεσή του αυτή στην Τράπεζα της 
Ελλάδος. 

β) Γ ια την παροχή από πιστωτικό ίδρυμα, που εδρεύει 
σε τρίτη χώρα, μίας ή περισσότερων από τις δραστηρι¬ 
ότητες της παραγράφου 1 του άρθρου 11 του παρόντος 
νόμου στην Ελλάδα, χωρίς εγκατάσταση, απαιτείται 
προηγούμενη άδεια της Τράπεζας της Ελλάδος με 
την οποία καθορίζονται οι όροι και οι προϋποθέσεις 
άσκησης της δραστηριότητας, λαμβανομένου υπόψη 
του ισχύοντος καθεστώτος εποπτείας στη τρίτη χώρα. 
Η εν λόγω άδεια χορηγείται, με βάση την αρχή της 

αμοιβαιότητας, υπό την επιφύλαξη των συμφωνιών που 
συνάπτει η ΕυρωπαϊκήΈνωση με βάση την παράγραφο 
3 του άρθρου 38 της Οδηγίας 2006/48/ΕΚ. 

6. Το καθεστώς της παροχής υπηρεσιών με ή χωρίς 
εγκατάσταση στην Ελλάδα πιστωτικών ιδρυμάτων που 
εδρεύουν σε τρίτες χώρες δεν επιτρέπεται σε καμία 
περίπτωση να είναι ευνοϊκότερο από το αντίστοιχο των 
πιστωτικών ιδρυμάτων που εδρεύουν και λειτουργούν 
σε άλλο κράτος-μέλος και ασκούν δραστηριότητα με 
ή χωρίς εγκατάσταση στην Ελλάδα. 

7. Η κατά το άρθρο αυτό άσκηση δραστηριοτήτων 
στην Ελλάδα πραγματοποιείται με την επιφύλαξη των 
διατάξεων του άρθρου 16 του παρόντος νόμου. 

Άρθρο 15 

Παροχή υπηρεσιών χωρίς εγκατάσταση στην Ελλά¬ 
δα από πιστωτικά ιδρύματα που εδρεύουν σε άλλο 

κράτος-μέλος - Παροχή υπηρεσιών χωρίς εγκατά¬ 
σταση σε άλλο κράτος-μέλος από πιστωτικά 
ιδρύματα που εδρεύουν στην Ελλάδα 

1. Πιστωτικό ίδρυμα, που εδρεύει στην Ελλάδα και 
επιθυμεί να παράσχει υπηρεσίες για πρώτη φορά σε 
άλλο κράτος-μέλος χωρίς να εγκατασταθεί σε αυτό, 
γνωστοποιεί στην Τράπεζα της Ελλάδος εκείνες από 
τις δραστηριότητες, που περιλαμβάνονται στην παρά¬ 
γραφο 1 του άρθρου 11 του παρόντος νόμου, τις οποίες 
προτίθεται να ασκήσει. 

2. Η Τράπεζα της Ελλάδος κοινοποιεί στις αρμόδιες 
αρχές του κράτους-μέλους υποδοχής τη γνωστοποίηση 
της προηγούμενης παραγράφου μέσα σε προθεσμία 
ενός (1) μηνάς από την παραλαβή της. 

3. Για την παροχή υπηρεσιών στην Ελλάδα από πι¬ 
στωτικό ίδρυμα άλλου κράτους-μέλους για πρώτη φορά 
πρέπει προηγουμένως να έχει κοινοποιηθεί στην Τρά¬ 
πεζα της Ελλάδος, από τις αρμόδιες αρχές του κρά¬ 
τους-μέλους καταγωγής του πιστωτικού ιδρύματος η 
αντίστοιχη γνωστοποίηση, σύμφωνα με τα οριζόμενα 
στις παραγράφους 1 και 2 του παρόντος άρθρου. 

4. Η κατά το παρόν άρθρο άσκηση δραστηριοτήτων 
στην Ελλάδα επιτρέπεται υπό την επιφύλαξη των δια¬ 
τάξεων του άρθρου 16 του παρόντος νόμου. 

Άρθρο 16 

Λόγοι δημοσίου συμφέροντος 

1. Τα πιστωτικά ιδρύματα και τα χρηματοδοτικά ιδρύ¬ 
ματα που εδρεύουν σε άλλα κράτη-μέλη ή σε τρίτες 
χώρες και ασκούν δραστηριότητες του καταλόγου της 
παραγράφου 1 του άρθρου 11 του παρόντος νόμου, είτε 
μέσω υποκαταστημάτων είτε μέσω παροχής υπηρεσι¬ 
ών χωρίς εγκατάσταση στην Ελλάδα, επιτρέπεται να 
ασκούν τις δραστηριότητες αυτές με τον ίδιο τρόπο 
που τις ασκούν στη χώρα καταγωγής τους, εφόσον 
δεν παραβιάζουν τις διατάξεις, οι οποίες, στο πλαίσιο 
της νομοθεσίας περί πιστωτικών ιδρυμάτων, κεφαλαι¬ 
αγοράς και προστασίας του καταναλωτή, αποβλέπουν 
στην προστασία των επενδυτών και καταναλωτών τρα¬ 
πεζικών προϊόντων και υπηρεσιών ή άλλες διατάξεις 
δημοσίου συμφέροντος. 

2. Τα αναφερόμενα στην παράγραφο 1 του παρόντος 
άρθρου πιστωτικά και χρηματοδοτικά ιδρύματα επι¬ 
τρέπεται να διαφημίζουν τις παρεχόμενες από αυτά 
υπηρεσίες, υποκείμενα στις ισχύουσες στην Ελλάδα 
διατάξεις, που διέπουν τον τύπο και το περιεχόμενο της 

εν λόγω διαφήμισης με σκοπό την επαρκή και ορθή πλη¬ 
ροφόρηση του κοινού, περιλαμβανόμενης της διάταξης 
της παραγράφου 3 του παρόντος άρθρου. 

3. Η Τράπεζα της Ελλάδος στο πλαίσιο της αρμοδιότη- 
τάς της για τον έλεγχο της διαφάνειας των διαδικασιών 
και των όρων συναλλαγών των εποπτευόμενων από 
αυτήν προσώπων, μπορεί να απαιτεί την προσαρμογή 
του περιεχομένου των διαφημίσεών τους. 

Άρθρο 17 

Ίδρυση Γραφείων Αντιπροσωπείας πιστωτικών 
ιδρυμάτων στην Ελλάδα 

Η Τράπεζα της Ελλάδος καθορίζει με αποφάσεις της 
τους όρους και τις προϋποθέσεις χορήγησης άδειας 
ίδρυσης και λειτουργίας Γραφείων Αντιπροσωπείας 
πιστωτικών ιδρυμάτων στην Ελλάδα, καθώς και τα της 
ανάκλησης της άδειός τους, κατ’ αναλογία με τα ισχύο- 
ντα για την ίδρυση και λειτουργία υποκαταστημάτων. 

Άρθρο 18 

Παροχή υπηρεσιών, με ή χωρίς εγκατάσταση, στην 
Ελλάδα από χρηματοδοτικά ιδρύματα που εδρεύουν 
σε άλλο κράτος-μέλος και είναι θυγατρικές 
επιχειρήσεις πιστωτικών ιδρυμάτων 

1. Χρηματοδοτικό ίδρυμα, που εδρεύει σε άλλο κρά¬ 
τος-μέλος και είναι θυγατρική ενός ή περισσότερων πι¬ 
στωτικών ιδρυμάτων, επιτρέπεται να ασκεί στην Ελλάδα 
οποιαδήποτε από τις δραστηριότητες του καταλόγου 
των στοιχείων β' έως ιβ' της παραγράφου 1 του άρθρου 
11 του παρόντος νόμου, είτε μέσω εγκατάστασης υπο¬ 
καταστήματος στην Ελλάδα είτε με τη μορφή παροχής 
υπηρεσιών, σύμφωνα με τη διαδικασία του άρθρου 13 
και της παραγράφου 3 του άρθρου 15 και υπό τους 
όρους και τις προϋποθέσεις των άρθρων 16, 21 παρ. 2, 
22, 25 παρ. 2 και 65 του παρόντος νόμου, εφόσον το 
καταστατικό του επιτρέπει την άσκηση των δραστηρι¬ 
οτήτων αυτών και επιπλέον πληρούνται σωρευτικά οι 
κατωτέρω προϋποθέσεις: 

α) Η μητρική επιχείρηση ή οι μητρικές επιχειρήσεις 
έχουν λάβει άδεια λειτουργίας ως πιστωτικά ιδρύματα 
στο κράτος-μέλος στο οποίο εδρεύει το χρηματοδοτικό 
ίδρυμα. 

β) Οι ανωτέρω δραστηριότητες ασκούνται ήδη από το 
χρηματοδοτικό ίδρυμα στο εν λόγω κράτος-μέλος. 

γ) Η μητρική επιχείρηση ή οι μητρικές επιχειρήσεις 
κατέχουν τουλάχιστον το 90% των δικαιωμάτων ψήφου 
που απορρέουν από την κατοχή μετοχών ή μεριδίων 
του χρηματοδοτικού ιδρύματος. 

δ) Η μητρική επιχείρηση ή οι μητρικές επιχειρήσεις, 
μετά από προηγούμενη συγκατάθεση των αρμόδιων 
αρχών του κράτους-μέλους καταγωγής, δηλώνουν στην 
Τράπεζα της Ελλάδος ότι ευθύνονται εις ολόκληρον για 
τις υποχρεώσεις που αναλαμβάνει το χρηματοδοτικό 
ίδρυμα. 

ε) Το χρηματοδοτικό ίδρυμα υπάγεται, ιδίως ως 
προς τις δραστηριότητες του παρόντος άρθρου, στο 
καθεστώς εποπτείας σε ενοποιημένη βάση στο οποίο 
υπόκειται η μητρική του επιχείρηση ή καθεμία από τις 
μητρικές επιχειρήσεις, με βάση τις σχετικές διατάξεις 
της νομοθεσίας του κράτους-μέλους καταγωγής, ιδίως 
σε σχέση με τις κεφαλαιακές απαιτήσεις για τον έλεγχο 
των μεγάλων χρηματοδοτικών ανοιγμάτων και με τον 
περιορισμό των ειδικών συμμετοχών σε επιχειρήσεις, 
κατά τα προβλεπόμενα από την κοινοτική νομοθεσία. 


2. α) Η εκπλήρωση των προϋποθέσεων της παραγρά¬ 
φου 1 του παρόντος άρθρου πρέπει να επαληθεύεται 
από τις αρμόδιες αρχές του κράτους-μέλους καταγω¬ 
γής, οι οποίες χορηγούν στο χρηματοδοτικό ίδρυμα 
σχετικό πιστοποιητικό που πρέπει να επισυνάπτεται 
στις γνωστοποιήσεις που υποβάλλονται σύμφωνα με 
την παράγραφο 1 του παρόντος άρθρου. Οι εν λόγω 
αρμόδιες αρχές ενημερώνουν επίσης την Τράπεζα της 
Ελλάδος, με βάση τη διαδικασία του άρθρου 13 και της 
παραγράφου 3 του άρθρου 15 του παρόντος νόμου, για 
την παύση της ισχύος οποιοσδήποτε από τις προϋπο¬ 
θέσεις της παραγράφου 1 του παρόντος άρθρου, καθώς 
και για το ύψος των ενοποιημένων ιδίων κεφαλαίων 
του χρηματοδοτικού ιδρύματος και των ενοποιημένων 
κεφαλαιακών απαιτήσεων του πιστωτικού ιδρύματος 
που είναι μητρική ή των πιστωτικών ιδρυμάτων που 
είναι μητρικές του επιχειρήσεις. 

β) Στην περίπτωση που παύει να ισχύει οποιαδήποτε 
από τις ανωτέρω προϋποθέσεις, η δυνατότητα και οι 
όροι υπό τους οποίους το χρηματοδοτικό ίδρυμα θα συ¬ 
νεχίσει να ασκεί τις δραστηριότητές του καθορίζονται 
σύμφωνα με την ισχύουσα στην Ελλάδα νομοθεσία. 

3. Οι διατάξεις των ανωτέρω παραγράφων του πα¬ 
ρόντος άρθρου εφαρμόζονται αναλόγως και στις θυ¬ 
γατρικές επιχειρήσεις ενός χρηματοδοτικού ιδρύματος, 
εφόσον αυτές οι θυγατρικές είναι επίσης χρηματοδο¬ 
τικά ιδρύματα. 

Άρθρο 19 

Παροχή υπηρεσιών, με ή χωρίς εγκατάσταση, σε 
άλλα κράτη-μέλη από χρηματοδοτικά ιδρύματα 
που εδρεύουν στην Ελλάδα 

1. Τα χρηματοδοτικά ιδρύματα που εδρεύουν στην 
Ελλάδα και εποπτεύονται, σύμφωνα με την ισχύουσα 
νομοθεσία, από την Τράπεζα της Ελλάδος ιδίως όσον 
αφορά την τήρηση ελάχιστου ύψους ιδίων κεφαλαίων 
άνω του ποσού των πέντε εκατομμυρίων (5.000.000) 
ευρώ, την απόκτηση «ειδικών συμμετοχών» στο κεφά¬ 
λαιό τους, την υιοθέτηση άρτιου και αποτελεσματικού 
πλαισίου διακυβέρνησης, κατ’ αναλογία με τα ισχύο- 
ντα για τα πιστωτικά ιδρύματα, με βάση τον παρόντα 
νόμο, επιτρέπεται να ασκούν τις δραστηριότητές τους 
σε άλλο κράτος-μέλος είτε μέσω εγκατάστασης υπο¬ 
καταστήματος είτε με τη μορφή παροχής υπηρεσιών, 
εφόσον: 

α) Συντρέχουν, εφαρμοζομένων αναλόγως των σχε¬ 
τικών διατάξεων, οι ειδικότερες προϋποθέσεις της 
παραγράφου 1 του άρθρου 18 του παρόντος νόμου. 
Ειδικότερα για την ανάλογη εφαρμογή της διάταξης 
του εδαφίου δ' της παραγράφου 1 του άρθρου 18 του 
παρόντος νόμου απαιτείται προηγούμενη συγκατάθεση 
της Τράπεζας της Ελλάδος για την ανάληψη από τα 
πιστωτικά ιδρύματα, που αποτελούν τη μητρική ή τις 
μητρικές επιχειρήσεις του χρηματοδοτικού ιδρύματος, 
της ευθύνης για την κάλυψη του συνόλου των υποχρε¬ 
ώσεων που αυτό αναλαμβάνει. 

β) Τα χρηματοδοτικά ιδρύματα γνωστοποιούν στην 
Τράπεζα της Ελλάδος τις πληροφορίες που αναφέρο- 
νται στην παράγραφο 2 του άρθρου 12 του παρόντος 
νόμου, προκειμένου περί εγκατάστασης μέσω υποκατα¬ 
στήματος ή το είδος της δραστηριότητας που προτίθε- 
νται να ασκήσουν για πρώτη φορά, στο συγκεκριμένο 
κράτος - μέλος, προκειμένου περί παροχής υπηρεσιών 
χωρίς εγκατάσταση. 

2. Η Τράπεζα της Ελλάδος επαληθεύει τη συνδρομή 
των προϋποθέσεων του εδαφίου α' της παραγράφου 1 
του παρόντος άρθρου και χορηγεί στα χρηματοδοτικά 
ιδρύματα πιστοποιητικό, στο οποίο επισυνάπτονται: (ί) 
οι πληροφορίες του εδαφίου β' της παραγράφου 1 του 
παρόντος άρθρου και (ϋ) η κοινοποίηση του ύψους των 
ιδίων κεφαλαίων του χρηματοδοτικού ιδρύματος και 
των ενοποιημένων ιδίων κεφαλαίων και ενοποιημένων 
κεφαλαιακών απαιτήσεων του πιστωτικού ή των πιστω¬ 
τικών ιδρυμάτων που είναι η μητρική ή οι μητρικές του 
επιχειρήσεις. 

Όσον αφορά τη γνωστοποίηση της απόφασης της 
Τράπεζας της Ελλάδος στο χρηματοδοτικό ίδρυμα, τη 
διαδικασία εγκατάστασης και τη μεταβολή των πληρο¬ 
φοριών του εδαφίου β' της παραγράφου 1 του παρόντος 
άρθρου εφαρμόζονται αναλόγως οι διατάξεις των παρα¬ 
γράφων 3, 5 και 6 του άρθρου 12 και της παραγράφου 
3 του άρθρου 15 του παρόντος νόμου. 

3. Στην περίπτωση που παύει να ισχύει οποιαδήποτε 
από τις προϋποθέσεις του εδαφίου α' της παραγρά¬ 
φου 1 του παρόντος άρθρου, η Τράπεζα της Ελλάδος 
ενημερώνει τις αρμόδιες αρχές του κράτους-μέλους ή 
των κρατών-μελών, στα οποία το χρηματοδοτικό ίδρυμα 
ασκεί τις δραστηριότητές του και η δραστηριότητα που 
ασκεί υπόκειται στο εξής στη νομοθεσία του κράτους- 
μέλους υποδοχής. 

4. Για την εποπτεία των χρηματοδοτικών ιδρυμάτων, 
που εμπίπτουν στο πεδίο εφαρμογής της παραγράφου 
1 του παρόντος άρθρου, εφαρμόζονται αναλόγως οι 
διατάξεις των άρθρων 22, 25 παρ. 1 και 60 του παρό¬ 
ντος νόμου. 

Άρθρο 20 

Παροχή υπηρεσιών, με ή χωρίς εγκατάσταση, στην 
Ελλάδα ή την αλλοδαπή από χρηματοδοτικά ιδρύμα¬ 
τα που δεν εμπίπτουν στις διατάξεις των άρθρων 18 
και 19 του παρόντος νόμου 

1. Χρηματοδοτικά ιδρύματα που εδρεύουν σε τρίτη 
χώρα ή σε άλλο κράτος-μέλος, αλλά δεν εμπίπτουν στο 
πεδίο εφαρμογής του άρθρου 18 του παρόντος νόμου, 
επιτρέπεται να παρέχουν στην Ελλάδα τις υπηρεσίες 
των στοιχείων β' έως στ' και θ' της παραγράφου 1 
του άρθρου 11 του παρόντος νόμου, μέσω εγκατάστα¬ 
σης υποκαταστήματος ή χωρίς εγκατάσταση μετά από 
άδεια της Τράπεζας της Ελλάδος. 

2. Η Τράπεζα της Ελλάδος δύναταί: 

α) να καθορίζει, κατά περίπτωση, τα απαιτούμενα 
στοιχεία, τους όρους και προϋποθέσεις για την εφαρ¬ 
μογή του παρόντος άρθρου, περιλαμβανομένου του 
ελάχιστου ύψους του ποσού που θα επέχει θέση ιδίων 
κεφαλαίων για την εγκατάσταση του χρηματοδοτικού 
ιδρύματος στην Ελλάδα, 

β) να καθορίζει ειδικότερους εποπτικούς κανόνες ή 
προϋποθέσεις, κατά περίπτωση, για την άσκηση της 
δραστηριότητάς του στην Ελλάδα λαμβανομένου υπόψη 
του ισχύοντος εποπτικού πλαισίου στη χώρα έδρας, 

γ) να ανακαλεί την άδεια λειτουργίας και να λαμβάνει 
μέτρα ή να επιβάλλει κυρώσεις, αντιστοίχως, προς τα 
ισχύοντα για τα χρηματοδοτικά ιδρύματα που εδρεύουν 
στην Ελλάδα. 

3. Κάθε χρηματοδοτικό ίδρυμα που εδρεύει στην Ελ¬ 
λάδα και εποπτεύεται από την Τράπεζα της Ελλάδος 


γνωστοποιεί σε αυτήν εκείνες από τις δραστηριότητες 
των στοιχείων β' έως στ' και θ' της παραγράφου 1 
του άρθρου 11 του παρόντος νόμου, που προτίθεται να 
παρέχει με ή χωρίς εγκατάσταση σε τρίτη χώρα. Για 
τα χρηματοδοτικά ιδρύματα που εποπτεύονται από την 
Τράπεζα της Ελλάδος αλλά δεν εμπίπτουν στο άρθρο 
19 του παρόντος νόμου η εν λόγω υποχρέωση γνωστο¬ 
ποίησης ισχύει και για την παροχή υπηρεσιών σε άλλο 
κράτος-μέλος. 

4. Κάθε άδεια της Τ ράπεζας της Ελλάδος που παρέ¬ 
χεται σύμφωνα με το άρθρο αυτό χορηγείται με βάση 
την αρχή της αμοιβαιότητας και υπό την επιφύλαξη 
των συμφωνιών που συνάπτει η Ευρωπαϊκή Ένωση με 
βάση την παράγραφο 3 του άρθρου 38 της Οδηγίας 
2006/48/ΕΚ. 

5. Το καθεστώς της παροχής υπηρεσιών με ή χωρίς 
εγκατάσταση στην Ελλάδα χρηματοδοτικών ιδρυμάτων 
που εδρεύουν σε τρίτες χώρες δεν θα είναι σε καμία 
περίπτωση ευνοϊκότερο από το αντίστοιχο των χρημα¬ 
τοδοτικών ιδρυμάτων που εδρεύουν σε κράτος-μέλος 
και ασκούν δραστηριότητα με ή χωρίς εγκατάσταση 
στην Ελλάδα. 

6. Για την άσκηση δραστηριοτήτων στην Ελλάδα ισχύ¬ 
ουν αναλόγως τα προβλεπόμενα στο άρθρο 16 του πα¬ 
ρόντος νόμου. 

Άρθρο 21 

Αρμοδιότητες της Τράπεζας της Ελλάδος 
για την άσκηση εποπτείας ως αρμόδιας αρχής 
της χώρας υποδοχής 

1. α) Η Τράπεζα της Ελλάδος εποπτεύει τη ρευστό¬ 
τητα των υποκαταστημάτων στην Ελλάδα πιστωτικών 
ιδρυμάτων που εδρεύουν σε άλλα κράτη-μέλη σε συνερ¬ 
γασία με τις αρμόδιες αρχές των κρατών αυτών, καθώς 
και των υποκαταστημάτων πιστωτικών ιδρυμάτων που 
εδρεύουν σε τρίτες χώρες. 

β) Η Τράπεζα της Ελλάδος μπορεί να καθορίζει για 
το σκοπό της παρούσας παραγράφου κανόνες γενικής 
εφαρμογής, με την προϋπόθεση ότι τα μέτρα αυτά δεν 
προβλέπουν άνιση ή περιοριστική μεταχείριση σε βά¬ 
ρος των πιστωτικών ιδρυμάτων που εδρεύουν σε άλλα 
κράτη-μέλη και λειτουργούν στην Ελλάδα. 

γ) Η Τράπεζα της Ελλάδος μπορεί να αίρει, κατά περί¬ 
πτωση, την υποχρέωση τήρησης ορισμένων ή όλων των 
προαναφερθέντων κανόνων, προκειμένου περί υποκατα¬ 
στημάτων πιστωτικών ιδρυμάτων που εδρεύουν σε άλλα 
κράτη-μέλη ή σε τρίτες χώρες, υπό την προϋπόθεση ότι 
το πιστωτικό ίδρυμα δεσμεύεται έναντι της Τράπεζας 
της Ελλάδος ότι θα καλύπτει διαρκώς με ισοδύναμο 
τρόπο τις ανάγκες ρευστότητας των υποκαταστημάτων 
του στην Ελλάδα. 

2. Για την άσκηση των πιο πάνω αρμοδιοτήτων της, η 
Τράπεζα της Ελλάδος απαιτεί από τα υποκαταστήματα 
στην Ελλάδα πιστωτικών ιδρυμάτων που εδρεύουν σε 
άλλα κράτη-μέλη ή τρίτες χώρες τις ίδιες πληροφορίες 
και τα ίδια στοιχεία με αυτά που απαιτεί για το σκοπό 
αυτόν από τα πιστωτικά ιδρύματα που εδρεύουν στην 
Ελλάδα. 

Επίσης για στατιστικούς σκοπούς η Τράπεζα της 
Ελλάδος δύναται να απαιτεί την υποβολή περιοδικών 
εκθέσεων για τις πράξεις που πραγματοποιούν στην 
Ελλάδα τα υποκαταστήματα των πιστωτικών ιδρυμάτων 
που εδρεύουν σε άλλα κράτη-μέλη ή τρίτες χώρες. 

Άρθρο 22 

Συνεργασία των αρμόδιων αρχών των 
κρατών - μελών - Επιτόπιοι έλεγχοι 

1. Η Τράπεζα της Ελλάδος συνεργάζεται στενά με 
τις αρμόδιες αρχές των άλλων κρατών-μελών όπου 
εδρεύουν πιστωτικά ιδρύματα που υπόκεινται στην 
εποπτεία τους και διατηρούν υποκαταστήματα στην 
Ελλάδα, καθώς και με τις αρμόδιες αρχές των κρατών- 
μελών όπου τα πιστωτικά ιδρύματα που εδρεύουν στην 
Ελλάδα διατηρούν υποκαταστήματα. Επίσης, κοινοποιεί 
στις εν λόγω αρμόδιες αρχές όλες τις πληροφορίες 
που σχετίζονται με τη διεύθυνση, διαχείριση και ιδιο¬ 
κτησία, που δύνανται να διευκολύνουν την εκ μέρους 
τους ασκούμενη εποπτεία, την εξέταση της εκπλήρω¬ 
σης των όρων υπό τους οποίους παρασχέθηκε η άδεια 
λειτουργίας των υποκαταστημάτων, καθώς και τον εν 
γένει έλεγχο, ιδίως ως προς τη ρευστότητα, τη φερεγ- 
γυότητα, την εγγύηση καταθέσεων, τη συγκέντρωση 
κινδύνων, τη διοικητική και λογιστική οργάνωση και τους 
μηχανισμούς εσωτερικού ελέγχου. 

2. Μετά από προηγούμενη σχετική ενημέρωση της 
Τράπεζας της Ελλάδος επιτρέπεται στις αρμόδιες αρ¬ 
χές άλλων κρατών-μελών που έχουν χορηγήσει άδεια 
λειτουργίας και εποπτεύουν πιστωτικό ίδρυμα, που 
παρέχει υπηρεσίες στην Ελλάδα μέσω εγκατάστασης 
υποκαταστήματος στα πλαίσια των διατάξεων του πα¬ 
ρόντος νόμου, να προβαίνουν είτε οι ίδιες είτε μέσω 
εξουσιοδοτημένων από αυτές προσώπων σε επιτόπιο 
έλεγχο για επαλήθευση της ακρίβειας των στοιχείων 
και πληροφοριών που αναφέρονται στην παράγραφο 
1 του παρόντος άρθρου. Η κοινοποίηση των εν λόγω 
πληροφοριών επιτρέπεται κατά τους όρους του άρθρου 
60 του παρόντος νόμου. 

Για τον επιτόπιο έλεγχο των υποκαταστημάτων μπο¬ 
ρεί επίσης να ακολουθηθεί μια από τις διαδικασίες που 
προβλέπονται στο άρθρο 48 του παρόντος νόμου. 

3. Οι διατάξεις του παρόντος άρθρου δεν θίγουν το 
δικαίωμα της Τράπεζας της Ελλάδος να διενεργεί, υπό 
την ιδιότητα της εποπτικής αρχής του κράτους-μέλους 
υποδοχής, επιτόπιους ελέγχους στα εγκατεστημένα 
στην Ελλάδα υποκαταστήματα πιστωτικών ιδρυμάτων 
που εδρεύουν σε άλλα κράτη-μέλη, κατά την άσκηση 
των αρμοδιοτήτων της στο πλαίσιο εφαρμογής του 
παρόντος νόμου. 

4. Κατά τη διενέργεια ελέγχων από την Τράπεζα της 
Ελλάδος ή τις αρμόδιες αρχές των άλλων κρατών-με¬ 
λών, δυνάμει του παρόντος νόμου και της εν γένει ισχύ- 
ουσας νομοθεσίας περί άσκησης της εποπτείας των 
πιστωτικών ιδρυμάτων, τα υποκείμενα στους ελέγχους 
αυτούς πρόσωπα δεν δικαιούνται να επικαλεσθούν το 
απόρρητο των τραπεζικών καταθέσεων ή άλλο απόρρη¬ 
το έναντι των αρμόδιων αρχών ή των εξουσιοδοτημένων 
από αυτές για τη διενέργεια του ελέγχου προσώπων. 

ΚΕΦΑΛΑΙΟ Δ' 

ΕΙΔΙΚΕΣ ΣΥΜΜΕΤΟΧΕΣ ΠΙΣΤΩΤΙΚΩΝ ΙΔΡΥΜΑΤΩΝ 
ΣΥΜΜΕΤΟΧΕΣ ΣΕ ΠΙΣΤΩΤΙΚΑ ΙΔΡΥΜΑΤΑ 

Αρθρο 23 

Ειδικές συμμετοχές πιστωτικών ιδρυμάτων σε 
άλλες επιχειρήσεις 

1. Απαγορεύεται στα πιστωτικά ιδρύματα να κατέχουν 
σε επιχείρηση ειδική συμμετοχή μεγαλύτερη του 15% 
των ιδίων κεφαλαίων τους. 


2. Το σύνολο των ειδικών συμμετοχών των πιστωτικών 
ιδρυμάτων σε επιχειρήσεις δεν επιτρέπεται να υπερ¬ 
βαίνει το 60% των ιδίων κεφαλαίων τους. 

3. Οι ειδικές συμμετοχές των πιστωτικών ιδρυμάτων 
σε: (ί) πιστωτικά ιδρύματα, (ϋ) χρηματοδοτικά ιδρύματα, 
(ιϋ) ασφαλιστικές ή αντασφαλιστικές επιχειρήσεις, (ίν) 
επιχειρήσεις παροχής επενδυτικών υπηρεσιών και (ν) 
επιχειρήσεις των οποίων η δραστηριότητα αποτελεί 
άμεση προέκταση της τραπεζικής δραστηριότητας ή 
αφορά δευτερεύουσες υπηρεσίες της (όπως διαχείριση 
υπηρεσιών πληροφορικής ή άλλη παρόμοια δραστη¬ 
ριότητα) δεν υπόκεινται στα όρια των παραγράφων 1 
και 2 του παρόντος άρθρου. Η Τράπεζα της Ελλάδος, 
όμως, δικαιούται να καθορίζει ότι για την πραγματοποί¬ 
ησή τους απαιτείται, κατά περίπτωση, η προηγούμενη 
έγκρισή της. 

4. Κατά τον υπολογισμό των ορίων των παραγράφων 
1 και 2 του παρόντος άρθρου δεν συμπεριλαμβάνονται 
οι μετοχές ή τα μερίδια: 

α) που κατέχονται από το πιστωτικό ίδρυμα στο πλαί¬ 
σιο χρηματοδοτικής ενίσχυσης ή στήριξης που απο¬ 
σκοπεί στην εξυγίανση ή τη διάσωση μιας επιχείρησης 
για χρονικό διάστημα μέχρι ενός (1) έτους, με ευχέρεια 
παράτασης ενός (1) ακόμη έτους με απόφαση της Τρά¬ 
πεζας της Ελλάδος, 

β) που κατέχονται από το πιστωτικό ίδρυμα λόγω 
παροχής υπηρεσιών αναδόχου εκδόσεως τίτλων 
(υηάθη/νιϊϋηρ) και για χρονικό διάστημα μέχρι έξι (6) 
μηνών από την ημερομηνία λήξης της περιόδου διάθε¬ 
σης των τίτλων, 

γ) που κατέχονται στο όνομα του πιστωτικού ιδρύμα¬ 
τος αλλά για λογαριασμό τρίτου, 

δ) που εντάσσονται στο χαρτοφυλάκιο συναλλαγών 
του πιστωτικού ιδρύματος σύμφωνα με τις διατάξεις της 
παρ. 21 του άρθρου 2 του ν. 2396/1996, όπως ισχύει. 

5. Η Τράπεζα της Ελλάδος μπορεί να επιτρέπει την 
υπέρβαση των ορίων που καθορίζονται στις παραγρά¬ 
φους 1 και 2 του παρόντος άρθρου και την παράταση 
της προθεσμίας που αναφέρεται στο εδάφιο β' της 
παραγράφου 4 του παρόντος άρθρου μόνο σε εξαι¬ 
ρετικές περιπτώσεις και μέχρι χρονικού διαστήματος 
έξι (6) μηνών. Στην περίπτωση αυτή η Τράπεζα της 
Ελλάδος απαιτεί είτε την αύξηση των ιδίων κεφαλαίων 
του πιστωτικού ιδρύματος είτε τη λήψη άλλων μέτρων 
ισοδύναμου αποτελέσματος. 

6. Η Τράπεζα της Ελλάδος μπορεί επίσης να επι¬ 
τρέπει, κατ’ εξαίρεση, την υπέρβαση των ορίων που 
καθορίζονται στις παραγράφους 1 και 2 του παρόντος 
άρθρου και πέραν του χρονικού διαστήματος που ορί¬ 
ζεται στην παράγραφο 5 του παρόντος άρθρου, υπό 
την προϋπόθεση ότι το ποσό κατά το οποίο οι ειδικές 
συμμετοχές υπερβαίνουν το ατομικό ή και το συνολικό 
όριο καλύπτονται κατά 100% από ίδια κεφάλαια, τα 
οποία δεν λαμβάνονται υπόψη κατά τον υπολογισμό 
του δείκτη κεφαλαιακής επάρκειας. Σε περίπτωση που 
υπάρχει υπέρβαση σε σχέση και με τα δύο προαναφερ- 
θέντα όρια, το ποσό που πρέπει να καλύπτεται με ίδια 
κεφάλαια είναι αυτό που αντιστοιχεί στη μεγαλύτερη 
υπέρβαση. 

7. Η τήρηση των ορίων των παραγράφων 1 και 2 του 
παρόντος άρθρου αποτελεί αντικείμενο εποπτείας και 
ελέγχου σε ατομική και ενοποιημένη βάση κατά τα προ- 
βλεπόμενα στα άρθρα 30 και 35 του παρόντος νόμου. 

Άρθρο 24 

Συμμετοχές σε πιστωτικά ιδρύματα 

1. α) Κάθε φυσικό ή νομικό πρόσωπο, το οποίο σκο¬ 
πεύει να αποκτήσει ή να παυσει να κατέχει συμμετοχή 
που αντιπροσωπεύει, άμεσα ή έμμεσα, ποσοστό ίσο ή 
μεγαλύτερο από το 5% του μετοχικού κεφαλαίου ή των 
δικαιωμάτων ψήφου πιστωτικού ιδρύματος, που εδρεύει 
στην Ελλάδα, ενημερώνει προηγουμένως την Τράπεζα 
της Ελλάδος και της γνωστοποιεί το ποσοστό της νέας 
συμμετοχής. 

β) Η υποχρέωση του εδαφίου α' της παρούσας παρα¬ 
γράφου ισχύει επίσης όταν: 

ί) ήδη υφιστάμενη συμμετοχή αυξάνεται ή μειώνεται 
ούτως ώστε η αναλογία των δικαιωμάτων ψήφου που 
κατέχει ένα πρόσωπο, άμεσα ή έμμεσα, να οδηγεί στην 
κατοχή ή παύση κατοχής ενός από τα όρια του 5%, του 
10%, του 20%, του 33% ή του 50% του συνόλου των 
δικαιωμάτων ψήφου, ή 

ϋ) φυσικό ή νομικό πρόσωπο αποκτά ή παύει να έχει, 
άμεσα ή έμμεσα, τον έλεγχο του πιστωτικού ιδρύματος, 
κατά την έννοια της παραγράφου 12 του άρθρου 2. 

2. Εφόσον τις συμμετοχές της πιο πάνω παραγρά¬ 
φου προτίθενται να πραγματοποιήσουν νομικά πρό¬ 
σωπα, αυτά γνωστοποιούν στην Τράπεζα της Ελλάδος 
την ταυτότητα των φυσικών προσώπων που, άμεσα ή 
έμμεσα, τα ελέγχουν, καθώς και κάθε μεταγενέστερη 
μεταβολή. Αντίστοιχη υποχρέωση γνωστοποίησης στην 
Τράπεζα της Ελλάδος υπέχουν και τα φυσικά πρόσωπα 
που αποκτούν τον έλεγχο του εν λόγω νομικού προσώ¬ 
που ή παύουν να το ελέγχουν. 

3. Η Τράπεζα της Ελλάδος, για την αποτελεσματι¬ 
κότερη επίτευξη των σκοπών της εποπτείας και για 
λόγους διαφάνειας, δικαιούται να ζητά από τα νομικά 
πρόσωπα που εμπίπτουν στην παράγραφο 1 του πα¬ 
ρόντος άρθρου συμμόρφωση προς τα προβλεπόμενα 
στα εδάφια β' και γ' της παραγράφου 11 του άρθρου 5 
του παρόντος νόμου. 

4. Για το σκοπό υπολογισμού της συμμετοχής σύμφω¬ 
να με τις διατάξεις του παρόντος άρθρου λαμβάνεται 
υπόψη και το άρθρο 10 του ν. 3556/2007 (ΦΕΚ 91 Α'). 

5. Εντός τριών (3) μηνών από τη σύμφωνα με τα προα- 
ναφερθέντα γνωστοποίηση περί απόκτησης ή αύξησης 
συμμετοχής, η Τ ράπεζα της Ελλάδος υποχρεούται είτε 
να εγκρίνει τη συμμετοχή είτε να αντιταχθεί σε αυτή με 
αιτιολογημένη απόφασή της, εφόσον δεν έχει πειστεί 
ότι τα πρόσωπα που προτίθενται να την πραγματοποι¬ 
ήσουν, περιλαμβανομένων και των φυσικών προσώπων 
που ελέγχουν, άμεσα ή έμμεσα, τα συμμετέχοντα νομικά 
πρόσωπα, είναι κατάλληλα για να εξασφαλίσουν τη συ¬ 
νετή και χρηστή διαχείριση του πιστωτικού ιδρύματος. 
Για το σκοπό αυτόν, η Τράπεζα της Ελλάδος δύναται 
να ζητά από τα πρόσωπα που αφορά η κατά την πα¬ 
ρούσα παράγραφο αξιολόγηση τα κατά την κρίση της 
απαιτούμενα στοιχεία και πληροφορίες. Η έγκριση της 
Τράπεζας της Ελλάδος μπορεί να ορίζει μέγιστη προ¬ 
θεσμία για την απόκτηση ή αύξηση της συμμετοχής. 

6. α) Σε περίπτωση θανάτου προσώπου που είναι κά¬ 
τοχος συμμετοχής άνω του 5% η ως άνω υποχρέωση 
ενημέρωσης επιτρέπεται να εκπληρωθεί από τους κλη¬ 
ρονόμους του εντός προθεσμίας τεσσάρων (4) μηνών 
από την ημερομηνία θανάτου του. Σε περίπτωση απο¬ 
ποίησης της κληρονομιάς, η προαναφερόμενη προθε¬ 
σμία παρατείνεται αντιστοίχως μέχρι την παρέλευση 


τριών (3) μηνών από την επαγωγή της κληρονομιάς 
στους περαιτέρω κληρονόμους, οι οποίοι έχουν την 
υποχρέωση ενημέρωσης. 

β) Η Τράπεζα της Ελλάδος δικαιούται, εφόσον κρίνει 
ότι οι κληρονόμοι δεν είναι κατάλληλοι για να διασφα¬ 
λίσουν τη συνετή και χρηστή διαχείριση του πιστωτικού 
ιδρύματος, να επιβάλει τις κυρώσεις του στοιχείου (ϋ) 
του εδαφίου α' της παραγράφου 2 του άρθρου 64 του 
παρόντος νόμου. 

7. Στην περίπτωση που αποκτάται ειδική συμμετοχή 
σε πιστωτικό ίδρυμα από: 

ί) άλλο πιστωτικό ίδρυμα, ασφαλιστική επιχείρηση ή 
επιχείρηση παροχής επενδυτικών υπηρεσιών με άδεια 
λειτουργίας σε άλλο κράτος-μέλος ή 

ϋ) μητρική άλλου πιστωτικού ιδρύματος, ασφαλιστικής 
επιχείρησης ή επιχείρησης παροχής επενδυτικών υπη¬ 
ρεσιών με άδεια λειτουργίας σε άλλο κράτος-μέλος ή 

ίϋ) το φυσικό ή νομικό πρόσωπο που ελέγχει άλλο 
πιστωτικό ίδρυμα, ασφαλιστική επιχείρηση ή επιχείρηση 
παροχής επενδυτικών υπηρεσιών με άδεια λειτουργίας 
σε άλλο κράτος-μέλος, 

και εάν, λόγω αυτής της απόκτησης, το πιστωτικό 
ίδρυμα θα καταστεί θυγατρική του προτιθέμενου να 
αποκτήσει τη συμμετοχή ή θα περιέλθει υπό τον έλεγχό 
του, η αξιολόγηση της απόκτησης της συμμετοχής υπό- 
κειται στη διαδικασία της προηγούμενης διαβούλευσης 
που προβλέπεται στο εδάφιο β' της παραγράφου 13 
του άρθρου 5 και στο εδάφιο α' της παραγράφου 1 του 
άρθρου 45 του παρόντος νόμου. 

8. Με την επιφύλαξη υποχρεώσεων που προκύπτουν 
από διεθνείς συμφωνίες της Ευρωπαϊκής Ένωσης με 
τρίτες χώρες, οι οποίες διέπουν την ανάληψη και άσκη¬ 
ση δραστηριότητας πιστωτικού ιδρύματος από νομικά 
ή φυσικά πρόσωπα κατοίκους των χωρών αυτών εντός 
της Ευρωπαϊκής Ένωσης, η Τράπεζα της Ελλάδος δύ- 
ναται να αντιτάσσεται στην απόκτηση συμμετοχών από 
νομικά ή φυσικά πρόσωπα κατοίκους τρίτων χωρών στο 
μετοχικό κεφάλαιο πιστωτικών ιδρυμάτων που εδρεύουν 
στην Ελλάδα. 

9. Πέραν των υποχρεώσεων που αναφέρονται στην 
παράγραφο 1 του παρόντος άρθρου, οι κάτοχοι ειδικής 
συμμετοχής σε πιστωτικό ίδρυμα γνωστοποιούν εκ των 
προτέρων στην Τράπεζα της Ελλάδος κάθε αύξηση που 
υπερβαίνει την υφιστάμενη συμμετοχή τους κατά ποσό 
που αντιστοιχεί σε πέντε (5) ποσοστιαίες μονάδες του 
μετοχικού κεφαλαίου του πιστωτικού ιδρύματος της 
συμμετοχής τους που έχει γνωστοποιηθεί προηγουμέ¬ 
νως. Η υποχρέωση αυτή ισχύει μέχρι η συνολική συμ¬ 
μετοχή να φτάσει το όριο του 33%. 

10. α) Τα πιστωτικά ιδρύματα γνωστοποιούν στην Τρά¬ 
πεζα της Ελλάδος, μέχρι την 15η Ιουλίου κάθε έτους, 
τα ονόματα των μετόχων που κατέχουν συμμετοχή 
άνω του 1%, καθώς και τα ποσοστά των συμμετοχών 
αυτών, όπως προκύπτουν, ιδίως από τα στοιχεία που 
συγκεντρώθηκαν κατά την ετήσια γενική συνέλευση 
των μετόχων ή από τις πληροφορίες που περιέρχονται 
σε γνώση τους, δυνάμει ιδίως των υποχρεώσεων που 
επιβάλλονται σύμφωνα με την ισχύουσα νομοθεσία στις 
εταιρείες, οι μετοχές των οποίων αποτελούν αντικείμε¬ 
νο διαπραγμάτευσης σε οργανωμένη αγορά. 

β) Τα πιστωτικά ιδρύματα, εντός δέκα (10) εργάσιμων 
ημερών αφότου λάβουν γνώση, γνωστοποιούν στην Τρά¬ 
πεζα της Ελλάδος την απόκτηση ή εκχώρηση συμμετο- 

χών στο κεφάλαιό τους, οι οποίες αυξάνουν ή μειώνουν 
τα ποσοστά συμμετοχής πάνω ή κάτω από ένα από τα 
όρια που αναφέρονται στην παράγραφο 1 του παρόντος 
άρθρου, καθώς και οποιαδήποτε αλλαγή στην ταυτότη¬ 
τα ή στα στοιχεία των προσώπων που αναφέρονται στα 
εδάφια β' και γ' της παραγράφου 10 και στο εδάφιο α' 
της παραγράφου 11 του άρθρου 5 του παρόντος νόμου 
και λήφθηκαν υπόψη κατά τη χορήγηση της άδειας 
λειτουργίας των πιστωτικών ιδρυμάτων. 

11. α) Σε περίπτωση που πραγματοποιηθεί συμμετοχή 
ή αυξηθεί υφιστάμενη συμμετοχή χωρίς να προηγηθεί 
η απαιτούμενη, βάσει του παρόντος άρθρου, γνωστο¬ 
ποίηση ή έγκρισή της από την Τράπεζα της Ελλάδος, 
παύει αυτοδικαίως να έχει αποτέλεσμα η άσκηση των 
δικαιωμάτων ψήφου που απορρέουν από τη συμμετοχή 
αυτή. Επιπλέον η Τράπεζα της Ελλάδος μπορεί να επι¬ 
βάλλει τις κυρώσεις, που προβλέπονται στο εδάφιο α' 
της παραγράφου 2 του άρθρου 64 του παρόντος νόμου, 
διαζευκτικά ή σωρευτικά. 

β) Σε περίπτωση, επίσης, που: 

ί) δεν πραγματοποιηθεί γνωστοποίηση στην Τράπεζα 
της Ελλάδος, περί της αλλαγής της ταυτότητας φυσικού 
προσώπου που ελέγχει νομικό πρόσωπο κάτοχο συμμε¬ 
τοχής μεγαλύτερης του 5%, σύμφωνα με τα προβλεπό- 
μενα στην παράγραφο 2 του παρόντος άρθρου, ή 

ϋ) δεν υπάρξει συμμόρφωση προς την τυχόν απαί¬ 
τηση της Τράπεζας της Ελλάδος για την εφαρμογή 
των προβλεπομένων στην παράγραφο 3 του παρόντος 
άρθρου, 

παύει αυτοδικαίως να έχει αποτέλεσμα η άσκηση 
των δικαιωμάτων ψήφου που απορρέουν από τη συμ¬ 
μετοχή του νομικού προσώπου στο μετοχικό κεφάλαιο 
του πιστωτικού ιδρύματος και η Τράπεζα της Ελλάδος 
μπορεί να επιβάλει στα φυσικά πρόσωπα που αφορά η 
σχετική παράλειψη ή η μη συμμόρφωση τις κυρώσεις 
που προβλέπονται στο εδάφιο β' της παραγράφου 2 
του άρθρου 64 του παρόντος νόμου. 

12. Για τους σκοπούς της εποπτείας, η Τράπεζα της 
Ελλάδος δικαιούται να ζητά από τα πιστωτικά ιδρύματα 
τη γνωστοποίηση των στοιχείων της ταυτότητας και 
το ύψος του ποσοστού συμμετοχής των μεγαλύτερων 
μετόχων τους, που αθροιστικά συγκεντρώνουν στην 
κατοχή τους την πλειοψηφία των δικαιωμάτων ψήφου 
του πιστωτικού ιδρύματος. 

ΚΕΦΑΛΑΙΟ Ε' 

ΕΠΟΠΤΕΙΑ ΤΩΝ ΠΙΣΤΩΤΙΚΩΝ ΙΔΡΥΜΑΤΩΝ ΑΠΟ 
ΤΗΝ ΤΡΑΠΕΖΑ ΤΗΣ ΕΛΛΑΔΟΣ 

Άρθρο 25 

Περιεχόμενο και μέσα άσκησης της εποπτείας 
από την Τράπεζα της Ελλάδος 

1. Η Τράπεζα της Ελλάδος ασκεί την εποπτεία, σύμ¬ 
φωνα με τις διατάξεις του παρόντος νόμου: 

α) επί των πιστωτικών ιδρυμάτων που εδρεύουν στην 
Ελλάδα, περιλαμβανομένων και των υποκαταστημάτων 
τους στην αλλοδαπή σε ατομική βάση και σε ενοποι¬ 
ημένη βάση, 

β) επί των εγκατεστημένων στην Ελλάδα υποκατα¬ 
στημάτων των πιστωτικών ιδρυμάτων που εδρεύουν 
σε τρίτες χώρες. 

2. Με την επιφύλαξη των διατάξεων του άρθρου 21 του 
παρόντος νόμου, τα εγκατεστημένα στην Ελλάδα υπο¬ 


καταστήματα πιστωτικών ιδρυμάτων που εδρεύουν σε 
άλλα κράτη-μέλη της Ε.Ε. υπάγονται στην εποπτεία των 
αρμόδιων αρχών του κράτους-μέλους καταγωγής. 

3. Με την επιφύλαξη των ειδικών διατάξεων της ισχύ- 
ουσας νομοθεσίας και των διατάξεων του Καταστατικού 
της, η εποπτεία που ασκεί η Τράπεζα της Ελλάδος, με 
βάση τον παρόντα νόμο, αφορά στη φερεγγυότητα, 
τη διασφάλιση επαρκούς ρευστότητας και την εν γέ- 
νει εύρυθμη και με επαρκή διαφάνεια λειτουργία των 
πιστωτικών ιδρυμάτων, ιδίως μέσω της αποφυγής συ¬ 
γκέντρωσης κινδύνων και της διασφάλισης της συμμόρ¬ 
φωσής τους προς τις υποχρεώσεις που προβλέπονται 
στα άρθρα 26, 27, 28 και 29 του παρόντος νόμου. 

4. Για την επίτευξη του σκοπού της εποπτείας, η Τρά- 
πεζα της Ελλάδος δύναται να καθορίζει κριτήρια και να 
θεσπίζει κανόνες ή να λαμβάνει μέτρα, γενικά ή ειδικά, 
κατά πιστωτικό ίδρυμα, και να προβαίνει στην αξιολόγη¬ 
ση, καθώς και τη διαρκή παρακολούθηση της τήρησης 
των υποχρεώσεων των πιστωτικών ιδρυμάτων μέσω 
του καθορισμού υποχρεώσεων υποβολής στοιχείων, 
γραπτών επεξηγήσεων, εφόσον ζητηθεί, καθώς και μέσω 
της διενέργειας εκ μέρους της επιτόπιων ελέγχων. 

5. Στο πλαίσιο των προβλεπομένων στις παραγράφους 
3 και 4 του παρόντος άρθρου, η Τράπεζα της Ελλάδος 
έχει ιδίως τις ακόλουθες επί μέρους αρμοδιότητες: 

α) Αξιολογεί: ί) τις στρατηγικές, τις εσωτερικές ρυθμί¬ 
σεις τις διαδικασίες και τους μηχανισμούς που εφαρμό¬ 
ζουν τα πιστωτικά ιδρύματα, θεσπίζοντας τα απαιτούμε- 
να κριτήρια, με στόχο τη διασφάλιση της συμμόρφωσής 
τους προς τις υποχρεώσεις που απορρέουν από την 
εφαρμογή του παρόντος νόμου και Ν) τους κινδύνους 
τους οποίους τα πιστωτικά ιδρύματα έχουν αναλάβει 
ή ενδέχεται να αναλάβουν. 

Η εξέταση και η αξιολόγηση, που προβλέπονται στο 
προηγούμενο εδάφιο, πραγματοποιούνται κατά το εύ¬ 
ρος και με τη συχνότητα που απαιτείται προκειμένου 
να καθίσταται δυνατή η εκτίμηση από την Τράπεζα της 
Ελλάδος του βαθμού κατά τον οποίο οι στρατηγικές, οι 
εσωτερικές ρυθμίσεις, οι διαδικασίες και οι μηχανισμοί 
που εφαρμόζουν τα πιστωτικά ιδρύματα, καθώς και τα 
ίδια κεφάλαιά τους διασφαλίζουν την ορθολογική δια¬ 
χείριση και την κάλυψη των κινδύνων που αυτά αναλαμ¬ 
βάνουν ή ενδέχεται να αναλάβουν, περιλαμβανομένου 
του κινδύνου επιτοκίου από τις δραστηριότητες που 
δεν περιλαμβάνονται στο χαρτοφυλάκιο συναλλαγών. 
Η κατά τα ανωτέρω εξέταση και αξιολόγηση επικαι- 
ροποιούνται σε ετήσια, τουλάχιστον, βάση και για τον 
προσδιορισμό του εύρους τους λαμβάνονται υπόψη το 
μέγεθος, η συστημική σπουδαιότητα, η φύση, η κλίμακα 
και η πολυπλοκότητα των δραστηριοτήτων του κάθε 
πιστωτικού ιδρύματος, με βάση την αρχή της αναλο- 
γικότητας. 

β) Καθορίζει τα κριτήρια και τις εν γένει υποχρεώ¬ 
σεις των πιστωτικών ιδρυμάτων όσον αφορά τη δη¬ 
μοσιοποίηση εκ μέρους τους ή και την παράλειψη της 
δημοσιοποίησης στοιχείων πληροφοριών, με βάση το 
άρθρο 29 του παρόντος νόμου και επιπλέον δύναται 
να καθορίζει: 

ί) περισσότερα στοιχεία για δημοσιοποίηση και με¬ 
γαλύτερη συχνότητα για μια ή περισσότερες από τις 
πληροφορίες που πρέπει να δημοσιοποιούνται κατ’ 
εφαρμογή της ανωτέρω περιπτώσεως (ί), 

ϋ) προθεσμίες δημοσιοποίησης, 

ιϋ) μέσα και τόπους δημοσιοποίησης, διαφορετικά από 
εκείνα που ισχύουν για τις ετήσιες και ενοποιημένες 
οικονομικές καταστάσεις των πιστωτικών ιδρυμάτων, 
ίν) τη χρησιμοποίηση ειδικών μέσων επαλήθευσης 
για τις δημοσιοποιήσεις που δεν καλύπτονται από τον 
υποχρεωτικό έλεγχο των ετήσιων και ενοποιημένων 
οικονομικών καταστάσεων των πιστωτικών ιδρυμάτων, 
που πραγματοποιούνται σύμφωνα με την ισχύουσα νο¬ 
μοθεσία και 

νί) τις δημοσιοποιήσεις των πιστωτικών ιδρυμάτων 
που πραγματοποιούνται δυνάμει άλλων διατάξεων της 
νομοθεσίας, τις οποίες θεωρεί ισοδύναμες προς τις 
απαιτούμενες κατ’ εφαρμογή της περίπτωσης (ί) του 
παρόντος εδαφίου, 
γ) Καθορίζει τα κριτήρια: 

ί) Για την αναγνώριση των εξωτερικών οργανισμών 
πιστοληπτικής αξιολόγησης ως επιλέξιμων, ανεξαρτή¬ 
τως της χώρας έδρας τους, για τους σκοπούς εφαρμο¬ 
γής των αποφάσεών της περί των «Σταθμισμένων κατά 
Κίνδυνο Χρηματοδοτικών Ανοιγμάτων, σύμφωνα με την 
Τυποποιημένη Προσέγγιση», ώστε να διασφαλίζεται ότι 
η μεθοδολογία αξιολόγησης που εφαρμόζουν πληροί 
τις προϋποθέσεις αντικειμενικότητας, ανεξαρτησίας και 
διαφάνειας, υπόκειται σε διαρκή αναθεώρηση για ενδε¬ 
χόμενη αναπροσαρμογή της, καθώς και ότι η εκάστοτε 
προκύπτουσα αξιολόγηση είναι αξιόπιστη και διενερ- 
γείται με διαφανή τρόπο. 

ϋ) Για τον προσδιορισμό με αντικειμενικό και συνεπή 
τρόπο των βαθμιδών πιστωτικής ποιότητας που κα¬ 
θορίζονται με βάση την αναφερόμενη στην πιο πάνω 
περίπτωση (ί) απόφασή της, με τις οποίες πρέπει να 
αντιστοιχίζεται κάθε πιστοληπτική αξιολόγηση που 
πραγματοποιείται από επιλέξιμο εξωτερικό οργανισμό 
πιστοληπτικής αξιολόγησης. 

δ) Δύναται να αναγνωρίζει, χωρίς να προβεί ή ίδια, 
κατά περίπτωση, σε αξιολόγηση ή αντιστοίχιση: 

ί) έναν εξωτερικό οργανισμό πιστοληπτικής αξιολόγη¬ 
σης ως επιλέξιμο σύμφωνα με την περίπτωση (ί) της ως 
άνω υποπαραγράφου γ' του παρόντος άρθρου, εφόσον 
αυτός ο οργανισμός έχει αναγνωριστεί από τις αρμόδιες 
αρχές άλλων κρατών-μελών, καθώς και 
ϋ) την αντιστοίχιση των πιστοληπτικών αξιολογήσεων 
του κατά την ανωτέρω περίπτωση αναγνωρισμένου 
οργανισμού, την οποία έχουν καθορίσει οι αρμόδιες 
αρχές άλλων κρατών-μελών. 

ε) Καθορίζει το είδος και τη συχνότητα υποβολής 
στοιχείων από τα πιστωτικά ιδρύματα και τις επιχει¬ 
ρήσεις που υπόκεινται στην εποπτεία της με βάση τον 
παρόντα νόμο. 

στ) Δύναται να επιτρέπει τη χρήση από τα πιστωτικά 
ιδρύματα των πιστοληπτικών αξιολογήσεων οργανισμών 
εξαγωγικών πιστώσεων για τους σκοπούς στάθμισης 
ανοιγμάτων έναντι κεντρικών κυβερνήσεων και κεντρι¬ 
κών τραπεζών, σύμφωνα με τις αποφάσεις της περί των 
«Σταθμισμένων κατά Κίνδυνο Χρηματοδοτικών Ανοιγμά¬ 
των, σύμφωνα με την Τυποποιημένη Προσέγγιση», εάν 
πληρούται μία από τις ακόλουθες προϋποθέσεις: 

ί) πρόκειται για συναινετική βαθμολόγηση κινδύνου 
από οργανισμούς εξαγωγικών πιστώσεων που συμμετέ¬ 
χουν στο «Διακανονισμό περί κατευθυντηρίων γραμμών 
στον τομέα των εξαγωγικών πιστώσεων οι οποίες τυγ¬ 
χάνουν δημόσιας στήριξης» του Οργανισμού Οικονομι¬ 
κής Συνεργασίας και Ανάπτυξης (Ο.Ο.Σ.Α.) ή 


ϋ) ο οργανισμός εξαγωγικών πιστώσεων δημοσιεύει 
τις πιστοληπτικές αξιολογήσεις του και εφαρμόζει τη 
μεθοδολογία που έχει συμφωνηθεί στο πλαίσιο του 
Ο.Ο.Σ.Α. και η πιστοληπτική αξιολόγηση συνδέεται με 
ένα από τα οκτώ ελάχιστα ασφάλιστρα εξαγωγικών 
πιστώσεων (Ε.Α.Ε.Π.) που προβλέπονται από τη μεθο¬ 
δολογία αυτή. 

6. Η Τράπεζα της Ελλάδος δύναται να θεσπίζει κανό¬ 
νες σχετικά με τις πληροφορίες και τα στοιχεία που 
τα πιστωτικά ιδρύματα και τα λοιπά εποπτευόμενα από 
αυτήν πρόσωπα οφείλουν να παρέχουν στους συναλ¬ 
λασσόμενους με αυτά ως προς τους όρους των συ¬ 
ναλλαγών τους, για τη διασφάλιση της διαφάνειας και 
σαφήνειας. 

7. Οι κατά τον παρόντα νόμο αρμοδιότητες της Τρά¬ 
πεζας της Ελλάδος ασκούνται με Πράξη του Διοικητή 
της ή εξουσιοδοτημένου από αυτόν οργάνου. Με όμοια 
Πράξη δύνανται να θεσπίζονται, κατά παρέκκλιση από 
κάθε άλλη διάταξη περί ενσωμάτωσης των κοινοτικών 
διατάξεων στην ελληνική έννομη τάξη, οι ρυθμίσεις 
που είναι αναγκαίες για τη συμμόρφωση προς τις κοι¬ 
νοτικές διατάξεις που αφορούν κατά κύριο λόγο τις 
κατά τον παρόντα νόμο αρμοδιότητες της Τράπεζας 
της Ελλάδος. Γ ια την άσκηση, ειδικώς, της νομοθετικής 
εξουσίας, που αφορά στην ενσωμάτωση της κοινοτικής 
νομοθεσίας, απαιτείται η προηγούμενη ενημέρωση του 
Υπουργείου Οικονομίας και Οικονομικών. 

Άρθρο 26 

Πλαίσιο εταιρικής διακυβέρνησης και συστήματα 

εσωτερικού ελέγχου των πιστωτικών ιδρυμάτων 

1. Κάθε πιστωτικό ίδρυμα που εδρεύει στην Ελλάδα 
οφείλει να διαθέτει άρτιο και αποτελεσματικό σύστημα 
εταιρικής διακυβέρνησης, που περιλαμβάνει σαφή οργα¬ 
νωτική διάρθρωση με ευκρινείς, διαφανείς και συνεπείς 
γραμμές ευθύνης, αποτελεσματικές διαδικασίες εντοπι¬ 
σμού, διαχείρισης, παρακολούθησης και αναφοράς των 
κινδύνων τους οποίους αναλαμβάνει ή ενδέχεται να 
αναλάβει, καθώς και επαρκείς μηχανισμούς εσωτερικού 
ελέγχου, περιλαμβανομένων κατάλληλων διοικητικών 
και λογιστικών διαδικασιών. 

2. Το πλαίσιο, οι διαδικασίες και οι μηχανισμοί που 
αναφέρονται στην προηγούμενη παράγραφο πρέπει να 
είναι επαρκείς και ανάλογοι προς τη φύση, την κλίμακα 
και την πολυπλοκότητα των δραστηριοτήτων του πιστω¬ 
τικού ιδρύματος και να καλύπτουν, πλην των άλλων, και 
τις υποχρεώσεις που απορρέουν από τις παρεχόμενες 
από το πιστωτικό ίδρυμα επενδυτικές υπηρεσίες, κατά 
τα εκάστοτε προβλεπόμενα από τις σχετικές διατάξεις 
της ισχύουσας νομοθεσίας για την παροχή επενδυτικών 
υπηρεσιών από πιστωτικά ιδρύματα. 

Άρθρο 27 

Ίδια κεφάλαια - Κεφαλαιακές απαιτήσεις 

1. Τα πιστωτικά ιδρύματα οφείλουν να διαθέτουν ίδια 
κεφάλαια, τα στοιχεία των οποίων ορίζονται με γενικής 
ισχύος απόφαση της Τράπεζας της Ελλάδος, τα οποία, 
σε διαρκή βάση πρέπει να υπερβαίνουν ή να ισούνται 
με το άθροισμα των κάτωθι κεφαλαιακών απαιτήσεων 
που υπολογίζονται, σύμφωνα με τις σχετικές αποφάσεις 
της Τράπεζας της Ελλάδος: 

α) των κεφαλαιακών απαιτήσεων έναντι του πιστωτι¬ 
κού κινδύνου, περιλαμβανομένου και του κινδύνου απο- 

μείωσης εισπρακτέων απαιτήσεων, για το σύνολο των 
επιχειρηματικών τους δραστηριοτήτων, με εξαίρεση τις 
δραστηριότητες του χαρτοφυλακίου συναλλαγών και 
τα αφαιρούμενα από τα ίδια κεφάλαια στοιχεία ενερ¬ 
γητικού. Οι κεφαλαιακές αυτές απαιτήσεις θα πρέπει 
να είναι ίσες με το 8% του συνόλου των σταθμισμένων 
κατά κίνδυνο χρηματοδοτικών ανοιγμάτων, όπως αυτά 
υπολογίζονται σύμφωνα με τις σχετικές αποφάσεις της 
Τράπεζας της Ελλάδος, 

β) των κεφαλαιακών απαιτήσεων έναντι των κινδύνων 
συναλλάγματος, βασικών εμπορευμάτων και του λει¬ 
τουργικού κινδύνου για το σύνολο των επιχειρηματικών 
τους δραστηριοτήτων και 

γ) των κεφαλαιακών απαιτήσεων έναντι των κινδύνων 
θέσης, διακανονισμού και αντισυμβαλλομένου και των 
υπερβάσεων των ορίων των μεγάλων χρηματοδοτικών 
ανοιγμάτων, που απορρέουν από τις δραστηριότητες 
του χαρτοφυλακίου συναλλαγών και επιτρέπονται με 
βάση τις ισχύουσες σχετικές αποφάσεις της Τ ράπεζας 
της Ελλάδος. 

2. α. Για τον υπολογισμό των κεφαλαιακών απαιτήσε- 
ών τους, τα πιστωτικά ιδρύματα δύνανται να επιλέγουν 
μεταξύ: ί) των μεθοδολογιών, οι οποίες βασίζονται σε 
προκαθορισμένους συντελεστές, που έχουν καθοριστεί 
ανά κατηγορία κινδύνου, σύμφωνα με τα καθοριζόμενα 
από τις σχετικές αποφάσεις της Τ ράπεζας της Ελλάδος 
με βάση την ισχύουσα κοινοτική νομοθεσία και ϋ) των 
πιο εξελιγμένων μεθοδολογιών, οι οποίες βασίζονται σε 
εσωτερικά υποδείγματα των πιστωτικών ιδρυμάτων. 

β. Στην περίπτωση που η, κατά τα ανωτέρω, επιλογή 
αφορά μια εκ των πιο εξελιγμένων μεθοδολογιών που 
βασίζονται σε εσωτερικά υποδείγματα, η εφαρμογή της 
από το πιστωτικό ίδρυμα επιτρέπεται μόνον ύστερα από 
έγκριση της Τράπεζας της Ελλάδος, η οποία παρέχεται 
εφόσον κρίνει ότι εκπληρώνονται οι προϋποθέσεις και 
τα κριτήρια, που έχει θέσει. 

3. Σε περίπτωση αίτησης χορήγησης δανείου ή λοιπών 
πιστώσεων από πιστωτικό ή χρηματοδοτικό ίδρυμα, οι 
αιτούντες παρέχουν πλήρη και ακριβή πληροφόρηση 
για την αξιολόγηση από το πιστωτικό ή χρηματοδοτικό 
ίδρυμα της φερεγγυότητας και της πιστοληπτικής τους 
ικανότητας. Τα πιστωτικά και χρηματοδοτικά ιδρύμα¬ 
τα υποχρεούνται να λαμβάνουν υπόψη τους, κατά τη 
διαβάθμιση των σχετικών κινδύνων με βάση το άρθρο 
αυτό τυχόν μερική ή ολική άρνηση του αιτούντος να 
χορηγήσει τέτοιες πληροφορίες. Στις πληροφορίες αυ¬ 
τές δεν περιλαμβάνονται αυτές που σύμφωνα με την 
ισχύουσα νομοθεσία αποτελούν ευαίσθητα προσωπικά 
δεδομένα. 

Άρθρο 28 

Στρατηγικές και διαδικασίες για την αξιολόγηση και 
τη διατήρηση κεφαλαίων από τα πιστωτικό ιδρύματα 
ανάλογα με το επίπεδο των κινδύνων 

1. Τα πιστωτικά ιδρύματα οφείλουν να διαθέτουν αξι¬ 
όπιστες, αποτελεσματικές και ολοκληρωμένες στρατη¬ 
γικές και διαδικασίες, για την αξιολόγηση και τη διατή¬ 
ρηση σε διαρκή βάση του ύψους, της σύνθεσης και της 
κατανομής των ιδίων κεφαλαίων που θεωρούν κατάλ¬ 
ληλα για την κάλυψη της φύσης και του επιπέδου των 
κινδύνων τους οποίους έχουν αναλάβει ή τους οποίους 
ενδέχεται να αναλάβουν (εσωτερικό κεφάλαιο). 

2. Οι εν λόγω στρατηγικές και διαδικασίες θα πρέ¬ 
πει να υπόκεινται σε τακτική εσωτερική επανεξέταση 


και αξιολόγηση από τα πιστωτικά ιδρύματα ώστε να 
εξασφαλιστεί ότι παραμένουν πλήρεις και αναλογικές 
προς τη φύση, την κλίμακα και την πολυπλοκότητα των 
δραστηριοτήτων του πιστωτικού ιδρύματος. 

Άρθρο 29 

Δημοσιοποίηση πληροφοριών από 
τα πιστωτικά ιδρύματα 

1. Τα πιστωτικά ιδρύματα οφείλουν να δημοσιοποιούν, 
τουλάχιστον σε ετήσια βάση, τα κατάλληλα, με βάση τα 
κριτήρια που καθορίζει η Τράπεζα της Ελλάδος σύμφω¬ 
να με το άρθρο 25 του παρόντος νόμου, στοιχεία και 
πληροφορίες, όσον αφορά την οικονομική τους θέση 
και την ακολουθούμενη από αυτά πολιτική ως προς την 
ανάληψη και διαχείριση κινδύνων με στόχο την ενίσχυση 
της διαφάνειας της αγοράς. Επίσης, οφείλουν, στο πλαί¬ 
σιο εφαρμογής του άρθρου 26 του παρόντος νόμου, να 
υιοθετούν πολιτική συμμόρφωσης με τις υποχρεώσεις 
δημοσιοποίησης που εκάστοτε θεσπίζει η Τράπεζα της 
Ελλάδος, δυνάμει του άρθρου 25 του παρόντος νόμου, 
καθώς και πολιτικές αξιολόγησης των δημοσιοποιήσεων 
όσον αφορά ιδίως την καταλληλότητα, την επαλήθευση 
και τη συχνότητά τους. 

2. α) Τα πιστωτικά ιδρύματα δύνανται να προσδιορί¬ 
ζουν τον κατάλληλο τρόπο, τόπο, συχνότητα και μέσο 
επαλήθευσης για την αποτελεσματική συμμόρφωση με 
τις υποχρεώσεις δημοσιοποίησης, που απορρέουν από 
τον παρόντα νόμο. Στο μέτρο του δυνατού, όλες οι 
δημοσιοποιήσεις πραγματοποιούνται με τα ίδια μέσα 
ή στον ίδιο τόπο. Εάν οι σχετικές δημοσιοποιήσεις δεν 
περιλαμβάνονται στις οικονομικές καταστάσεις των 
πιστωτικών ιδρυμάτων, στις τελευταίες θα πρέπει να 
αναφέρεται το μέσο και ο τόπος, όπου οι εν λόγω δη¬ 
μοσιοποιήσεις υπάρχουν διαθέσιμες. 

β) Κατά παρέκκλιση του εδαφίου α' της παρούσας 
παραγράφου τα πιστωτικά ιδρύματα δύνανται να μην 
προβούν σε μία ή περισσότερες δημοσιοποιήσεις βάσει 
των κριτηρίων της ουσιαστικότητας ή και της εμπι¬ 
στευτικότητας που καθορίζονται με τις αποφάσεις της 
Τράπεζας της Ελλάδος για τις υποχρεώσεις δημοσιο¬ 
ποίησης πληροφοριών από τα πιστωτικά ιδρύματα. 

Στις περιπτώσεις αυτές το πιστωτικό ίδρυμα δηλώνει 
στις δημοσιοποιήσεις του το γεγονός ότι δεν δημοσιο¬ 
ποιούνται τα συγκεκριμένα πληροφοριακά στοιχεία και 
το λόγο της μη δημοσιοποίησής τους και αντ’ αυτών δη¬ 
μοσιοποιεί γενικότερου τύπου πληροφορίες σχετικά με 
το θέμα για το οποίο υπάρχει υποχρέωση δημοσιοποί¬ 
ησης, εκτός εάν για τα σχετικά στοιχεία πληρούνται οι 
προϋποθέσεις των δύο προαναφερθέντων κριτηρίων. 

3. α) Τα πιστωτικά ιδρύματα, εάν υποβληθεί σχετικό 
αίτημα, οφείλουν να επεξηγούν, στις επιχειρήσεις, συ¬ 
μπεριλαμβανομένων των μικρών και μεσαίων επιχειρή¬ 
σεων, που έχουν υποβάλει αίτηση χορήγησης δανείου 
την απόφασή τους σχετικά με την πιστοληπτική διαβάθ- 
μιση της αιτούσας που έχουν διενεργήσει, στο πλαίσιο 
εφαρμογής των σχετικών αποφάσεων της Τράπεζας 
της Ελλάδος περί υπολογισμού των σταθμισμένων 
χρηματοδοτικών τους ανοιγμάτων με τη μέθοδο των 
εσωτερικών διαβαθμίσεων. 

β) Οι επεξηγήσεις που αναφέρονται στο εδάφιο α' της 
παρούσας παραγράφου παρέχονται γραπτώς εφόσον 
ζητηθεί, σύμφωνα με Κώδικα Δεοντολογίας της Ελλη¬ 
νικής Ένωσης Τραπεζών που θεσπίζεται για το σκοπό 

αυτόν. Το διοικητικό κόστος για την παροχή των ανω¬ 
τέρω επεξηγήσεων θα πρέπει να είναι ανάλογο του 
ποσού του δανείου. 

γ) Σε περίπτωση που τα πιστωτικά ιδρύματα δεν προ- 
βούν σε εύλογο χρονικό διάστημα στην υιοθέτηση του 
σχετικού Κώδικα Δεοντολογίας ή εφόσον η εφαρμογή 
του καταδειχθεί ανεπαρκής, η Τράπεζα της Ελλάδος 
θεσπίζει τις κατάλληλες ρυθμίσεις. 

ΚΕΦΑΛΑΙΟ ΣΤ' 

ΕΠΟΠΤΕΙΑ ΠΙΣΤΩΤΙΚΩΝ ΙΔΡΥΜΑΤΩΝ 
ΣΕ ΑΤΟΜΙΚΗ ΒΑΣΗ 

Αρθρο 30 

Εποπτεία σε ατομική βάση 

1. Τα πιστωτικά ιδρύματα συμμορφώνονται με τις 
υποχρεώσεις που ορίζονται στα άρθρα 26 και 27 του 
παρόντος νόμου και στην απόφαση της Τράπεζας της 
Ελλάδος περί μεγάλων χρηματοδοτικών ανοιγμάτων, 
σε ατομική βάση. 

2. Τα πιστωτικά ιδρύματα τα οποία εδρεύουν στην 
Ελλάδα και δεν υπόκεινται σε ενοποιημένη εποπτεία 
στην Ελλάδα με βάση τον παρόντα νόμο ή εξαιρούνται 
από την εποπτεία σε ενοποιημένη βάση στην Ελλάδα, 
κατ’ εφαρμογή του άρθρου 37 του παρόντος νόμου, 
οφείλουν να συμμορφώνονται σε ατομική βάση με τις 
υποχρεώσεις που προβλέπονται στην παράγραφο 1 του 
παρόντος άρθρου και στα άρθρα 23 και 28 του παρό¬ 
ντος νόμου. 

3. Τα πιστωτικά ιδρύματα τα οποία εδρεύουν στην 
Ελλάδα και δεν υπόκεινται σε ενοποιημένη εποπτεία σε 
κανένα κράτος-μέλος ή εξαιρούνται από την εποπτεία 
σε ενοποιημένη βάση στην Ευρωπαϊκή Ένωση, δυνάμει 
του παρόντος νόμου και των σχετικών διατάξεων της 
κοινοτικής νομοθεσίας ή εφόσον η Τράπεζα της Ελλά¬ 
δος κρίνει ότι τα δημοσιοποιήσιμα από τα πιστωτικά 
ιδρύματα, σύμφωνα με τον παρόντα νόμο, στοιχεία και 
πληροφορίες δεν περιλαμβάνονται σε συγκρίσιμες δη¬ 
μοσιοποιήσεις παρεχόμενες σε ενοποιημένη βάση από 
μητρική επιχείρηση εγκατεστημένη σε τρίτη χώρα υπο¬ 
κείμενη σε ισοδύναμες υποχρεώσεις δημοσιοποίησης, 
οφείλουν να συμμορφώνονται, σε ατομική βάση, με τις 
υποχρεώσεις που προβλέπονται στις παραγράφους 1 
και 2 του παρόντος άρθρου και στο άρθρο 29 του πα¬ 
ρόντος νόμου. 

Αρθρο 31 

Εξαιρέσεις από την εποπτεία σε ατομική βάση 

1. Η Τράπεζα της Ελλάδος δύναται να επιτρέπει την 
εξαίρεση από την εφαρμογή της παραγράφου 1 του άρ¬ 
θρου 30 του παρόντος νόμου πιστωτικού ιδρύματος: 

α) που αποτελεί θυγατρική επιχείρηση πιστωτικού 
ιδρύματος, εφόσον τόσο η θυγατρική επιχείρηση όσο 
και το μητρικό πιστωτικό ίδρυμα έχουν άδεια λειτουρ¬ 
γίας και εποπτεύονται από την Τράπεζα της Ελλάδος 
και η θυγατρική επιχείρηση περιλαμβάνεται στην ασκού¬ 
μενη σε ενοποιημένη βάση εποπτεία του πιστωτικού 
ιδρύματος που αποτελεί τη μητρική επιχείρηση, και 
εφόσον συντρέχουν όλες οι κατωτέρω προϋποθέσεις 
υπό στοιχεία (ί) έως (ϊν) της παρούσας παραγράφου, 
ώστε να εξασφαλίζεται ότι τα ίδια κεφάλαια είναι κα¬ 
τάλληλα κατανεμημένα μεταξύ μητρικής επιχείρησης 
και θυγατρικών της: 


ί) Δεν υφίσταται ούτε προβλέπεται να υπάρξει οποιο- 
δήποτε ουσιαστικό, πρακτικό ή νομικό κώλυμα για την 
άμεση μεταβίβαση ιδίων κεφαλαίων ή την εξόφληση 
των υποχρεώσεων της θυγατρικής από τη μητρική επι¬ 
χείρηση. 

μ) Η μητρική επιχείρηση παρέχει ικανοποιητικές απο¬ 
δείξεις στην Τράπεζα της Ελλάδος όσον αφορά τη συ¬ 
νετή διαχείριση της θυγατρικής επιχείρησης και έχει 
δηλώσει, με τη συγκατάθεση της Τ ράπεζας της Ελλά¬ 
δος, ότι εγγυάται πλήρως τις υποχρεώσεις τις οποίες 
αναλαμβάνει η θυγατρική ή ότι οι κίνδυνοι της θυγα¬ 
τρικής είναι αμελητέοι. 

ίϋ) Οι διαδικασίες της μητρικής επιχείρησης όσον 
αφορά την αξιολόγηση, τη μέτρηση και τον έλεγχο 
των κινδύνων καλύπτουν και το εξαιρούμενο θυγατρικό 
πιστωτικό ίδρυμα. 

ίν) Η μητρική επιχείρηση κατέχει περισσότερο από το 
50% των δικαιωμάτων ψήφου που συνδέονται με με¬ 
τοχές στο κεφάλαιο της θυγατρικής επιχείρησης και/ή 
έχει δικαίωμα να διορίζει ή να παύει την πλειοψηφία 
των προσώπων του συλλογικού οργάνου διοίκησης στα 
οποία έχουν ανατεθεί τα καθήκοντα που αναφέρονται 
στο στοιχείο (ί) του εδαφίου γ' της παραγράφου 10 του 
άρθρου 5 του παρόντος νόμου, 
β) Που αποτελεί θυγατρική επιχείρηση χρηματοδοτι¬ 
κής εταιρείας συμμετοχών, εφόσον η εν λόγω μητρική 
επιχείρηση έχει συσταθεί στην Ελλάδα και υπόκειται 
στο ίδιο καθεστώς εποπτείας με τα πιστωτικά ιδρύμα¬ 
τα με βάση ιδίως τα προβλεπόμενα στο άρθρο 35 του 
παρόντος νόμου. 

γ) Που αποτελεί μητρική επιχείρηση που έχει λάβει 
άδεια λειτουργίας και υπόκειται σε εποπτεία σε ενοποι¬ 
ημένη βάση από την Τράπεζα της Ελλάδος με βάση το 
άρθρο 34 και επιπροσθέτως συντρέχουν σωρευτικά οι 
κατωτέρω προϋποθέσεις ούτως ώστε να εξασφαλίζεται 
ότι τα ίδια κεφάλαια είναι κατάλληλα κατανεμημένα 
μεταξύ μητρικής επιχείρησης και θυγατρικών της: 

ί) Δεν υφίσταται ούτε προβλέπεται να υπάρξει οποιο- 
δήποτε ουσιαστικό, πρακτικό ή νομικό κώλυμα για την 
άμεση μεταβίβαση ιδίων κεφαλαίων ή την εξόφληση 
υποχρεώσεων της μητρικής από θυγατρική επιχείρηση 
ή τις θυγατρικές επιχειρήσεις της. 

μ) Οι διαδικασίες σε ενοποιημένη βάση, όσον αφορά 
την αξιολόγηση, τη μέτρηση και τον έλεγχο των κινδύ¬ 
νων καλύπτουν και το εξαιρούμενο μητρικό πιστωτικό 
ίδρυμα. 

2. Στην περίπτωση χρήσης της διακριτικής ευχέρει¬ 
ας του εδαφίου γ' της παραγράφου 1 του παρόντος 
άρθρου, η Τράπεζα της Ελλάδος ενημερώνει σχετικά 
τις αρμόδιες αρχές όλων των κρατών-μελών και δημο¬ 
σιοποιεί σύμφωνα με τις διατάξεις του άρθρου 50 του 
παρόντος νόμου τις ακόλουθες πληροφορίες: 

α) τα κριτήρια, με βάση τα οποία διασφαλίζεται ότι 
δεν υφίσταται ούτε προβλέπεται να υπάρξει ουσιαστικό, 
πρακτικό ή νομικό κώλυμα για την άμεση μεταφορά 
ιδίων κεφαλαίων ή την κάλυψη υποχρεώσεων, κατά τα 
προβλεπόμενα στο στοιχείο (ί) του εδαφίου γ' της πα¬ 
ραγράφου 1 του παρόντος άρθρου, 
β) τον αριθμό των μητρικών πιστωτικών ιδρυμάτων 
που εμπίπτουν στην εξαίρεση που προβλέπεται στο 
εδάφιο γ' της ανωτέρω παραγράφου 1 του παρόντος 
άρθρου, καθώς και πόσες εξ αυτών διαθέτουν θυγατρι¬ 
κές επιχειρήσεις σε τρίτη χώρα, 

γ) συνολικά, όσον αφορά την Ελλάδα: 

(ί) το συνολικό ύψος των ιδίων κεφαλαίων σε ενοποι¬ 
ημένη βάση των μητρικών πιστωτικών ιδρυμάτων που 
εμπίπτουν στην εξαίρεση κατά τα προβλεπόμενα στο 
εδάφιο γ' της παραγράφου 1 του παρόντος άρθρου, 
το οποίο διατηρείται σε θυγατρικές επιχειρήσεις που 
εδρεύουν σε τρίτες χώρες, 

(ϋ) το ποσοστό των συνολικών ιδίων κεφαλαίων του 
στοιχείου (ί) του παρόντος εδαφίου επί των συνολικών 
ιδίων κεφαλαίων σε ενοποιημένη βάση των ανωτέρω 
μητρικών πιστωτικών ιδρυμάτων που αντιπροσωπεύουν 
ίδια κεφάλαια των θυγατρικών τους σε τρίτες χώρες, 
(ιϋ) το ποσοστό που αντιπροσωπεύει το ύψος των 
κατά τα προβλεπόμενα στο στοιχείο (ί) ανωτέρω ιδίων 
κεφαλαίων επί των συνολικών ελάχιστων απαιτούμενων, 
βάσει του άρθρου 27 του παρόντος νόμου ιδίων κεφα¬ 
λαίων των ανωτέρω μητρικών πιστωτικών ιδρυμάτων. 

Άρθρο 32 

Μερική ενοποίηση (5οΙο οοηδοΐίάαΐίοη) 

1. Με την επιφύλαξη των παραγράφων 2 και 3 του 
παρόντος άρθρου, η Τράπεζα της Ελλάδος καθορίζει τις 
προϋποθέσεις υπό τις οποίες μπορεί να επιτρέψει, κατά 
περίπτωση, σε μητρικά πιστωτικά ιδρύματα εγκατεστη¬ 
μένα στην Ελλάδα να συμπεριλάβουν στον υπολογισμό 
των ιδίων κεφαλαίων και των κεφαλαιακών απαιτήσεών 
τους, για τους σκοπούς εφαρμογής της παραγράφου 1 
του άρθρου 30 του παρόντος νόμου, θυγατρικές τους 
που πληρούν τα κριτήρια των στοιχείων (ίϋ) και (ϊν) του 
εδαφίου α' της παραγράφου 1 του άρθρου 31 του παρό¬ 
ντος νόμου και των οποίων τα ουσιώδη χρηματοδοτικά 
ανοίγματα ή οι ουσιώδεις υποχρεώσεις υφίστανται ένα¬ 
ντι των εν λόγω μητρικών πιστωτικών ιδρυμάτων. 

2. Η δυνατότητα της παραγράφου 1 του παρόντος 
άρθρου παρέχεται μόνο στις περιπτώσεις κατά τις οποί¬ 
ες το μητρικό πιστωτικό ίδρυμα αποδεικνύει πλήρως 
στην Τράπεζα της Ελλάδος τις συνθήκες και τις ρυθ¬ 
μίσεις, συμπεριλαμβανομένων των νομικών ρυθμίσεων, 
βάσει των οποίων δεν υφίσταται ούτε προβλέπεται να 
υπάρξει οποιοδήποτε ουσιαστικό, πρακτικό ή νομικό 
κώλυμα στην άμεση μεταβίβαση ιδίων κεφαλαίων ή την 
εξόφληση οφειλών της θυγατρικής προς τη μητρική 
επιχείρηση. 

3. Αν η Τράπεζα της Ελλάδος κάνει χρήση της δια¬ 
κριτικής ευχέρειας που παρέχεται στην ανωτέρω πα- 
ραγράφο 1 του παρόντος άρθρου: 

α) ενημερώνει τακτικά, τουλάχιστον σε ετήσια βάση, 
τις αρμόδιες αρχές των άλλων κρατών-μελών ή της 
τρίτης χώρας - αν η θυγατρική επιχείρηση εδρεύει σε 
τρίτη χώρα - σχετικά με το περιεχόμενο της εφαρμογής 
της εν λόγω διακριτικής ευχέρειας, 
β) δημοσιοποιεί, σύμφωνα με τις διατάξεις του άρθρου 
50 του παρόντος νόμου, τις αντίστοιχες πληροφορίες, 
που αναφέρονται στην παράγραφο 2 του άρθρου 31 
του παρόντος νόμου. 

ΚΕΦΑΛΑΙΟ Ζ' 

ΕΠΟΠΤΕΙΑ ΣΕ ΕΝΟΠΟΙΗΜΕΝΗ ΒΑΣΗ 

Αρθρο 33 
Ορισμοί 

Για τους σκοπούς του κεφαλαίου αυτού του νόμου 
ισχύουν οι ακόλουθοι ορισμοί 


1. Μητρική επιχείρηση: 

Η επιχείρηση κατά την έννοια της παραγράφου 14 του 
άρθρου 2 του παρόντος νόμου, χωρίς όμως το συνυπο- 
λογισμό στα ποσοστά της μητρικής των ποσοστών συμ¬ 
μετοχής και των δικαιωμάτων κάθε άλλης επιχείρησης 
που είναι θυγατρική της ή θυγατρική θυγατρικής της, 
καθώς και κάθε επιχείρηση η οποία, κατά την κρίση της 
Τράπεζας της Ελλάδος, ασκεί πράγματι δεσπόζουσα 
επιρροή επί άλλης επιχείρησης. 

2. Θυγατρική επιχείρηση: 

Η επιχείρηση κατά την έννοια της παραγράφου 15 του 
άρθρου 2 του παρόντος νόμου, χωρίς όμως το συνυπο- 
λογισμό στα ποσοστά της μητρικής των ποσοστών συμ¬ 
μετοχής και των δικαιωμάτων κάθε άλλης επιχείρησης 
που είναι θυγατρική της ή θυγατρική θυγατρικής της 
καθώς και κάθε επιχείρηση επί της οποίας η μητρική 
επιχείρηση ασκεί πράγματι, κατά την κρίση της Τρά¬ 
πεζας της Ελλάδος, δεσπόζουσα επιρροή. 

3. Μητρικό πιστωτικό ίδρυμα εγκατεστημένο στην 
Ελλάδα: 

Πιστωτικό ίδρυμα, το οποίο διαθέτει θυγατρικό πι¬ 
στωτικό ή χρηματοδοτικό ίδρυμα ή το οποίο κατέχει 
συμμετοχή σε τέτοιο ίδρυμα και το οποίο δεν αποτελεί 
το ίδιο θυγατρική άλλου πιστωτικού ιδρύματος με άδεια 
λειτουργίας στην Ελλάδα ή χρηματοδοτικής εταιρείας 
συμμετοχών με έδρα στην Ελλάδα. 

4. Μητρική χρηματοδοτική εταιρεία συμμετοχών εγκα¬ 
τεστημένη σε κράτος-μέλος: 

Χρηματοδοτική εταιρεία συμμετοχών, η οποία δεν 
αποτελεί η ίδια θυγατρική επιχείρηση πιστωτικού ιδρύ¬ 
ματος με άδεια λειτουργίας στο ίδιο κράτος-μέλος ή 
άλλης χρηματοδοτικής εταιρείας συμμετοχών με έδρα 
στο ίδιο κράτος-μέλος. 

5. Μητρικό πιστωτικό ίδρυμα εγκατεστημένο στην 
Ε.Ε.: 

«Μητρικό πιστωτικό ίδρυμα εγκατεστημένο σε κράτος- 
μέλος», το οποίο δεν αποτελεί θυγατρική επιχείρηση 
άλλου πιστωτικού ιδρύματος με έδρα σε άλλο κράτος- 
μέλος ή χρηματοδοτικής εταιρείας συμμετοχών με έδρα 
σε οποιοδήποτε κράτος-μέλος. 

6. Μητρική χρηματοδοτική εταιρεία συμμετοχών εγκα¬ 
τεστημένη στην Ε.Ε.: 

Μητρική χρηματοδοτική εταιρεία συμμετοχών εγκα¬ 
τεστημένη σε κράτος-μέλος, η οποία δεν αποτελεί θυ¬ 
γατρική επιχείρηση πιστωτικού ιδρύματος με έδρα σε 
οποιοδήποτε κράτος-μέλος ή άλλης χρηματοδοτικής 
εταιρείας συμμετοχών που έχει ιδρυθεί σε οποιοδήποτε 
κράτος-μέλος. 

7. Χρηματοδοτική εταιρεία συμμετοχών: 

Χρηματοδοτικό ίδρυμα, του οποίου οι θυγατρικές επι¬ 
χειρήσεις είναι, αποκλειστικώς ή κυρίως, πιστωτικά ή 
χρηματοδοτικά ιδρύματα, ενώ μία τουλάχιστον από τις 
θυγατρικές αυτές επιχειρήσεις είναι πιστωτικό ίδρυ¬ 
μα, και το οποίο δεν είναι Μικτή Χρηματοοικονομική 
Εταιρεία Συμμετοχών κατά την έννοια της παρ. 15 του 
άρθρου 2 του ν. 3455/2006. 

8. Μικτή εταιρεία συμμετοχών: 

Μητρική επιχείρηση, η οποία δεν είναι χρηματοδοτική 
εταιρεία συμμετοχών ή πιστωτικό ίδρυμα ή Μικτή Χρη¬ 
ματοοικονομική Εταιρεία Συμμετοχών κατά την έννοια 
της παρ. 15 του άρθρου 2 του ν. 3455/2006 και μεταξύ 
των θυγατρικών της οποίας περιλαμβάνεται ένα του¬ 
λάχιστον πιστωτικό ίδρυμα. 

9. Επιχείρηση παροχής επικουρικών υπηρεσιών: 

Επιχείρηση της οποίας η κύρια δραστηριότητα συνί- 

σταται στην κατοχή ή διαχείριση ακινήτων, στην παροχή 
υπηρεσιών πληροφορικής ή σε κάθε άλλη παρεμφερή 
δραστηριότητα βοηθητικού χαρακτήρα σε σχέση με την 
κύρια δραστηριότητα ενός ή περισσότερων πιστωτικών 
ιδρυμάτων. 

10. Συμμετοχή: 

Η συμμετοχή κατά την έννοια του πρώτου εδαφί¬ 
ου της παρ. 5 του άρθρου 42 ε του κ.ν. 2190/1920 ή 
η άμεση ή έμμεση κατοχή τουλάχιστον του 20% των 
δικαιωμάτων ψήφου ή του μετοχικού κεφαλαίου μίας 
επιχείρησης. 

Άρθρο 34 

Αρμοδιότητα για την άσκηση της εποπτείας 
σε ενοποιημένη βάση 

1. Η Τράπεζα της Ελλάδος ασκεί την εποπτεία σε 
ενοποιημένη βάση επί των πιστωτικών ιδρυμάτων που 
έχουν λάβει άδεια λειτουργίας στην Ελλάδα και: 

α) αποτελούν «μητρικά πιστωτικά ιδρύματα εγκατε¬ 
στημένα στην Ελλάδα» ή «μητρικά πιστωτικά ιδρύματα 
εγκατεστημένα στην Ε.Ε.» ή 

β) έχουν ως μητρική επιχείρηση μία «μητρική χρη¬ 
ματοδοτική εταιρεία συμμετοχών εγκατεστημένη σε 
κράτος - μέλος» ή μία «μητρική χρηματοδοτική εταιρεία 
συμμετοχών εγκατεστημένη στην Ε.Ε.», εφόσον αυτές 
έχουν συσταθεί στην Ελλάδα ή, στην περίπτωση που 
έχουν συσταθεί σε άλλο κράτος-μέλος, δεν διαθέτουν 
θυγατρικό πιστωτικό ίδρυμα στο κράτος αυτό ή σε άλλο 
κράτος-μέλος εκτός της Ελλάδας. 

2. Στις περιπτώσεις που: 

α) πιστωτικό ίδρυμα που έχει λάβει άδεια λειτουργίας 
στην Ελλάδα έχει ως μητρικές επιχειρήσεις περισσό¬ 
τερες της μίας χρηματοδοτικές εταιρείες συμμετοχών 
με κεντρικά γραφεία σε διαφορετικά κράτη - μέλη, πε- 
ριλαμβανομένης της Ελλάδας και υπάρχουν και άλλα 
θυγατρικά πιστωτικά ιδρύματα σε περισσότερα από ένα 
από τα εν λόγω κράτη-μέλη, ή 

β) πιστωτικό ίδρυμα που έχει λάβει άδεια λειτουργί¬ 
ας στην Ελλάδα έχει ως μητρική επιχείρηση την ίδια 
χρηματοδοτική εταιρεία συμμετοχών με θυγατρικά πι¬ 
στωτικά ιδρύματα που εδρεύουν σε άλλα κράτη-μέλη 
σε κανένα από τα οποία όμως δεν έχει την καταστατική 
της έδρα η χρηματοδοτική εταιρεία συμμετοχών, 

η εποπτεία σε ενοποιημένη βάση ασκείται από την 
Τράπεζα της Ελλάδος, εφόσον το πιστωτικό ίδρυμα 
που έχει λάβει άδεια λειτουργίας στην Ελλάδα διαθέτει 
το μεγαλύτερο σύνολο ισολογισμού σε σχέση με τα 
λοιπά θυγατρικά πιστωτικά ιδρύματα, ή σε διαφορε¬ 
τική περίπτωση, ασκείται από την αρμόδια αρχή που 
χορήγησε την άδεια λειτουργίας στο πιστωτικό ίδρυμα 
με το μεγαλύτερο σύνολο ισολογισμού, το οποίο, για 
τους σκοπούς του παρόντος νόμου, θεωρείται ως το 
πιστωτικό ίδρυμα το ελεγχόμενο από «μητρική εταιρεία 
συμμετοχών εγκατεστημένη στην Ε.Ε.». 

3. Η Τράπεζα της Ελλάδος ως αρμόδια αρχή για την 
άσκηση της εποπτείας σε ενοποιημένη βάση καταρτίζει 
κατάλογο των χρηματοδοτικών εταιρειών συμμετοχών, 
που αναφέρονται στο άρθρο 35 του παρόντος νόμου, ο 
οποίος κοινοποιείται στις αρμόδιες αρχές των λοιπών 
κρατών-μελών και στην Ευρωπαϊκή Επιτροπή. 


4. Η εποπτεία της χρηματοδοτικής εταιρείας συμ¬ 
μετοχών σε ενοποιημένη βάση δεν συνεπάγεται την 
υποχρέωση της Τράπεζας της Ελλάδος να ασκεί επί 
της εταιρείας αυτής εποπτεία σε ατομική βάση. 

5. Στην ενοποίηση που πραγματοποιείται για εποπτι¬ 
κούς σκοπούς επί των πιστωτικών ιδρυμάτων περιλαμ¬ 
βάνονται οι ακόλουθες επιχειρήσεις, εφόσον συνιστούν 
θυγατρικές τους ή εφόσον υφίσταται συμμετοχή των 
πιστωτικών ιδρυμάτων σε αυτές, κατά τα προβλεπόμενα 
στο άρθρο 40 του παρόντος νόμου: 

Τα πιστωτικά ιδρύματα, τα χρηματοδοτικά ιδρύματα, 
οι επιχειρήσεις παροχής επενδυτικών υπηρεσιών, οι 
επιχειρήσεις παροχής επικουρικών υπηρεσιών, καθώς 
και κάθε άλλη επιχείρηση που: α) κριθεί, κατά περί¬ 
πτωση, από την Τράπεζα της Ελλάδος ότι η ενοποίησή 
της συμβάλλει ουσιωδώς στην αποτελεσματική άσκηση 
της εποπτικής της αρμοδιότητας όσον αφορά ιδίως 
την αξιολόγηση της κεφαλαιακής επάρκειας και συγκέ¬ 
ντρωσης κινδύνων ή β) ενοποιείται στις δημοσιευόμενες 
ενοποιημένες οικονομικές καταστάσεις του πιστωτικού 
ιδρύματος και συντρέχουν ως προς την επιχείρηση αυτή 
οι προϋποθέσεις της περίπτωσης β' της παραγράφου 
1 του άρθρου 37 του παρόντος νόμου και εφόσον η 
ενοποίησή της δεν κρίνεται πιθανό ότι θα οδηγήσει σε 
λανθασμένη εκτίμηση όσον αφορά την αξιολόγηση της 
κεφαλαιακής επάρκειας και της συγκέντρωσης κινδύνων 
από την Τράπεζα της Ελλάδος. 

6. Με την επιφύλαξη των αποφάσεων της Τράπεζας 
της Ελλάδος περί μεγάλων χρηματοδοτικών ανοιγμά¬ 
των, εάν η μητρική επιχείρηση ενός ή περισσότερων 
πιστωτικών ιδρυμάτων είναι μικτή εταιρεία συμμετοχών, 
η Τράπεζα της Ελλάδος ασκεί γενική εποπτεία στις 
συναλλαγές που πραγματοποιούνται μεταξύ του πιστω¬ 
τικού ιδρύματος και της μικτής εταιρείας συμμετοχών 
και των θυγατρικών της. 

7. Η Τράπεζα της Ελλάδος θεσπίζει τις απαιτούμενες 
ρυθμίσεις για την άσκηση της εποπτείας σε ενοποιη¬ 
μένη βάση και ελέγχει τη συμμόρφωση των υποκείμε¬ 
νων σε αυτήν επιχειρήσεων προς τις υποχρεώσεις που 
προβλέπονται από τον παρόντα νόμο. 

Άρθρο 35 

Εποπτεία σε ενοποιημένη βάση, όσον αφορά 
την κεφαλαιακή επάρκεια, το πλαίσιο εταιρικής 
διακυβέρνησης, τα μεγάλα χρηματοδοτικά ανοίγματα 
και τις ειδικές συμμετοχές σε επιχειρήσεις 

1. α. Με την επιφύλαξη των άρθρων 30, 31 και 32 του 
παρόντος νόμου, τα πιστωτικά ιδρύματα που υπόκεινται 
στην εποπτεία της Τράπεζας της Ελλάδος σε ενοποιη¬ 
μένη βάση, δυνάμει του παρόντος νόμου, συμμορφώνο¬ 
νται, στο βαθμό και με τον τρόπο που ορίζει το άρθρο 
40, με τις υποχρεώσεις που επιβάλλονται στα άρθρα 23, 
27, 28 και στις αποφάσεις της Τράπεζας της Ελλάδος 
περί μεγάλων χρηματοδοτικών ανοιγμάτων, βάσει της 
ενοποιημένης οικονομικής κατάστασης του μητρικού 
πιστωτικού ιδρύματος ή της μητρικής χρηματοδοτικής 
εταιρείας συμμετοχών, κατά περίπτωση. 

β. Όταν μια «μητρική χρηματοδοτική εταιρεία συμμετο¬ 
χών εγκατεστημένη σε κράτος-μέλος» ελέγχει περισσό¬ 
τερα του ενός πιστωτικά ιδρύματα στην Ελλάδα, το ανω¬ 
τέρω εδάφιο α' της παρούσας παραγράφου ισχύει μόνο 
για το πιστωτικό ίδρυμα στο οποίο ασκείται εποπτεία σε 
ενοποιημένη βάση δυνάμει του παρόντος νόμου. 

2. Τα θυγατρικά πιστωτικά ιδρύματα τηρούν τις υπο¬ 
χρεώσεις που αναφέρονται στην παράγραφο 1 του πα¬ 
ρόντος άρθρου και σε υποενοποιημένη βάση όταν αυτά 
τα πιστωτικά ιδρύματα ή η μητρική επιχείρηση, εφόσον 
πρόκειται για χρηματοδοτική εταιρεία συμμετοχών, 
διαθέτουν σε τρίτη χώρα, θυγατρική επιχείρηση που 
αποτελεί πιστωτικό ή χρηματοδοτικό ίδρυμα ή εταιρεία 
διαχείρισης περιουσιακών στοιχείων, σύμφωνα με τον 
ορισμό της παρ. 5 του άρθρου 2 του ν. 3455/2006 (ΦΕΚ 
84 Α') ή διαθέτουν συμμετοχή σε τέτοια επιχείρηση. 

3. Οι μητρικές και θυγατρικές επιχειρήσεις, που υπά¬ 
γονται στις διατάξεις του παρόντος νόμου, οφείλουν να 
τηρούν τις υποχρεώσεις που θεσπίζονται στο άρθρο 26 
αυτού σε ενοποιημένη ή υποενοποιημένη βάση ούτως 
ώστε να διασφαλίζεται ότι οι εσωτερικές ρυθμίσεις, οι 
διαδικασίες και οι μηχανισμοί που εφαρμόζουν χαρα¬ 
κτηρίζονται από συνέπεια και είναι ολοκληρωμένοι και 
ότι μπορούν να χορηγούν όλα τα απαιτούμενα για την 
εποπτεία στοιχεία και πληροφορίες. 

Άρθρο 36 

Εποπτεία σε ενοποιημένη βάση όσον αφορά 
τη δημοσιοποίηση στοιχείων 

1. Τα «Εγκατεστημένα στην Ε.Ε. μητρικά πιστωτικά 
ιδρύματα», καθώς και τα πιστωτικά ιδρύματα που ελέγ¬ 
χονται από «Μητρική χρηματοδοτική εταιρεία συμμε¬ 
τοχών εγκατεστημένη στην Ε.Ε.», που υπόκεινται στην 
εποπτεία που ασκείται από την Τράπεζα της Ελλάδος 
σε ενοποιημένη βάση, δυνάμει του παρόντος νόμου, συμ¬ 
μορφώνονται εκτός από τις υποχρεώσεις του άρθρου 35 
και με τις υποχρεώσεις που θεσπίζει το άρθρο 29 του 
παρόντος νόμου, βάσει της ενοποιημένης οικονομικής 
κατάστασης του πιστωτικού ιδρύματος ή της χρηματο¬ 
δοτικής εταιρείας συμμετοχών, κατά περίπτωση. 

2. Η Τράπεζα της Ελλάδος στο πλαίσιο άσκησης επο- 
πτείας σε ενοποιημένη βάση: 

α) καθορίζει τις πληροφορίες που δημοσιοποιούν σε 
ατομική ή σε υποενοποιημένη βάση, σύμφωνα με τις 
ισχύουσες κοινοτικές διατάξεις: 

ί) οι σημαντικές θυγατρικές «Μητρικών πιστωτικών 
ιδρυμάτων εγκατεστημένων στην Ε.Ε.», καθώς και 
ϋ) οι σημαντικές θυγατρικές «Μητρικών χρηματοδο¬ 
τικών εταιρειών συμμετοχών εγκατεστημένων στην 
Ε.Ε,», 

β) δύναται να αποφασίσει να μην εφαρμόσει εν μέ- 
ρει ή εν άλω τις διατάξεις του παρόντος άρθρου στην 
περίπτωση πιστωτικών ιδρυμάτων τα οποία υπόκεινται 
σε συγκρίσιμες δημοσιοποιήσεις παρεχόμενες σε ενο¬ 
ποιημένη βάση από μητρική επιχείρηση που εδρεύει 
σε τρίτη χώρα. 

Άρθρο 37 

Εξαίρεση από την εποπτεία σε ενοποιημένη βάση 

1. Η Τράπεζα της Ελλάδος μπορεί στις ακόλουθες πε¬ 
ριπτώσεις να μην υπαγάγει στην σε ενοποιημένη βάση 
εποπτεία πιστωτικό ίδρυμα, χρηματοδοτικό ίδρυμα ή 
επιχείρηση παροχής επενδυτικών υπηρεσιών ή επιχεί¬ 
ρηση παροχής επικουρικών υπηρεσιών που αποτελούν 
θυγατρικές επιχειρήσεις ή στις οποίες υφίσταται συμ¬ 
μετοχή, εφόσον συντρέχει μία τουλάχιστον από τις πιο 
κάτω προϋποθέσεις: 

α) η επιχείρηση βρίσκεται σε τρίτη χώρα όπου υπάρ¬ 
χουν νομικά εμπόδια στη διαβίβαση των αναγκαίων 
πληροφοριών, 


β) η επιχείρηση είναι, κατά την κρίση της Τράπεζας 
της Ελλάδος, αμελητέα σε σχέση με τους στόχους της 
εποπτείας των πιστωτικών ιδρυμάτων ή ο συνολικός 
ισολογισμός της εν λόγω επιχείρησης δεν υπερβαίνει 
το χαμηλότερο από τα ακόλουθα δύο ποσά: 
ί) δέκα εκατομμύρια (10.000.000) ευρώ, ή 
μ) το 1% του συνολικού ισολογισμού της μητρικής ή 
της κατέχουσας τη συμμετοχή επιχείρησης, 
γ) κατά την κρίση της Τράπεζας της Ελλάδος, η 
εποπτεία σε ενοποιημένη βάση της χρηματοοικονομι¬ 
κής κατάστασης της επιχείρησης αντενδείκνυται ή θα 
μπορούσε να οδηγήσει σε λανθασμένη εκτίμηση όσον 
αφορά τους στόχους της εποπτείας των πιστωτικών 
ιδρυμάτων. 

2. Κατ’ εξαίρεση, αν περισσότερες της μίας επιχειρή¬ 
σεις πληρούν τα κριτήρια που ορίζονται στο εδάφιο β' 
της παραγράφου 1 του παρόντος άρθρου, υπάγονται 
στην εποπτεία σε ενοποιημένη βάση εφόσον, ως σύνολο, 
παρουσιάζουν σημαντικό ενδιαφέρον για τους σκοπούς 
της εποπτείας. 

Άρθρο 38 

Υποχρεώσεις προσώπων που υπόκεινται σε επο¬ 
πτεία σε ενοποιημένη ή υποενοποιημένη βάση 

1. Τα πιστωτικά ιδρύματα οφείλουν να διαθέτουν κα¬ 
τάλληλες διαδικασίες για τη διαχείριση των κινδύνων 
και μηχανισμούς εσωτερικού ελέγχου, συμπεριλαμβα¬ 
νομένων των ορθών διαδικασιών δημοσίευσης στοι¬ 
χείων και λογιστικής, ώστε να μπορούν να εντοπίζουν, 
να υπολογίζουν, να παρακολουθούν και να ελέγχουν 
κατάλληλα τις συναλλαγές που πραγματοποιούνται με 
τη μικτή εταιρεία συμμετοχών η οποία είναι η μητρική 
τους και τις θυγατρικές της. 

2. Τα πιστωτικά ιδρύματα οφείλουν να γνωστοποι¬ 
ούν στην Τράπεζα της Ελλάδος εκτός από τα μεγάλα 
χρηματοδοτικά ανοίγματα και οποιαδήποτε σημαντική 
συναλλαγή πραγματοποιείται με τις επιχειρήσεις της 
παραγράφου 1 του παρόντος άρθρου. Οι διαδικασίες της 
παραγράφου 1 του παρόντος άρθρου και οι προαναφε- 
ρόμενες σημαντικές συναλλαγές αποτελούν αντικείμενο 
ελέγχου από την Τ ράπεζα της Ελλάδος. 

3. Τα πρόσωπα που πράγματι διευθύνουν τις δραστη¬ 
ριότητες μιας χρηματοδοτικής εταιρείας συμμετοχών 
πρέπει να διαθέτουν τα απαιτούμενα εχέγγυο ήθους και 
την αναγκαία πείρα για την άσκηση των καθηκόντων 
τους, κατ’ αντιστοιχία με τα προβλεπόμενα για τα πι¬ 
στωτικά ιδρύματα με βάση το εδάφιο γ' της παραγρά¬ 
φου 10 του άρθρου 5 του παρόντος νόμου. 

4. α. Τα πιστωτικά ιδρύματα και όλες οι λοιπές επιχει¬ 
ρήσεις που περιλαμβάνονται στην εποπτεία σε ενοποι¬ 
ημένη βάση υποχρεούνται να παρέχουν στην Τράπεζα 
της Ελλάδος ή στις αρμόδιες αρχές άλλων κρατών 
- μελών, κατά περίπτωση, όλες τις πληροφορίες και τα 
στοιχεία που οι εν λόγω αρχές ζητούν για την άσκηση 
της εν λόγω εποπτείας. Η Τράπεζα της Ελλάδος απαιτεί 
επίσης από τις μεικτές εταιρείες συμμετοχών και τις 
θυγατρικές τους είτε απευθείας είτε μέσω των θυγα¬ 
τρικών πιστωτικών ιδρυμάτων, που υπόκεινται στην επο¬ 
πτεία της σε ενοποιημένη βάση, την ανακοίνωση κάθε 
χρήσιμης πληροφορίας για την άσκηση της εποπτείας 
των θυγατρικών πιστωτικών ιδρυμάτων. Αντίστοιχη 
υποχρέωση υποβολής των εν λόγω πληροφοριακών 
στοιχείων προς τις αρμόδιες αρχές άλλων κρατών- 

μελών υπέχουν οι μεικτές εταιρείες συμμετοχών που 
εδρεύουν στην Ελλάδα και υπάγονται στην εποπτεία 
σε ενοποιημένη βάση των αρχών αυτών. 

β. Η συγκέντρωση και κατοχή πληροφοριών από την 
Τράπεζα της Ελλάδος, καθώς και η ανταλλαγή πλη¬ 
ροφοριών με τις άλλες εποπτικές αρχές, στο πλαίσιο 
εφαρμογής του παρόντος νόμου, που αφορούν τα χρη¬ 
ματοδοτικά ιδρύματα, περιλαμβανομένων των χρημα¬ 
τοδοτικών εταιρειών συμμετοχών, των επιχειρήσεων 
παροχής επικουρικών υπηρεσιών, των μεικτών εταιρειών 
συμμετοχών και των θυγατρικών των προαναφερόμενων 
επιχειρήσεων ή των επιχειρήσεων, που αναφέρονται 
στην παράγραφο 2 του άρθρου 39 του παρόντος νόμου, 
δεν δημιουργεί υποχρέωση της Τράπεζας της Ελλάδος 
να ασκεί εποπτεία σε ατομική βάση επί των επιχει¬ 
ρήσεων αυτών εφόσον δεν προβλέπεται από ειδικές 
διατάξεις της ισχύουσας νομοθεσίας. 

5. Οι επιχειρήσεις που περιλαμβάνονται στην εποπτεία 
σε ενοποιημένη βάση, οι μεικτές εταιρείες συμμετοχών 
και οι θυγατρικές τους, ή οι αναφερόμενες στο άρθρο 39 
του παρόντος νόμου θυγατρικές επιχειρήσεις, δύνανται 
να ανταλλάσσουν μεταξύ τους πληροφορίες χρήσιμες 
για τη διευκόλυνση της άσκησης της εποπτείας που 
ασκείται σύμφωνα με τον παρόντα νόμο, μη εφαρ- 
μοζομένων στις περιπτώσεις αυτές τυχόν ισχυόντων 
περιορισμών ως προς την κοινοποίηση εμπιστευτικών 
πληροφοριών. 

Άρθρο 39 

Παροχή πληροφοριών από τις εξαιρούμενες από 

την εποπτεία σε ενοποιημένη βάση επιχειρήσεις 

1. Όταν οι αρμόδιες αρχές ενός κράτους-μέλους δεν 
υπάγουν στην εποπτεία σε ενοποιημένη βάση, σύμφωνα 
με τις διατάξεις της νομοθεσίας τους που ενσωματώνει 
τις διατάξεις των στοιχείων β' και γ' της παρ. 1 του άρ¬ 
θρου 73 της Οδηγίας 2006/48/ΕΚ, ένα θυγατρικό πιστω¬ 
τικό ίδρυμα που εδρεύει στην Ελλάδα, η Τράπεζα της 
Ελλάδος μπορεί να ζητά από τη μητρική του επιχείρηση 
πληροφορίες για τη διευκόλυνση της ασκούμενης από 
αυτήν εποπτείας. Αντίστοιχα, μητρική επιχείρηση που 
εδρεύει στην Ελλάδα υποχρεούται να παρέχει πληρο¬ 
φορίες στις αρμόδιες αρχές των λοιπών κρατών-μελών, 
όταν η Τράπεζα της Ελλάδος εξαιρεί, με βάση τον πα¬ 
ρόντα νόμο, από την εποπτεία σε ενοποιημένη βάση 
πιστωτικά ιδρύματα θυγατρικές της επιχείρησης αυτής 
που εδρεύουν σε άλλα κράτη-μέλη. 

2. Η Τράπεζα της Ελλάδος μπορεί επίσης να ζητά από 
τις θυγατρικές επιχειρήσεις ενός πιστωτικού ιδρύματος 
ή μιας χρηματοδοτικής εταιρείας συμμετοχών, οι οποίες 
δεν υπόκεινται σε εποπτεία σε ενοποιημένη βάση, κάθε 
χρήσιμη σχετική πληροφορία. Στην περίπτωση αυτή 
εφαρμόζονται οι προβλεπόμενες στο εδάφιο α' της πα¬ 
ραγράφου 4 του άρθρου 38 και στην παράγραφο 2 του 
άρθρου 48 του παρόντος νόμου διαδικασίες διαβίβασης 
και επαλήθευσης των πληροφοριών. 

Άρθρο 40 

Μέθοδοι ενοποίησης 

1. Η Τράπεζα της Ελλάδος απαιτεί για την άσκηση 
της εποπτείας σε ενοποιημένη βάση την ολική ενοποί¬ 
ηση των οικονομικών καταστάσεων των πιστωτικών και 
χρηματοδοτικών ιδρυμάτων που αποτελούν θυγατρικές 
της μητρικής επιχείρησης που υπόκειται στην εποπτεία 
αυτή, με βάση το άρθρο 34 του παρόντος νόμου. 


2. Η Τράπεζα της Ελλάδος δύναται ωστόσο να απαι¬ 
τήσει μόνον αναλογική ενοποίηση στην περίπτωση που, 
κατά τη γνώμη της, η ευθύνη της μητρικής επιχείρησης, 
η οποία κατέχει τη συμμετοχή περιορίζεται στο τμήμα 
του κεφαλαίου που κατέχει, λαμβανομένης υπόψη της 
ευθύνης των άλλων μετόχων ή εταίρων των οποίων η 
φερεγγυότητα είναι ικανοποιητική. Η Τράπεζα της Ελ¬ 
λάδος μπορεί να απαιτεί, για τους σκοπούς εφαρμογής 
της παρούσας παραγράφου, ότι η ευθύνη των άλλων 
μετόχων και εταίρων πρέπει να προκύπτει από την έγ¬ 
γραφη ανάληψη συμβατικών δεσμεύσεων. 

3. Η Τράπεζα της Ελλάδος απαιτεί την αναλογική ενο¬ 
ποίηση των συμμετοχών σε πιστωτικά ή χρηματοδοτικά 
ιδρύματα, οι οποίες διακρατούνται από επιχείρηση που 
συμπεριλαμβάνεται στην ενοποίηση και η οποία διευθύ¬ 
νει από κοινού με μία ή περισσότερες επιχειρήσεις μη 
συμπεριλαμβανόμενες στην ενοποίηση, σε περίπτωση 
που η ευθύνη των εν λόγω επιχειρήσεων περιορίζεται 
στο τμήμα του κεφαλαίου που κατέχουν. 

4. Η Τράπεζα της Ελλάδος καθορίζει τον τρόπο με τον 
οποίο θα γίνει ενοποίηση στην περίπτωση που επιχει¬ 
ρήσεις συνδέονται με σχέση κατά την έννοια της παρ. 
1 του άρθρου 96 του κ.ν. 2190/1920, όπως ισχύει. 

5. Με την επιφύλαξη των παραγράφων 1 έως 4 του 
παρόντος άρθρου, η Τράπεζα της Ελλάδος μπορεί να 
αποφασίζει, κατά περίπτωση, αν και με ποια μορφή θα 
γίνει η ενοποίηση: 

α) στις υπόλοιπες, πλην των αναφερομένων στις πα¬ 
ραγράφους 1 έως 4 του παρόντος άρθρου, περιπτώσεις 
συμμετοχών ή κεφαλαιακού δεσμού, 

β) όταν ένα πιστωτικό ίδρυμα ασκεί, κατά την κρίση 
της, σημαντική επιρροή επί ενός ή πλειόνων πιστωτικών 
ή χρηματοδοτικών ιδρυμάτων, χωρίς όμως να διαθέτει 
συμμετοχή ή άλλο κεφαλαιακό δεσμό με αυτά, και 

γ) όταν δύο ή περισσότερα πιστωτικά ή χρηματο¬ 
δοτικά ιδρύματα τίθενται υπό ενιαία διοίκηση, χωρίς 
να απαιτείται για το σκοπό αυτόν σχετική σύμβαση ή 
ρήτρα του καταστατικού. 

Η Τράπεζα της Ελλάδος δύναται επίσης κατά περί¬ 
πτωση να επιτρέπει ή να επιβάλει τη χρησιμοποίηση της 
μεθόδου της καθαρής θέσεως. Η εφαρμογή της μεθόδου 
αυτής όμως δεν λογίζεται ως ενοποίηση για τους σκο¬ 
πούς εφαρμογής των εποπτικών κανόνων. 

6. Οι προβλεπόμενες στον παρόν άρθρο διατάξεις 
εφαρμόζονται αναλόγως και επί των επιχειρήσεων 
επικουρικών υπηρεσιών και των εταιρειών διαχείρισης 
περιουσιακών στοιχείων, κατά την έννοια της παρ. 5 του 
άρθρου 2 του ν. 3455/2006 (ΦΕΚ 84 Α'), εφόσον αυτές 
υπόκεινται στην εποπτεία σε ενοποιημένη βάση που 
η Τράπεζα της Ελλάδος ασκεί με βάση τον παρόντα 
νόμο. 

7. Η Τράπεζα της Ελλάδος καθορίζει και εξειδικεύει 
με αποφάσεις της τα της εφαρμογής του παρόντος 
άρθρου. 

ΚΕΦΑΛΑΙΟ Η' 

ΣΥΝΕΡΓΑΣΙΑ ΕΠΟΠΤΙΚΩΝ ΑΡΧΩΝ ΣΤΟ ΠΛΑΙΣΙΟ 
ΤΗΣ ΕΠΟΠΤΕΙΑΣ ΣΕ ΕΝΟΠΟΙΗΜΕΝΗ ΒΑΣΗ 

Αρθρο 41 

Συντονιστικός ρόλος της Τράπεζας της Ελλάδος 

Η Τράπεζα της Ελλάδος, ενεργώντας υπό την ιδιό¬ 
τητα της αρμόδιας αρχής για την άσκηση της επο- 

πτείας σε ενοποιημένη βάση επί των «μητρικών πιστω¬ 
τικών ιδρυμάτων εγκατεστημένων στην Ε.Ε.» και των 
πιστωτικών ιδρυμάτων που ελέγχονται από «μητρικές 
χρηματοδοτικές εταιρείες εγκατεστημένες στην Ε.Ε.», 
με βάση τον παρόντα νόμο, οφείλει, τόσο σε περίοδο 
ομαλής λειτουργίας όσο και σε περίπτωση κρίσης που 
ενδέχεται να θέσει σε κίνδυνο τη σταθερότητα του 
χρηματοπιστωτικού συστήματος σε οποιοδήποτε από 
τα κράτη-μέλη όπου επιχειρήσεις υποκείμενες στην εν 
λόγω εποπτεία έχουν λάβει άδεια λειτουργίας: 

α) να συντονίζει τη συγκέντρωση και τη γνωστοποίηση 
στις εμπλεκόμενες αρμόδιες αρχές των λοιπών κρατών- 
μελών των σχετικών και ουσιωδών για την άσκηση της 
εποπτείας πληροφοριών, κατά την έννοια της παραγρά¬ 
φου 1 του άρθρου 42 του παρόντος νόμου, 
β) να σχεδιάζει και να συντονίζει σε συνεργασία με τις 
εμπλεκόμενες αρμόδιες αρχές των λοιπών κρατών-με- 
λών τις εποπτικές ενέργειες, που αφορούν στην εφαρ¬ 
μογή του παρόντος νόμου και της σχετικής κοινοτικής 
νομοθεσίας, συμπεριλαμβανομένων αυτών που συνδέ¬ 
ονται με την εφαρμογή της παραγράφου 5 του άρθρου 
25 του παρόντος νόμου. 

Άρθρο 42 

Ανταλλαγή πληροφοριών μεταξύ αρμόδιων αρχών 
των κρατών-μελών 

1. Η Τράπεζα της Ελλάδος συνεργάζεται στενά με τις 
αρμόδιες αρχές των λοιπών κρατών-μελών για τους 
σκοπούς της άσκησης της εποπτείας σε ενοποιημένη 
βάση και τους διαβιβάζει: 

α) κατόπιν αιτήσεώς τους, τις σχετικές με την άσκηση 
των αντίστοιχων εποπτικών καθηκόντων τους πληρο¬ 
φορίες. Για τον προσδιορισμό του εύρους των σχετικών 
πληροφοριών που διαβιβάζονται στις αρμόδιες αρχές 
των λοιπών κρατών-μελών, οι οποίες ασκούν εποπτεία 
επί θυγατρικών επιχειρήσεων των πιστωτικών ιδρυμά¬ 
των που υπόκεινται στην εποπτεία της σε ενοποιημένη 
βάση, λαμβάνεται υπόψη η σπουδαιότητα των εν λόγω 
θυγατρικών επιχειρήσεων για το χρηματοπιστωτικό σύ¬ 
στημα των αντίστοιχων κρατών-μελών, 
β) με δική της πρωτοβουλία, τις πληροφορίες που 
θεωρούνται ουσιώδεις υπό την έννοια ότι μπορούν να 
επηρεάσουν ουσιαστικά την εκτίμηση για την χρηματο¬ 
οικονομική κατάσταση ενός πιστωτικού ή χρηματοδοτι¬ 
κού ιδρύματος σε άλλο κράτος-μέλος. Οι πληροφορίες 
αυτές περιλαμβάνουν, ειδικότερα, τα εξής: 

ί) τον προσδιορισμό της διάρθρωσης όλων των μεί- 
ζονος σημασίας πιστωτικών ιδρυμάτων ενός ομίλου, 
καθώς και των αρμόδιων αρχών τους, 
ϋ) τις διαδικασίες συγκέντρωσης πληροφοριών από τα 
πιστωτικά ιδρύματα ενός ομίλου και της επαλήθευσης 
των πληροφοριών αυτών, 

ιϋ) αρνητικές εξελίξεις σε πιστωτικά ιδρύματα ή άλλες 
επιχειρήσεις ενός ομίλου που δύνανται να επηρεάσουν 
σοβαρά την οικονομική κατάσταση των πιστωτικών 
ιδρυμάτων, 

ίν) σημαντικές κυρώσεις και έκτακτα μέτρα που έλα¬ 
βε η Τράπεζα της Ελλάδος σύμφωνα με τον παρόντα 
νόμο, περιλαμβανομένης της επιβολής πρόσθετης κε¬ 
φαλαιακής απαίτησης βάσει της παραγράφου 3 του 
άρθρου 62 του παρόντος νόμου, καθώς και της επιβολής 
οποιουδήποτε ορίου όσον αφορά τη χρήση της εξε¬ 
λιγμένης μεθοδολογίας για τον υπολογισμό των κεφα¬ 


λαιακών απαιτήσεων για το λειτουργικό κίνδυνο βάσει 
των ισχυουσών σχετικών αποφάσεων της Τράπεζας 
της Ελλάδος. 

2. Σε περίπτωση που η Τράπεζα της Ελλάδος χρειά¬ 
ζεται για την άσκηση εποπτείας σε ενοποιημένη βάση 
πληροφορίες, οι οποίες έχουν ήδη παρασχεθεί στις 
αρμόδιες αρχές των λοιπών κρατών-μελών, επικοινωνεί 
με αυτές, προκειμένου να αποφευχθεί, κατά το δυνατόν, 
η διπλή υποβολή πληροφοριών από τα εποπτευόμενα 
ιδρύματα στις επί μέρους αρμόδιες αρχές που εμπλέ¬ 
κονται στην εποπτεία. 

3. Η Τράπεζα της Ελλάδος ανταλλάσσει επίσης με τις 
αρμόδιες αρχές των άλλων κρατών-μελών όλα τα πλη¬ 
ροφοριακά στοιχεία που μπορούν να επιτρέψουν ή να 
διευκολύνουν την άσκηση της εποπτείας σε ενοποιημέ¬ 
νη βάση, στις περιπτώσεις που η μητρική επιχείρηση και 
το ή τα πιστωτικά ιδρύματα που είναι θυγατρικές της 
επιχείρησης αυτής είναι εγκατεστημένα σε διαφορετικά 
κράτη-μέλη, μεταξύ των οποίων και στην Ελλάδα. 

Άρθρο 43 

Ενημέρωση αρμόδιων και λοιπών αρχών 
σε περίπτωση κρίσης 

Σε περίπτωση κρίσης εντός τραπεζικού ομίλου, που 
ενδέχεται να θέσει σε κίνδυνο τη σταθερότητα του χρη¬ 
ματοπιστωτικού συστήματος σε οποιοδήποτε από τα 
κράτη-μέλη, όπου επιχειρήσεις του ομίλου έχουν λάβει 
άδεια λειτουργίας, η Τράπεζα της Ελλάδος ενεργώντας 
με την ιδιότητα της αρμόδιας αρχής για την άσκηση 
εποπτείας σε ενοποιημένη βάση, σύμφωνα με τις δια¬ 
τάξεις του παρόντος νόμου ειδοποιεί, το συντομότερο 
δυνατό, στο πλαίσιο των διατάξεων του άρθρου 60, του 
παρόντος νόμου τις εμπλεκόμενες, κατά περίπτωση, 
κεντρικές τράπεζες, ή τους τυχόν άλλους οργανισμούς 
που ασκούν νομισματική πολιτική σε κράτη-μέλη, κα¬ 
θώς και τις αρχές που είναι αρμόδιες για την εποπτεία 
των πιστωτικών ιδρυμάτων, των επιχειρήσεων παροχής 
επενδυτικών υπηρεσιών, των ασφαλιστικών επιχειρήσε¬ 
ων και των χρηματοδοτικών ιδρυμάτων. 

Άρθρο 44 

Ειδικά θέματα συνεργασίας μεταξύ των αρμόδιων 
αρχών των κρατών-μελών 

1. Η Τράπεζα της Ελλάδος συνεργάζεται στενά με 
τις λοιπές εμπλεκόμενες αρμόδιες αρχές των κρατών- 
μελών, προκειμένου: 

α) να αποφασισθεί, από κοινού, εάν θα εγκριθεί η αί¬ 
τηση που υποβάλλεται από «μητρικό πιστωτικό ίδρυμα 
εγκατεστημένο στην Ε.Ε.» και τις θυγατρικές του, ή από 
κοινού από τις θυγατρικές επιχειρήσεις μιας «μητρικής 
χρηματοδοτικής εταιρείας συμμετοχών εγκατεστημένης 
στην Ε.Ε.» για τη χορήγηση της έγκρισης που απαιτείται 
σύμφωνα με την περίπτωση β' της παραγράφου 2 του 
άρθρου 27 του παρόντος νόμου και 

β) να προσδιοριστούν με την πιο πάνω απόφαση οι 
όροι και προϋποθέσεις που πρέπει ενδεχομένως να 
πληρούνται για τη χορήγησή της. 

2. Η αίτηση για την πιο πάνω έγκριση υποβάλλεται 
στην αρμόδια αρχή που είναι επιφορτισμένη με την 
άσκηση εποπτείας σε ενοποιημένη βάση των προανα- 
φερόμενων επιχειρήσεων, καθώς και με τα καθήκοντα 
του άρθρου 41 του παρόντος νόμου, ανεξάρτητα από 
την ενημέρωση της Τράπεζας της Ελλάδος, η οποία 

εκάστοτε έχει προηγηθεί με σκοπό τη διευκόλυνση 
της σχετικής διαδικασίας. Η Τράπεζα της Ελλάδος 
καταβάλλει κάθε δυνατή προσπάθεια, στο πλαίσιο 
συμμετοχής της στις κατά τα ανωτέρω διαβουλεύσεις 
για τη λήψη κοινής σχετικής απόφασης εντός έξι (6) 
μηνών, το αργότερο, από την παραλαβή της πλήρους 
αίτησης. Στην περίπτωση που η Τράπεζα της Ελλάδος 
ενεργεί ως αρμόδια αρχή, κατά τα αναφερόμενα στην 
πιο πάνω παράγραφο και στο άρθρο 41 του παρόντος 
νόμου γνωστοποιεί άμεσα την αίτηση στην πλήρη της 
μορφή στις εμπλεκόμενες αρμόδιες αρχές των άλλων 
κρατών-μελών. 

3. Εάν δεν ληφθεί κοινή απόφαση κατά την ανωτέρω 
διαδικασία εντός του διαστήματος των έξι (6) μηνών, η 
αρμόδια αρχή που ασκεί τα καθήκοντα που αναφέρο- 
νται στο άρθρο 41 του παρόντος νόμου λαμβάνει μόνη 
της την απόφαση σχετικά με τη χορήγηση, ή μη, της 
σχετικής έγκρισης. 

4. Σε κάθε περίπτωση, η απόφαση διατυπώνεται εγ- 
γράφως και διαβιβάζεται στον αιτούντα και στις υπό¬ 
λοιπες αρμόδιες αρχές, από την Τράπεζα της Ελλάδος 
στην περίπτωση που ενεργεί ως αρμόδια αρχή κατά τα 
αναφερόμενα στο άρθρο 41 του παρόντος νόμου, πλή¬ 
ρως αιτιολογημένη και με τις θέσεις και τις επιφυλάξεις, 
που οι άλλες αρμόδιες αρχές έχουν εντός του χρονικού 
διαστήματος των έξι (6) μηνών τυχόν εκφράσει. 

5. Οι αποφάσεις που λαμβάνονται από τις αρμόδιες 
αρχές των κρατών-μελών με τη διαδικασία του πα¬ 
ρόντος άρθρου εφαρμόζονται από την Τράπεζα της 
Ελλάδος και τις επιχειρήσεις που αφορούν. 

Άρθρο 45 

Λοιπά θέματα που υπόκεινται σε διαβούλευση μετα¬ 
ξύ των αρμόδιων αρχών των κρατών-μελών 

1. Στην περίπτωση που η Τράπεζα της Ελλάδος πρό¬ 
κειται να λάβει απόφαση σημαντική σε σχέση με την 
άσκηση των εποπτικών καθηκόντων των αρμόδιων αρ¬ 
χών άλλων κρατών-μελών, διαβουλεύεται προηγουμέ¬ 
νως μαζί τους, εφόσον η απόφασή της αυτή αφορά: 

α) μεταβολές στη μετοχική, οργανωτική ή διοικητική 
διάρθρωση των πιστωτικών ιδρυμάτων ενός ομίλου που 
απαιτούν την έγκριση ή την παροχή άδειας από τις 
άλλες αρμόδιες αρχές, 

β) σημαντικές κυρώσεις ή έκτακτα μέτρα που προτί- 
θεται να λάβει η Τράπεζα της Ελλάδος, σύμφωνα με τον 
παρόντα νόμο, περιλαμβανομένης της επιβολής πρό¬ 
σθετης κεφαλαιακής απαίτησης βάσει της παραγράφου 
3 του άρθρου 62 του παρόντος νόμου, καθώς και της 
επιβολής οποιουδήποτε ορίου όσον αφορά τη χρήση 
της εξελιγμένης μεθοδολογίας για τον υπολογισμό των 
κεφαλαιακών απαιτήσεων για το λειτουργικό κίνδυνο, 
βάσει των ισχυουσών σχετικών αποφάσεων της Τρά¬ 
πεζας της Ελλάδος. 

2. Ειδικότερα, για τη λήψη αποφάσεων που εμπίπτουν 
στην ανωτέρω περίπτωση υπό στοιχείο β' της παραγρά¬ 
φου 1 του παρόντος άρθρου, πρέπει να ζητείται πάντοτε 
η γνώμη της αρμόδιας για την εποπτεία σε ενοποιημένη 
βάση αρχής. Η Τράπεζα της Ελλάδος δύναται ωστόσο 
να λάβει τις πιο πάνω αποφάσεις χωρίς να προβεί στη 
διαβούλευση της παραγράφου 1 του παρόντος άρθρου, 
σε επείγουσες περιπτώσεις ή στις περιπτώσεις κατά 
τις οποίες η εν λόγω διαδικασία θα μπορούσε να θέσει 
σε κίνδυνο την αποτελεσματικότητα των εν λόγω απο¬ 


φάσεων. Στην περίπτωση αυτή η Τράπεζα της Ελλάδος 
ενημερώνει πάραυτα τις άλλες αρμόδιες αρχές. 

Άρθρο 46 

Γραπτές συμφωνίες - Εκχώρηση 
εποπτικής αρμοδιότητας 

1. Προκειμένου να διευκολυνθεί και να καταστεί απο¬ 
τελεσματική η εποπτεία που ασκεί, η Τράπεζα της Ελ¬ 
λάδος, δυνάμει των διατάξεων του παρόντος νόμου, 
συνάπτει έγγραφες συμφωνίες με τις αρμόδιες αρχές 
των άλλων κρατών-μελών για θέματα συντονισμού και 
συνεργασίας. Βάσει των συμφωνιών αυτών μπορούν 
να ανατεθούν πρόσθετα καθήκοντα στην Τ ράπεζα της 
Ελλάδος ή σε άλλες αρμόδιες αρχές που είναι επι¬ 
φορτισμένες με την άσκηση εποπτείας σε ενοποιημένη 
βάση και να προσδιοριστούν διαδικασίες για τη λήψη 
αποφάσεων και την εν γένει μεταξύ τους συνεργασία. 

2. Η Τράπεζα της Ελλάδος, ή η Επιτροπή Κεφαλαι¬ 
αγοράς, δύνανται υπό την ιδιότητα της αρμόδιας αρ¬ 
χής για τη χορήγηση άδειας λειτουργίας σε θυγατρική 
επιχείρηση πιστωτικού ιδρύματος, να εκχωρούν, με δι¬ 
μερή συμφωνία, την εποπτική τους αρμοδιότητα στις 
αρμόδιες αρχές άλλου κράτους-μέλους που χορήγη¬ 
σαν την άδεια λειτουργίας και εποπτεύουν το μητρικό 
πιστωτικό ίδρυμα με σκοπό οι τελευταίες αρχές να 
αναλάβουν την εποπτεία της θυγατρικής, σύμφωνα με 
τις σχετικές διατάξεις της κοινοτικής νομοθεσίας. Με 
ανάλογη διμερή συμφωνία, η Τράπεζα της Ελλάδος ως 
αρμόδια αρχή μητρικού πιστωτικού ιδρύματος, δύναται 
να αναλαμβάνει τη με βάση τον παρόντα νόμο εποπτεία 
θυγατρικής του επιχείρησης. 

3. Η Τράπεζα της Ελλάδος ως αρμόδια αρχή για την 
εποπτεία των πιστωτικών ιδρυμάτων στην Ελλάδα δύ- 
ναται, κατόπιν συμφωνίας με τις λοιπές αρμόδιες αρχές, 
άλλων χωρών να παρεκκλίνει από τα κριτήρια που ανα- 
φέρονται στα εδάφια α' και β' της παραγράφου 2 του 
άρθρου 34 του παρόντος νόμου, εάν η εφαρμογή τους 
αντενδείκνυται, λαμβάνοντας υπόψη το μέγεθος των 
πιστωτικών ιδρυμάτων και τη σχετική σπουδαιότητα 
των δραστηριοτήτων τους στις διάφορες χώρες, και 
να αναθέσει σε άλλη αρμόδια αρχή ή να αναλάβει από 
άλλη αρμόδια αρχή την άσκηση της εποπτείας σε ενο¬ 
ποιημένη βάση. Στις περιπτώσεις αυτές, προτού ληφθεί 
τέτοια απόφαση, παρέχεται στο εγκατεστημένο στην 
Ε.Ε. μητρικό πιστωτικό ίδρυμα, ή στην εγκατεστημένη 
στην Ε.Ε. μητρική χρηματοδοτική εταιρεία συμμετοχών, 
ή στο πιστωτικό ίδρυμα με τον μεγαλύτερο ισολογισμό 
η δυνατότητα να εκφέρει γνώμη σχετικά με την από¬ 
φαση αυτή. 

4. Η Τράπεζα της Ελλάδος κοινοποιεί τις συμφωνίες 
που υπάγονται στις διατάξεις των παραγράφων 2 και 
3 του παρόντος άρθρου στην Ευρωπαϊκή Επιτροπή, η 
οποία στην περίπτωση της παραγράφου 2 του παρό¬ 
ντος άρθρου τις διαβιβάζει στις αρμόδιες αρχές των 
άλλων κρατών-μελών και στην Ευρωπαϊκή Επιτροπή 
Τ ραπεζών. 

Άρθρο 47 

Συνεργασία με τις άλλες εποπτικές αρχές 

1. Όταν πιστωτικό ίδρυμα, χρηματοδοτική εταιρεία 
συμμετοχών ή μικτή εταιρεία συμμετοχών ελέγχει μία ή 
περισσότερες θυγατρικές επιχειρήσεις που είναι ασφα¬ 
λιστικές εταιρείες ή επιχειρήσεις παροχής επενδυτικών 

υπηρεσιών ή άλλου είδους επιχειρήσεις υποκείμενες σε 
καθεστώς παροχής άδειας, η Τράπεζα της Ελλάδος, η 
Επιτροπή Εποπτείας Ιδιωτικής Ασφάλισης, η Επιτροπή 
Κεφαλαιαγοράς και οι αρχές που, κατά περίπτωση, εκά- 
στοτε ασκούν την εποπτεία των λοιπών προαναφερό- 
μενων επιχειρήσεων, συνεργάζονται στενά. Στο πλαίσιο 
των αρμοδιοτήτων τους, οι αρχές αυτές κοινοποιούν 
αμοιβαία όλα τα πληροφοριακά στοιχεία που μπορούν 
να διευκολύνουν την εκπλήρωση της αποστολής τους 
και να εξασφαλίσουν τον έλεγχο της δραστηριότητας 
και της χρηματοοικονομικής κατάστασης του συνόλου 
των επιχειρήσεων που ευρίσκονται υπό την εποπτεία 
τους. 

2. Για την αποτελεσματική άσκηση της εποπτείας σε 
ενοποιημένη βάση όσον αφορά ιδίως την κεφαλαιακή 
επάρκεια τραπεζικών ομίλων στους οποίους περιλαμβά¬ 
νεται και επιχείρηση παροχής επενδυτικών υπηρεσιών, 
η Τράπεζα της Ελλάδος και η Επιτροπή Κεφαλαιαγο¬ 
ράς προβλέπουν σε Πρωτόκολλο Συνεργασίας, που θα 
καταρτιστεί μέχρι 31.10.2007: 

α) τις διαδικασίες με τις οποίες θα διασφαλίζεται η 
προηγούμενη ενημέρωση και η εν γένει ανταλλαγή πλη¬ 
ροφοριών μεταξύ των ανωτέρω αρχών, με σκοπό την, 
κατά το δυνατόν, αποφυγή επικαλύψεων και τη μείωση 
του διοικητικού κόστους, επί θεμάτων που αφορούν: 

ί) μεταβολές στη μετοχική, οργανωτική ή διοικητική 
διάρθρωση των εποπτευόμενων επιχειρήσεων, 
μ) σημαντικές κυρώσεις ή έκτακτα μέτρα που κάθε 
αρχή προτίθεται να λάβει, στο πλαίσιο των αρμοδιοτή¬ 
των που προβλέπονται από την ισχύουσα νομοθεσία, 
β) τη συμμετοχή της κάθε αρχής σε επιτόπιους 
ελέγχους που διενεργεί άλλη αρχή στο πλαίσιο των 
αρμοδιοτήτων που προβλέπονται από την ισχύουσα 
νομοθεσία και 

γ) τα της ανάθεσης αρμοδιοτήτων από τη μία αρχή 
στην άλλη, στο πλαίσιο της εκάστοτε ισχύουσας νο¬ 
μοθεσίας. 

3. Αντίστοιχα Πρωτόκολλα Συνεργασίας μπορεί να 
καταρτισθούν και μεταξύ της Τράπεζας της Ελλάδος 
και της Επιτροπής Εποπτείας Ιδιωτικής Ασφάλισης ή της 
τελευταίας με την Επιτροπή Κεφαλαιαγοράς ή μεταξύ 
και των τριών αυτών αρμόδιων αρχών, με περιεχόμενο 
ανάλογο αυτού που αναφέρεται στην παράγραφο 2 του 
παρόντος άρθρου. 

Άρθρο 48 

Επιτόπιος έλεγχος - Επαλήθευση πληροφοριών 

1. α) Όταν, στο πλαίσιο του παρόντος νόμου και 
των σχετικών διατάξεων της κοινοτικής νομοθεσίας, 
οι αρμόδιες αρχές άλλου κράτους-μέλους επιθυμούν 
να επαληθεύσουν πληροφορίες σχετικά με πιστωτικό 
ίδρυμα, χρηματοδοτικό ίδρυμα, χρηματοδοτική εταιρεία 
συμμετοχών, επιχείρηση παροχής επικουρικών υπηρε¬ 
σιών, μικτή εταιρεία συμμετοχών και θυγατρικές τους 
ή θυγατρικές που αναφέρονται στην παράγραφο 2 του 
άρθρου 39 του παρόντος νόμου που είναι εγκατεστη¬ 
μένες στην Ελλάδα, η Τράπεζα της Ελλάδος οφείλει να 
ανταποκριθεί στο αίτημα των εν λόγω αρχών είτε διε¬ 
νεργώντας η ίδια το σχετικό έλεγχο είτε επιτρέποντας 
στις αρμόδιες αρχές που υπέβαλαν την αίτηση να τον 
διενεργήσουν οι ίδιες ή εξουσιοδοτημένος από αυτές 
εμπειρογνώμονας ή ελεγκτής. Οι αρμόδιες αρχές που 
έχουν υποβάλει το αίτημα, μπορούν, εφόσον το επιθυ¬ 


μούν, να συμμετάσχουν στον έλεγχο, στις περιπτώσεις 
που δεν τον πραγματοποιούν οι ίδιες. 

β) Η ανωτέρω διαδικασία μπορεί να ακολουθηθεί και 
από την Τράπεζα της Ελλάδος για την κατ’ αντιστοιχία 
επαλήθευση εκ μέρους της πληροφοριών που αφορούν 
τις πιο πάνω επιχειρήσεις που είναι εγκατεστημένες σε 
άλλα κράτη-μέλη. 

2. Η Τράπεζα της Ελλάδος μπορεί επίσης να διενερ¬ 
γεί: 

α) την επιτόπια επαλήθευση των πληροφοριακών στοι¬ 
χείων που παρέχουν οι μεικτές εταιρείες συμμετοχών 
και οι θυγατρικές τους. Αν η μικτή εταιρεία συμμετοχών 
ή μία από τις θυγατρικές της: 

ί) είναι ασφαλιστική επιχείρηση, μπορεί επίσης να 
χρησιμοποιηθεί η διαδικασία της παραγράφου 1 του 
άρθρου 47 του παρόντος νόμου, 

μ) βρίσκεται σε άλλο κράτος-μέλος, η επιτόπια επα¬ 
λήθευση των πληροφοριακών στοιχείων γίνεται με τη 
διαδικασία της παραγράφου 1 του παρόντος άρθρου. 

β) στο πλαίσιο των προβλεπόμενων στο άρθρο 47 
του παρόντος νόμου, τον επιτόπιο έλεγχο των θυγα¬ 
τρικών επιχειρήσεων των πιστωτικών ιδρυμάτων που 
υπόκεινται στην εποπτεία της σε ενοποιημένη βάση, 
σύμφωνα με τον παρόντα νόμο, για τη διασφάλιση της 
αποτελεσματικότητας της εποπτείας αυτής. 

Άρθρο 49 

Συνεργασία με τις εποπτικές αρχές τρίτων χωρών 

1. Σε περίπτωση πιστωτικού ιδρύματος που έχει λάβει 
άδεια λειτουργίας στην Ελλάδα, η μητρική επιχείρηση 
του οποίου είναι πιστωτικό ίδρυμα ή χρηματοδοτική 
εταιρεία συμμετοχών, η έδρα της οποίας βρίσκεται σε 
τρίτη χώρα και δεν υπόκειται σε εποπτεία σε ενοποι¬ 
ημένη βάση σύμφωνα με τις διατάξεις του παρόντος 
νόμου, η Τράπεζα της Ελλάδος ελέγχει εάν το πιστωτικό 
ίδρυμα υπόκειται σε εποπτεία σε ενοποιημένη βάση από 
αρμόδιες αρχές τρίτης χώρας και αν η εποπτεία αυτή 
είναι τουλάχιστον ισοδύναμη και υπόκειται στις αρχές 
που καθορίζονται με βάση τον παρόντα νόμο. 

Ο σχετικός έλεγχος πραγματοποιείται από την Τ ράπε¬ 
ζα της Ελλάδος, κατόπιν αιτήματος της μητρικής επιχεί¬ 
ρησης του εν λόγω ομίλου ή μιας από τις επιχειρήσεις 
που ανήκουν σε αυτόν και αποτελούν ρυθμιζόμενες επι¬ 
χειρήσεις κατά την έννοια της παρ. 4 του άρθρου 2 του 
ν. 3455/2006 (ΦΕΚ 84 Α'), με άδεια λειτουργίας σε κράτος 
- μέλος της Ε.Ε., ή με δική της πρωτοβουλία. Η Τράπεζα 
της Ελλάδος διαβουλεύεται με τις άλλες εμπλεκόμενες 
αρμόδιες αρχές και την Ευρωπαϊκή Επιτροπή, της οποί¬ 
ας τις γενικές εκτιμήσεις λαμβάνει υπόψη. 

2. Ελλείψει ισοδύναμης, κατά τα ανωτέρω, εποπτείας, 
η Τράπεζα της Ελλάδος δύναται να εφαρμόζει, κατ’ 
αναλογία, στο πιστωτικό ίδρυμα τις διατάξεις του παρό¬ 
ντος νόμου ή άλλες κατάλληλες εποπτικές τεχνικές που, 
ύστερα από διαβούλευση με τις άλλες εμπλεκόμενες 
αρμόδιες αρχές, κρίνει ότι επιτυγχάνουν τους στόχους 
της εποπτείας πιστωτικών ιδρυμάτων σε ενοποιημένη 
βάση. Η Τράπεζα της Ελλάδος μπορεί ιδίως να ζητά 
τη δημιουργία χρηματοδοτικής εταιρείας συμμετοχών 
που να έχει την έδρα της σε κράτος-μέλος της Ε.Ε. 
και να εφαρμόζει τις διατάξεις για την εποπτεία σε 
ενοποιημένη βάση επί της ενοποιημένης οικονομικής 
κατάστασης της εν λόγω χρηματοδοτικής εταιρείας 
συμμετοχών. 

3. Οι εποπτικές τεχνικές που εφαρμόζονται δυνάμει 
της παραγράφου 2 του παρόντος άρθρου κοινοποιού¬ 
νται στις άλλες εμπλεκόμενες αρμόδιες αρχές και στην 
Ευρωπαϊκή Επιτροπή. 

ΚΕΦΑΛΑΙΟ Θ' 

ΔΗΜΟΣΙΟΠΟΙΗΣΗ ΠΛΗΡΟΦΟΡΙΩΝ ΑΠΟ 
ΤΗΝ ΤΡΑΠΕΖΑ ΤΗΣ ΕΛΛΑΔΟΣ 

Άρθρο 50 

Η Τράπεζα της Ελλάδος δημοσιοποιεί, κατ’ αντιστοιχία 
με τα ισχύοντα και για τις αρμόδιες αρχές των άλλων 
κρατών-μελών, τις πληροφορίες που επιτρέπουν αξιό¬ 
πιστες συγκρίσεις ως προς τον τρόπο εφαρμογής εκ 
μέρους τους των διατάξεων της Οδηγίας 2006/48/ΕΚ, 
περιλαμβανομένου του τρόπου εφαρμογής των μεθοδο¬ 
λογιών που προβλέπονται σε αυτήν και ειδικότερα: 

α) τις γενικής ισχύος αποφάσεις, εγκυκλίους και δι¬ 
ευκρινιστικά έγγραφα που εκδίδει στο πλαίσιο του πα¬ 
ρόντος νόμου, 

β) τον τρόπο άσκησης των παρεχόμενων δυνατοτήτων 
και διακριτικών ευχερειών, 

γ) τα γενικά κριτήρια και τις μεθοδολογίες που θε¬ 
σπίζει για την εξέταση και την αξιολόγηση που αναφέ- 
ρεται στην παράγραφο 5 του άρθρου 25 του παρόντος 
νόμου, 

δ) με την επιφύλαξη των διατάξεων του άρθρου 60 
του παρόντος νόμου, τα βασικά στατιστικά στοιχεία, 
σε συγκεντρωτική μορφή, που αφορούν την εφαρμογή 
του εποπτικού πλαισίου που θεσπίζεται δυνάμει του 
παρόντος νόμου, 

ε) τη διαδικασία αναγνώρισης και κατάλογο των επι¬ 
λέξιμων εξωτερικών οργανισμών πιστοληπτικής αξιο¬ 
λόγησης, 

στ) την ειδική μέθοδο χειρισμού τιτλοποιήσεων ανακυ- 
κλούμενων πιστώσεων με ρύθμιση πρόωρης εξόφλησης, 
η οποία μπορεί να ενεργοποιείται, σύμφωνα με τα ορι¬ 
ζόμενα στις αποφάσεις της Τράπεζας της Ελλάδος περί 
υπολογισμού Σταθμισμένων Ανοιγμάτων για Θέσεις σε 
Τιτλοποίηση, καθώς και τις απόψεις που διατυπώθηκαν 
από τις αρμόδιες αρχές των άλλων κρατών - μελών 
κατά την απαιτούμενη προηγούμενη διαβούλευση με 
την Τράπεζα της Ελλάδος. 

Οι εν λόγω πληροφορίες δημοσιοποιούνται με ομοιό¬ 
μορφο τρόπο, επικαιροποιούνται τακτικά και είναι δια¬ 
θέσιμες στην ιστοσελίδα της Τράπεζας της Ελλάδος. 

ΚΕΦΑΛΑΙΟ Ι' 

ΕΙΔΙΚΕΣ ΡΥΘΜΙΣΕΙΣ ΓΙΑ ΤΑ ΙΔΡΥΜΑΤΑ 
ΗΛΕΚΤΡΟΝΙΚΟΥ ΧΡΗΜΑΤΟΣ 

Άρθρο 51 
Γενικές διατάξεις 

1. Δεν επιτρέπεται η έκδοση ηλεκτρονικού χρήματος 
κατόπιν είσπραξης χρηματικού ποσού μικρότερου από 
την εκδοθείσα νομισματική αξία. 

2. Το ανώτατο όριο αποθήκευσης νομισματικής αξίας 
ανά ηλεκτρονικό υπόθεμα που εκδίδεται από ίδρυμα 
ηλεκτρονικού χρήματος και τίθεται στη διάθεση των 
κομιστών για τη διενέργεια πληρωμών δεν μπορεί να 
υπερβαίνει τα πεντακόσια (500) ευρώ. Η Τράπεζα της 
Ελλάδος δύναται να αναπροσαρμόζει με απόφασή της 
το όριο αυτό. 


3. Τα εισπραττόμενα από τα ιδρύματα ηλεκτρονικού 
χρήματος ποσά πρέπει να ανταλλάσσονται αμέσως με 
ηλεκτρονικό χρήμα. Η είσπραξη χρηματικών ποσών κατά 
τον τρόπο αυτόν δεν συνιστά αποδοχή καταθέσεων ή 
άλλων επιστρεπτέων κεφαλαίων. 

Άρθρο 52 

Δυνατότητα εξαργύρωσης 

1. Ο κομιστής ηλεκτρονικού χρήματος δικαιούται, κατά 
τη διάρκεια της ισχύος του ηλεκτρονικού χρήματος, 
να ζητήσει από τον εκδότη την εξαργύρωσή του στην 
ονομαστική αξία του σε κέρματα και χαρτονομίσματα 
ή με μεταφορά σε τραπεζικό λογαριασμό χωρίς άλλη 
επιβάρυνση εκτός από την απολύτως αναγκαία για την 
εκτέλεση της συγκεκριμένης πράξης. 

2. Η σύμβαση μεταξύ του εκδότη και του κομιστή ορίζει 
σαφώς τους όρους εξαργύρωσης, συμπεριλαμβανομέ¬ 
νου του ελάχιστου ορίου εξαργύρωσης, το οποίο δεν 
μπορεί να υπερβαίνει τα δέκα (10) ευρώ. 

Άρθρο 53 

Όροι και προϋποθέσεις ίδρυσης και λειτουργίας 
ιδρυμάτων ηλεκτρονικού χρήματος 

1. Τα ιδρύματα ηλεκτρονικού χρήματος επιτρέπεται 
να ιδρύονται και να λειτουργούν μόνο με τη μορφή 
ανώνυμης εταιρείας. 

2. Γ ια τη χορήγηση από την Τ ράπεζα της Ελλάδος 
άδειας λειτουργίας ιδρύματος ηλεκτρονικού χρήματος 
απαιτείται η συγκέντρωση αρχικού κεφαλαίου τουλά¬ 
χιστον τριών εκατομμυρίων (3.000.000) ευρώ. Αν το 
αρχικό κεφάλαιο δεν καταβληθεί ολοσχερώς σε με¬ 
τρητά, εφαρμόζεται αναλόγως η παράγραφος 6 του 
άρθρου 5. 

3. Το ύψος των ιδίων κεφαλαίων ιδρύματος ηλεκτρονι¬ 
κού χρήματος πρέπει, καθ’ όλη τη διάρκεια λειτουργίας 
του, να μην είναι κατώτερο του εκάστοτε απαιτούμενου 
ελάχιστου αρχικού κεφαλαίου. 

4. Με την επιφύλαξη του ελάχιστου ορίου της παρα¬ 
γράφου 3 του παρόντος άρθρου: 

α) τα ίδια κεφάλαια του ιδρύματος ηλεκτρονικού χρή¬ 
ματος πρέπει, ανά πάσα στιγμή, να μην υπολείπονται 
του μεγαλύτερου από τα ακόλουθα ποσά, που αντιστοι¬ 
χούν σε ποσοστό 2% επί: 
αα) του τρέχοντος υπολοίπου ή 
ββ) του μέσου υπολοίπου των προηγούμενων έξι (6) 
μηνών 

του συνόλου των χρηματοοικονομικών υποχρεώσε¬ 
ων που απορρέουν από το μη αποδοθέν υπόλοιπο του 
ηλε-κτρονικού χρήματος που το ίδρυμα ηλεκτρονικού 
χρήματος έχει εκδώσει, 

β) τα ίδια κεφάλαια ενός ιδρύματος ηλεκτρονικού 
χρήματος που δεν έχει συμπληρώσει έξι (6) μήνες λει¬ 
τουργίας, συμπεριλαμβανομένης της ημέρας έναρξης 
λειτουργίας του, πρέπει να μην υπολείπονται του με¬ 
γαλύτερου από τα ακόλουθα ποσά, που αντιστοιχούν 
σε ποσοστό 2% επί: 

αα) του εκάστοτε τρέχοντος υπολοίπου ή 
ββ) του προβλεπόμενου για έξι (6) μήνες υπολοίπου 
από την ημερομηνία έναρξης λειτουργίας, συνυπολο¬ 
γισμένου και του εκάστοτε υφιστάμενου υπολοίπου, 
μέχρι τη συμπλήρωση του εξαμήνου 
του συνόλου των χρηματοοικονομικών υποχρεώσε¬ 
ων του ιδρύματος ηλεκτρονικού χρήματος από το μη 

αποδοθέν υπόλοιπο του ηλεκτρονικού χρήματος που 
θα έχει εκδώσει. 

Η εκτίμηση για το προβλεπόμενο για έξι (6) μήνες 
ποσό, που αναφέρεται στην περίπτωση (ββ) της υπο- 
παραγράφου β' της παρούσας παραγράφου, τεκμηρι¬ 
ώνεται από το πρόγραμμα επιχειρηματικής δραστηρι¬ 
ότητας του ιδρύματος ηλεκτρονικού χρήματος, με την 
επιφύλαξη προσαρμογών του ύστερα από απαίτηση της 
Τράπεζας της Ελλάδος. 

5. Τα ελάχιστα όρια των παραγράφων 2 και 4 του 
παρόντος άρθρου μπορούν να αναπροσαρμόζονται με 
απόφαση της Τράπεζας της Ελλάδος. Σε κάθε περίπτω¬ 
ση, το ελάχιστο όριο του αρχικού κεφαλαίου δεν μπορεί 
να είναι μικρότερο του ενός εκατομμυρίου (1.000.000) 
ευρώ. 

Άρθρο 54 

Πρόσθετες δραστηριότητες - Περιορισμοί στις 
δραστηριότητες ιδρυμάτων ηλεκτρονικού χρήματος 

1. Οι δραστηριότητες των ιδρυμάτων ηλεκτρονικού 
χρήματος επιτρέπεται να περιλαμβάνουν εκτός από την 
έκδοση ηλεκτρονικού χρήματος μόνον τα ακόλουθα: 

α) παροχή υπηρεσιών, χρηματοπιστωτικών και μη, οι 
οποίες συνδέονται στενά με την έκδοση ηλεκτρονικού 
χρήματος, όπως η διαχείριση ηλεκτρονικού χρήματος, 
με τη διενέργεια λειτουργικών και άλλων βοηθητικών 
εργασιών που σχετίζονται με την έκδοσή του, καθώς και 
έκδοση και διαχείριση άλλων μέσων πληρωμής, με εξαί¬ 
ρεση οποιαδήποτε πιστοδοτική δραστηριότητα, και 

β) αποθήκευση στοιχείων στο ηλεκτρονικό υπόθεμα 
για λογαριασμό επιχειρήσεων ή φορέων του δημόσιου 
τομέα. 

2. Απαγορεύεται στα ιδρύματα ηλεκτρονικού χρή¬ 
ματος να κατέχουν οποιαδήποτε συμμετοχή σε άλλες 
επιχειρήσεις, εκτός εάν αυτές διενεργούν λειτουργικές 
ή άλλες βοηθητικές εργασίες που σχετίζονται με το 
ηλε-κτρονικό χρήμα, το οποίο εκδίδεται ή διανέμεται 
από συγκεκριμένο ίδρυμα ηλεκτρονικού χρήματος. Με 
απόφαση της Τράπεζας της Ελλάδος μπορεί να ορίζεται 
ότι, για την πραγματοποίηση ειδικής συμμετοχής στο 
μετοχικό κεφάλαιο των επιχειρήσεων αυτών, απαιτείται 
προηγούμενη έγκρισή της. 

Άρθρο 55 

Περιορισμοί στις επενδύσεις ιδρυμάτων 
ηλεκτρονικού χρήματος 

1. Τα ιδρύματα ηλεκτρονικού χρήματος επενδύουν 
ποσό τουλάχιστον ίσο με τις χρηματοοικονομικές υπο¬ 
χρεώσεις τους από το μη αποδοθέν υπόλοιπο του ηλε¬ 
κτρονικού χρήματος που έχουν εκδώσει, αποκλειστικά 
στα ακόλουθα στοιχεία: 

α) Τα κατωτέρω αναφερόμενα στοιχεία ενεργητικού 
που σταθμίζονται με μηδενικό συντελεστή πιστωτικού 
κινδύνου και έχουν επαρκή ρευστότητα: 

αα) στοιχεία ταμείου και άλλα ισοδύναμα στοιχεία, 

ββ) στοιχεία ενεργητικού που αντιπροσωπεύουν απαι¬ 
τήσεις έναντι ή καλύπτονται με ρητή εγγύηση κυβερνή¬ 
σεων και κεντρικών τραπεζών που κατατάσσονται από 
εξωτερικούς οργανισμούς πιστοληπτικής αξιολόγησης 
στην πρώτη βαθμίδα πιστωτικής ποιότητας, σύμφωνα με 
τις ισχύουσες αποφάσεις της Τ ράπεζας της Ελλάδος για 
τα «Σταθμισμένα κατά Κίνδυνο Χρηματοδοτικά Ανοίγμα¬ 
τα, σύμφωνα με την Τυποποιημένη Προσέγγιση», 


γγ) στοιχεία ενεργητικού που αντιπροσωπεύουν απαι¬ 
τήσεις έναντι της Ευρωπαϊκής Ένωσης. 

β) Καταθέσεις όψεως σε πιστωτικά ιδρύματα που 
κατατάσσονται από εξωτερικούς οργανισμούς πιστο- 
ληπτικής αξιολόγησης στην πρώτη βαθμίδα πιστωτι¬ 
κής ποιότητας, σύμφωνα με τις ισχύουσες αποφάσεις 
της Τράπεζας της Ελλάδος για τα «Σταθμισμένα κατά 
Κίνδυνο Χρηματοδοτικά Ανοίγματα, σύμφωνα με την 
Τυποποιημένη Προσέγγιση». 

γ) Χρεωστικούς τίτλους, σύμφωνα με την παρ. 19 του 
άρθρου 2 του ν. 2396/1996 (ΦΕΚ 73 Α'), όπως ισχύει, οι 
οποίοι πρέπει: 

αα) να έχουν επαρκή ρευστότητα, 
ββ) να μην περιλαμβάνονται στα στοιχεία της παρα¬ 
γράφου 1 α του παρόντος άρθρου, 
γγ) να αναγνωρίζονται ως εγκεκριμένα στοιχεία, κατά 
την έννοια της παρ. 25 του άρθρου 2 του ν. 2396/1996 
(ΦΕΚ 73 Α'), όπως ισχύει, και 
δδ) να εκδίδονται από άλλες επιχειρήσεις, εκτός από 
εκείνες οι οποίες κατέχουν ειδική συμμετοχή στο συ¬ 
γκεκριμένο ίδρυμα ηλεκτρονικού χρήματος ή οι οποίες 
συμπεριλαμβάνονται στους ενοποιημένους λογαρια¬ 
σμούς αυτών των επιχειρήσεων, σύμφωνα με την ισχύ- 
ουσα νομοθεσία. 

2. Οι επενδύσεις, που αναφέρονται στις παραγράφους 
Ιβ' και Ιγ' του παρόντος άρθρου δεν επιτρέπεται να 
υπερβαίνουν το εικοσαπλάσιο των ιδίων κεφαλαίων του 
ιδρύματος ηλεκτρονικού χρήματος και υπόκεινται σε 
περιορισμούς τουλάχιστον ισοδύναμους προς αυτούς 
που έχουν θεσπιστεί με τις διατάξεις των αποφάσεων 
της Τράπεζας της Ελλάδος για την εποπτεία και τον 
έλεγχο των μεγάλων χρηματοδοτικών ανοιγμάτων των 
πιστωτικών ιδρυμάτων. 

3. Για την κάλυψη των κινδύνων αγοράς από την έκδο¬ 
ση ηλεκτρονικού χρήματος και από τις επενδύσεις που 
αναφέρονται στην παράγραφο 1 του παρόντος άρθρου, 
τα ιδρύματα ηλεκτρονικού χρήματος επιτρέπεται να 
χρησιμοποιούν επαρκούς ρευστότητας στοιχεία εκτός 
ισολογισμού που σχετίζονται με επιτόκια ή με συναλ¬ 
λαγματικές ισοτιμίες είτε υπό μορφή χρηματοοικονο¬ 
μικών παραγώγων διαπραγματεύσιμων σε οργανωμένη 
αγορά, κατά την έννοια της παρ. 14 του άρθρου 2 του ν. 
2396/1996 (ΦΕΚ 73 Α'), όπως ισχύει, στην οποία υπόκει- 
νται σε υποχρεώσεις καθημερινής τήρησης περιθωρίων, 
είτε υπό μορφή συμβάσεων επί τιμών συναλλάγματος 
με αρχική προθεσμία λήξεως μέχρι δεκατεσσάρων (14) 
ημερολογιακών ημερών. Η χρήση των παραγώγων μέ¬ 
σων του προηγούμενου εδαφίου επιτρέπεται υπό τον 
όρο ότι ο στόχος που επιδιώκεται και που, στο μέτρο 
του δυνατού, επιτυγχάνεται είναι η πλήρης εξάλειψη 
των κινδύνων αγοράς. 

4. Η Τράπεζα της Ελλάδος μπορεί να επιβάλλει πε¬ 
ριορισμούς στους κινδύνους αγοράς που τα ιδρύματα 
ηλε-κτρονικού χρήματος μπορούν να αναλαμβάνουν 
από τις επενδύσεις που πραγματοποιούν, σύμφωνα με 
την παράγραφο 1 του παρόντος άρθρου. 

5. Για την εφαρμογή της παραγράφου 1 του παρόντος 
άρθρου, τα στοιχεία του ενεργητικού αποτιμώνται στη 
χαμηλότερη τιμή μεταξύ της τιμής κτήσης και της τρέ¬ 
χουσας τιμής αγοράς. 

6. Εάν η αξία του συνόλου των στοιχείων, που αναφέ- 
ρονται στην παράγραφο 1 του παρόντος άρθρου, υπο- 
λειφθεί του ποσού των χρηματοοικονομικών υποχρε- 

ώσεων από το μη αποδοθέν υπόλοιπο του εκδοθέντος 
ηλεκτρονικού χρήματος, η Τράπεζα της Ελλάδος εξα¬ 
σφαλίζει ότι το ίδρυμα ηλεκτρονικού χρήματος θα λάβει 
τα κατάλληλα μέτρα για την άμεση αποκατάσταση της 
απαιτούμενης σχέσης μεταξύ των μεγεθών αυτών. Για 
το σκοπό αυτόν, και μόνο προσωρινά, η Τράπεζα της 
Ελλάδος μπορεί να επιτρέψει στο ίδρυμα ηλεκτρονικού 
χρήματος να καλύψει τις χρηματοοικονομικές υποχρεώ¬ 
σεις του, από το μη αποδοθέν υπόλοιπο του ηλεκτρονι¬ 
κού χρήματος που έχει εκδώσει, με άλλα στοιχεία εκτός 
από εκείνα που αναφέρονται στην παράγραφο 1 του 
παρόντος άρθρου, μέχρι ποσού που δεν υπερβαίνει το 
χαμηλότερο από τα ακόλουθα ποσά: 

α) ποσό ίσο με το 5% των προαναφερθεισών χρημα¬ 
τοοικονομικών υποχρεώσεων, ή 

β) το ποσό των ιδίων κεφαλαίων του. 

Άρθρο 56 

Κανόνες εσωτερικής διαχείρισης των ιδρυμάτων 
ηλεκτρονικού χρήματος 

Τα ιδρύματα ηλεκτρονικού χρήματος υποχρεούνται 
να έχουν χρηστή και συνετή διαχείριση, καλή διοικη¬ 
τική οργάνωση, πρόσφορες λογιστικές διαδικασίες και 
επαρκείς μηχανισμούς εσωτερικού ελέγχου, που να 
ανταποκρίνονται στους χρηματοοικονομικούς και μη 
χρηματοοικονομικούς κινδύνους στους οποίους είναι 
εκτεθειμένα, συμπεριλαμβανομένων του λειτουργικού 
κινδύνου, και των κινδύνων που συνδέονται με τη συ¬ 
νεργασία με οποιαδήποτε επιχείρηση που διενεργεί 
λειτουργικές ή άλλες βοηθητικές εργασίες σχετιζόμενες 
με τις επιχειρηματικές τους δραστηριότητες. 

Άρθρο 57 

Εποπτεία της τήρησης των υποχρεώσεων 
που επιβάλλονται στα ιδρύματα 
ηλεκτρονικού χρήματος 

Η τήρηση των υποχρεώσεων του άρθρου 56 του πα¬ 
ρόντος νόμου και των εν γένει απαιτήσεων και περιο¬ 
ρισμών που καθορίζονται σε σχέση με τη δραστηριό¬ 
τητα των ιδρυμάτων ηλεκτρονικού χρήματος αποτελεί 
αντικείμενο εποπτείας και ελέγχου από την Τράπεζα 
της Ελλάδος, με αποφάσεις της οποίας μπορούν να 
καθορίζονται τα στοιχεία και οι πληροφορίες που υπο- 
χρεούνται οποτεδήποτε να της παρέχουν τα ιδρύματα 
ηλεκτρονικού χρήματος, καθώς και οι λεπτομέρειες και 
η διαδικασία εξακρίβωσης της τήρησης των απαιτήσεων 
και των σχετικών περιορισμών. 

Άρθρο 58 

Εξαιρέσεις 

1. Με την επιφύλαξη της διάταξης της παραγράφου 
21 του άρθρου 55 του Καταστατικού της, η Τράπεζα 
της Ελλάδος μπορεί να εξαιρεί ιδρύματα ηλεκτρονικού 
χρήματος από την εφαρμογή διατάξεων του παρόντος 
νόμου, εφόσον πληρούται τουλάχιστον ένα από τα ακό¬ 
λουθα κριτήρια: 

α) Η δραστηριότητα έκδοσης ηλεκτρονικού χρήμα¬ 
τος οδηγεί στην ανάληψη από τον εκδότη συνολικού 
ποσού χρηματοοικονομικών υποχρεώσεων από το μη 
αποδοθέν υπόλοιπο του ηλεκτρονικού χρήματος, το 
οποίο δεν υπερβαίνει κατά κανόνα τα τρία εκατομμύρια 
(3.000.000) ευρώ, και ουδέποτε τα τέσσερα εκατομμύρια 
(4.000.000) ευρώ. 


β) Το ηλεκτρονικό χρήμα που εκδίδεται από το ίδρυμα 
γίνεται δεκτό ως μέσο πληρωμής μόνο από συνδεδεμέ- 
νες επιχειρήσεις, κατά την έννοια της παρ. 5 του άρθρου 
42ε του κ.ν. 2190/1920, όπως ισχύει, οι οποίες διενερ-γούν 
λειτουργικές ή άλλες βοηθητικές εργασίες σχετικές με 
αυτό το ηλεκτρονικό χρήμα. 

γ) Το ηλεκτρονικό χρήμα που εκδίδεται από το ίδρυμα 
γίνεται δεκτό ως μέσο πληρωμής μόνο από περιορισμέ¬ 
νο αριθμό επιχειρήσεων, οι οποίες μπορούν να διακρι- 
θούν σαφώς λόγω: 

αα) της εγκατάστασής τους σε περιορισμένη περι¬ 
οχή, ή 

ββ) των στενών οικονομικών ή επιχειρηματικών τους 
σχέσεων με το ίδρυμα ηλεκτρονικού χρήματος, όπως 
η ύπαρξη κοινών μέσων προώθησης πωλήσεων ή δια¬ 
νομής. 

2. Τα υπό στοιχεία β' και γ' της προηγούμενης πα¬ 
ραγράφου του παρόντος άρθρου κριτήρια εξαίρεσης 
αναγνωρίζονται ως τέτοια, εφόσον η δραστηριότητα 
της έκδοσης ηλεκτρονικού χρήματος οδηγεί σε συνο¬ 
λικό ποσό χρηματοοικονομικών υποχρεώσεων από το 
μη αποδοθέν υπόλοιπο του ηλεκτρονικού χρήματος, το 
οποίο δεν υπερβαίνει το ποσό των οκτώ εκατομμυρί¬ 
ων (8.000.000) ευρώ. Η Τράπεζα της Ελλάδος μπορεί 
να αναπροσαρμόζει τα όρια των κριτηρίων εξαίρεσης, 
τα οποία, πάντως, δεν είναι δυνατόν να υπερβαίνουν, 
στην περίπτωση του υπό στοιχείο α' κριτηρίου της 
παραγράφου 1 του παρόντος άρθρου, τα ποσά των 
πέντε και έξι εκατομμυρίων (5.000.000 και 6.000.000) 
ευρώ, αντίστοιχα. 

3. Για τα ιδρύματα ηλεκτρονικού χρήματος που εξαι¬ 
ρούνται από διατάξεις του παρόντος νόμου, σύμφωνα 
με τις παραγράφους 1 και 2 του παρόντος άρθρου, 
ισχύουν τα ακόλουθα: 

α) η ανώτατη ικανότητα αποθήκευσης ανά ηλεκτρο¬ 
νικό υπόθεμα που τίθεται στη διάθεση των κομιστών 
για τη διενέργεια πληρωμών δεν μπορεί να υπερβαίνει 
τα εκατόν πενήντα (150) ευρώ, 

β) υποχρεούνται να υποβάλλουν στην Τράπεζα της 
Ελλάδος, τουλάχιστον μία φορά το έτος και μέχρι τρεις 
(3) μήνες από την περίοδο αναφοράς, έκθεση περί των 
δραστηριοτήτων τους, η οποία περιλαμβάνει το συ¬ 
νολικό ποσό των συναφών με το ηλεκτρονικό χρήμα 
χρηματοοικονομικών υποχρεώσεων που υπέχουν, καθώς 
και άλλα στοιχεία που είναι δυνατόν να καθορίζονται 
με απόφαση της Τράπεζας της Ελλάδος, 

γ) δεν καλύπτονται από τις ρυθμίσεις αμοιβαίας ανα¬ 
γνώρισης που προβλέπονται στις διατάξεις του παρό¬ 
ντος νόμου. 

Άρθρο 59 

Συμπληρωματική εφαρμογή διατάξεων 

1. Με την επιφύλαξη των διατάξεων των παραγράφων 
2 και 3 του παρόντος άρθρου, τα ιδρύματα ηλεκτρονικού 
χρήματος υπόκεινται, κατ’ αναλογία, στις διατάξεις του 
παρόντος νόμου για τα πιστωτικά ιδρύματα. 

2. Οι διατάξεις των άρθρων 5 παράγραφοι 1, 3 και 4, 
11,18,19, 23, 27, 28, 88, 89 και 91 του παρόντος νόμου δεν 
εφαρμόζονται στα ιδρύματα ηλεκτρονικού χρήματος. 

3. Οι ρυθμίσεις για την αμοιβαία αναγνώριση που 
προβλέπονται στο κεφάλαιο Γ' του παρόντος νόμου 
δεν εφαρμόζονται σε άλλες δραστηριότητες ιδρυμάτων 
ηλεκτρονικού χρήματος εκτός από την έκδοση ηλεκτρο¬ 
νικού χρήματος. 

4. Στα ιδρύματα ηλεκτρονικού χρήματος εφαρμόζο¬ 
νται επιπλέον, κατ’ αναλογία, οι διατάξεις με αναφορά 
σε πιστωτικά ιδρύματα που περιλαμβάνονται: 
α) στον κ.ν. 2190/1920, όπως ισχύει, 
β) στο ν. 2331/1995 (ΦΕΚ 173 Α'), όπως ισχύει και τη 
λοιπή εν γένει νομοθεσία περί πρόληψης και καταστο¬ 
λής της νομιμοποίησης εσόδων από εγκληματικές δρα¬ 
στηριότητες, 

γ) στο ν. 2789/2000 (ΦΕΚ 21 Α'), όπως ισχύει, και 
δ) στο π.δ. 33/2000 (ΦΕΚ 27 Α'), όπως ισχύει. 

ΚΕΦΑΛΑΙΟ ΙΑ' 

ΕΠΑΓΓΕΛΜΑΤΙΚΟ ΑΠΟΡΡΗΤΟ - ΥΠΟΧΡΕΩΣΕΙΣ 
ΠΡΟΣΩΠΩΝ ΠΟΥ ΕΙΝΑΙ ΕΠΙΦΟΡΤΙΣΜΕΝΑ ΜΕ 
ΤΟ ΝΟΜΙΜΟ ΕΛΕΓΧΟ ΤΩΝ ΕΤΗΣΙΩΝ ΚΑΙ 
ΕΝΟΠΟΙΗΜΕΝΩΝ ΚΑΤΑΣΤΑΣΕΩΝ 

Άρθρο 60 

Υπηρεσιακό - Επαγγελματικό απόρρητο 

Ι.'Ολα τα πρόσωπα που ασκούν ή έχουν ασκήσει δρα¬ 
στηριότητα για λογαριασμό της Τράπεζας της Ελλά¬ 
δος και οι εντεταλμένοι από την Τράπεζα της Ελλάδος 
ελε-γκτές ή εμπειρογνώμονες υποχρεούνται στην τή¬ 
ρηση του επαγγελματικού απορρήτου. Καμία από τις 
εμπιστευτικές πληροφορίες οι οποίες περιέρχονται σε 
γνώση τους κατά την άσκηση των υπηρεσιακών καθη¬ 
κόντων τους σε σχέση με τις κατά τον παρόντα νόμο 
αρμοδιότητες της Τράπεζας της Ελλάδος δεν επιτρέπε¬ 
ται να γνωστοποιείται σε κανένα απολύτως πρόσωπο ή 
δημόσια αρχή, παρά μόνο με συνοπτική ή συγκεντρωτική 
μορφή, ώστε να μην προκύπτει η ταυτότητα του συ¬ 
γκεκριμένου πιστωτικού ιδρύματος, με την επιφύλαξη 
των διατάξεων του παρόντος άρθρου, των περιπτώσε¬ 
ων που εμπίπτουν στο Ποινικό Δίκαιο και την Ποινική 
Δικονομία, καθώς και των διατάξεων του ν. 2331/1995, 
όπως ισχύει. Κατ’ εξαίρεση, σε περίπτωση πτώχευσης ή 
αναγκαστικής εκκαθάρισης πιστωτικού ιδρύματος κατό¬ 
πιν δικαστικής απόφασης, επιτρέπεται στα παραπάνω 
πρόσωπα η ανακοίνωση, στο πλαίσιο των διαδικασιών 
ιδιωτικού δικαίου, εμπιστευτικών πληροφοριών που δεν 
αφορούν σε τρίτους που αναμείχθηκαν στις διαδικα¬ 
σίες διάσωσης καθ’ οιονδήποτε τρόπο του πιστωτικού 
ιδρύματος. 

2. Η Τράπεζα της Ελλάδος μπορεί να ανταλλάσσει, 
με τις αντίστοιχες αρμόδιες αρχές των άλλων κρατών- 
μελών, πληροφορίες που σχετίζονται με τις κατά τον 
παρόντα νόμο αρμοδιότητές της. Αυτές οι πληροφορίες 
υπάγονται στο επαγγελματικό απόρρητο της παρα¬ 
γράφου 1 του παρόντος άρθρου, που σύμφωνα με τις 
σχετικές κοινοτικές διατάξεις εφαρμόζεται και για τις 
αρμόδιες αρχές. 

3. Η Τράπεζα της Ελλάδος χρησιμοποιεί τις κατά τις 
διατάξεις των παραγράφων 1 και 2 του παρόντος άρ¬ 
θρου πληροφορίες κατά την άσκηση των αρμοδιοτήτων 
της για τους ακόλουθους σκοπούς: α) τον έλεγχο συν¬ 
δρομής των όρων ανάληψης και άσκησης δραστηριό¬ 
τητας του πιστωτικού ιδρύματος, και β) τη διευκόλυνση 
της εποπτείας, σε ατομική και σε ενοποιημένη βάση, 
ιδιαίτερα όσον αφορά τον έλεγχο της ρευστότητας, της 
φερεγγυότητας, της συγκέντρωσης πιστωτικών κινδύ¬ 
νων και της διοικητικής και λογιστικής οργάνωσης και 
των μηχανισμών εσωτερικού ελέγχου, όπως επίσης και 
για την επιβολή κυρώσεων ή και στο πλαίσιο διοικητικών 


ή δικαστικών διαφορών που σχετίζονται με την άσκηση 
των αρμοδιοτήτων της, καθώς και στο πλαίσιο των αρ¬ 
μοδιοτήτων της σχετικά με την άσκηση νομισματικής 
πολιτικής εντός του ευρωσυστήματος και την επίβλεψη 
των συστημάτων πληρωμών. 

4. Η Τράπεζα της Ελλάδος μπορεί να συνάπτει συμφω¬ 
νίες συνεργασίας, που να προβλέπουν την ανταλλαγή 
πληροφοριών με τις αρμόδιες αρχές τρίτων χωρών, 
καθώς και με άλλες εποπτικές αρχές ή οργανισμούς τρί¬ 
των χωρών αντίστοιχους προς αυτούς που αναφέρονται 
στα εδάφια α' και β' της παραγράφου 5 του παρόντος 
άρθρου, μόνον εάν οι κοινοποιούμενες πληροφορίες 
καλύπτονται, όσον αφορά το επαγγελματικό απόρρητο, 
από εγγυήσεις τουλάχιστον ισοδύναμες με αυτές που 
προβλέπονται στην παράγραφο 1 του παρόντος άρθρου. 
Αυτή η ανταλλαγή πληροφοριών πρέπει να εξυπηρετεί 
την εκτέλεση των εποπτικών καθηκόντων των εν λόγω 
αρχών ή οργανισμών. 

5. α) Επιτρέπεται η ανταλλαγή πληροφοριών μεταξύ 
αφ’ ενός της Τράπεζας της Ελλάδος και αφ’ ετέρου: 

(ί) του Υπουργού Οικονομίας και Οικονομικών κατά 
την ενάσκηση των αρμοδιοτήτων του, σύμφωνα με την 
παράγραφο 2 του άρθρου 4 του π.δ. 437/19 Σεπτεμ. 
1985 (ΦΕΚ 157 Α'), της Επιτροπής Εποπτείας Ιδιωτικής 
Ασφάλισης κατά την άσκηση των αρμοδιοτήτων για 
την εποπτεία των ασφαλιστικών επιχειρήσεων και της 
Επιτροπής Κεφαλαιαγοράς κατά την άσκηση των προ- 
βλεπόμενων από την ισχύουσα νομοθεσία αρμοδιοτή¬ 
των της, 

(ϋ) των ειδικών εξεταστικών επιτροπών της Βουλής, 
κατά τη, σύμφωνα με τον Κανονισμό της Βουλής, άσκη¬ 
ση των καθηκόντων τους, 

(ίϋ) των οργάνων τα οποία νόμιμα μετέχουν σε δια¬ 
δικασίες εκκαθάρισης ή πτώχευσης πιστωτικών ιδρυ¬ 
μάτων, καθώς και 

(ίν) των αναγνωρισμένων ελεγκτών, στους οποίους 
έχουν νόμιμα ανατεθεί καθήκοντα ελέγχου των οικο¬ 
νομικών καταστάσεων των πιστωτικών και χρηματοδο¬ 
τικών ιδρυμάτων, για την εκπλήρωση της αποστολής 
τους. 

β) Επιπλέον, επιτρέπεται η ανταλλαγή πληροφοριών 
μεταξύ αφ’ ενός της Τράπεζας της Ελλάδος και αφ’ 
ετέρου (ί) των αρχών που είναι επιφορτισμένες με την 
εποπτεία των προσώπων και οργάνων των στοιχείων 
(μι) και (ίν) του εδαφίου α' της παρούσας παραγρά¬ 
φου, και (ϋ) προς επίρρωση της σταθερότητας και του 
αδιάβλητου του χρηματοπιστωτικού συστήματος, του 
Υπουργού Ανάπτυξης κατά την ενάσκηση των καθηκό¬ 
ντων εποπτείας των ανωνύμων εταιρειών, με την προ¬ 
ϋπόθεση ότι οι πληροφορίες αυτές προορίζονται για 
την εκπλήρωση της εποπτικής αποστολής των εν λόγω 
αρχών. Εάν ο Υπουργός Ανάπτυξης, κατά την άσκηση 
των εν λόγω καθηκόντων του, χρησιμοποιεί τις υπηρεσί¬ 
ες εντεταλμένων προς τούτο, λόγω ειδικών προσόντων, 
προσώπων που δεν ανήκουν στη δημόσια διοίκηση, η 
βάσει του παρόντος εδαφίου ανταλλαγή πληροφορι¬ 
ών μπορεί, ύστερα από σύμφωνη γνώμη της Τράπεζας 
της Ελλάδος, να επεκταθεί και στα πρόσωπα αυτά. Η 
ανταλλαγή πληροφοριών λαμβάνει χώρα σύμφωνα με 
τους ίδιους όρους και αφού ο Υπουργός Ανάπτυξης 
έχει προηγουμένως γνωστοποιήσει στην Τράπεζα της 
Ελλάδος την ταυτότητα και το ακριβές περιεχόμενο 
της εντολής των προσώπων στα οποία διαβιβάζονται 
οι πληροφορίες. 




3780 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


γ) Η Τράπεζα της Ελλάδος μπορεί να γνωστοποιεί σε 
αρχές, όργανα ή πρόσωπα άλλων κρατών-μελών, αντί¬ 
στοιχα προς αυτά που αναφέρονται στα εδάφια α' και 
β' της παρούσας παραγράφου, πληροφορίες που προ¬ 
ορίζονται για την εκπλήρωση της εποπτικής αποστολής 
τους, καθώς και σε οργανισμούς που είναι αρμόδιοι για 
τη διαχείριση συστημάτων εγγύησης καταθέσεων τις 
πληροφορίες που είναι απαραίτητες για την εκπλήρωση 
της αποστολής τους. 

δ) Επιτρέπεται η ανταλλαγή πληροφοριών μεταξύ αφ’ 
ενός της Τράπεζας της Ελλάδος ως εποπτικής αρχής 
και αφ’ ετέρου των κεντρικών τραπεζών και τυχόν άλ¬ 
λων οργανισμών, που είτε ασκούν τη νομισματική πολιτι¬ 
κή σε άλλα κράτη-μέλη είτε ως δημόσιες αρχές ασκούν 
επίβλεψη επί των συστημάτων πληρωμών, τα οποία 
λειτουργούν σε άλλα κράτη-μέλη, για την εκπλήρωση 
της αποστολής της Τ ράπεζας της Ελλάδος ως εποπτι¬ 
κής αρχής, σύμφωνα με την παράγραφο 3 του παρόντος 
άρθρου, και της αποστολής των λοιπών αρχών. 

ε) Η Τράπεζα της Ελλάδος μπορεί να κοινοποιεί τις 
πληροφορίες που αναφέρονται στο παρόν άρθρο σε 
γραφείο συμψηφισμού ή παρόμοιο οργανισμό ανα¬ 
γνωρισμένο από το εθνικό δίκαιο των κρατών-μελών 
να παρέχει υπηρεσίες συμψηφισμού ή διακανονισμού 
συναλλαγών στις αγορές χρήματος, διαπραγματεύσι¬ 
μων τίτλων ή παραγώγων χρηματοπιστωτικών μέσων, 
εάν θεωρεί ότι η κοινοποίηση αυτή είναι αναγκαία για 
την εξασφάλιση της ομαλής λειτουργίας των εν λόγω 
οργανισμών σε σχέση με αδυναμίες εκπλήρωσης των 
υποχρεώσεων, έστω και δυνητικές, των συμμετεχόντων 
στις αγορές αυτές. 

στ) Σε όλες τις περιπτώσεις της παρούσας παραγρά¬ 
φου, οι λαμβανόμενες από τις αρχές, τους οργανισμούς 
και τα πρόσωπα πληροφορίες υπόκεινται στους κανό¬ 
νες επαγγελματικού απορρήτου της παραγράφου 1 του 
παρόντος άρθρου. 

6. Η διαβίβαση από την Τράπεζα της Ελλάδος πλη¬ 
ροφοριών που προέρχονται από τις αρμόδιες αρχές 
άλλων κρατών-μελών επιτρέπεται μόνο μετά από ρητή 
συγκατάθεση των αρχών αυτών και μόνο για τους σκο¬ 
πούς για τους οποίους οι αρχές αυτές έδωσαν τη συ¬ 
γκατάθεσή τους. 

7. Σε περίπτωση παράβασης των διατάξεων περί 
επαγγελματικού απορρήτου του παρόντος άρθρου 
εφαρμόζονται οι κυρώσεις που προβλέπονται από το 
άρθρο 371 του Ποινικού Κώδικα. 

8. Στο επαγγελματικό απόρρητο που θεσπίζεται με 
το παρόν άρθρο υπόκεινται και: 

α) οι πληροφορίες που ανταλλάσσονται μεταξύ των 
αρμόδιων αρχών με βάση το άρθρο 42 του παρόντος 
νόμου και 

β) τα μέτρα που λαμβάνει η Τράπεζα της Ελλάδος 
με βάση τα στοιχεία α' έως ε' της παραγράφου 2 του 
άρθρου 62 του παρόντος νόμου. 

Άρθρο 61 

Υποχρεώσεις των προσώπων που είναι επιφορτι¬ 
σμένα με το νόμιμο έλεγχο των ετήσιων και ενοποι¬ 
ημένων οικονομικών καταστάσεων των 
πιστωτικών ιδρυμάτων 

Ια) Οι ορκωτοί ελεγκτές-λογιστές και οι ελεγκτικές 
εταιρείες ή κοινοπραξίες ορκωτών ελεγκτών-λογιστών 
που διενεργούν είτε τον υποχρεωτικό έλεγχο των ετή¬ 


σιων και ενοποιημένων οικονομικών καταστάσεων των 
πιστωτικών ιδρυμάτων είτε κάθε άλλη νόμιμη αποστολή, 
στο πλαίσιο των καθηκόντων τους, υποχρεούνται να 
γνωστοποιούν χωρίς υπαίτια βραδύτητα στην Τράπεζα 
της Ελλάδος, αναφορικά με το πιστωτικό ίδρυμα που 
ελέγχουν, κάθε απόφαση ή γεγονός που περιήλθε σε 
γνώση τους κατά την άσκηση του έργου τους, εφόσον 
αυτή η απόφαση ή το γεγονός είναι δυνατόν: 

- να αποτελεί ουσιαστική παράβαση των νομοθετικών 
ή κανονιστικών διατάξεων που θεσπίζουν τις προϋπο¬ 
θέσεις άδειας λειτουργίας ή διέπουν ειδικά την άσκηση 
δραστηριότητας των πιστωτικών ιδρυμάτων, 

- να θίξει τη συνέχεια της εκμετάλλευσης του πιστω¬ 
τικού ιδρύματος ή να οδηγήσει σε άρνηση της έγκρισης 
των οικονομικών καταστάσεων του πιστωτικού ιδρύμα¬ 
τος ή σε διατύπωση επιφυλάξεων επ’ αυτών. 

β) Η ίδια υποχρέωση ενημέρωσης της Τράπεζας της 
Ελλάδος ισχύει για τα ως άνω πρόσωπα όσον αφορά 
τα γεγονότα και τις αποφάσεις των οποίων έλαβαν 
γνώση στο πλαίσιο διενέργειας του αναφερόμενου στο 
εδάφιο α' της παρούσας παραγράφου έργου τους σε 
οικονομική μονάδα που διατηρεί στενούς δεσμούς με 
το πιστωτικό ίδρυμα, απορρέοντες από δεσμό ελέγχου 
της παραγράφου 12 του άρθρου 2. 

2. Για την ενίσχυση της αποτελεσματικότητας της 
εποπτείας που ασκείται από την Τράπεζα της Ελλάδος 
με τον παρόντα νόμο και σύμφωνα με τις ισχύουσες 
διατάξεις, όπως προσαρμόζονται κατά την εφαρμο¬ 
γή της Οδηγίας 2006/43/ΕΚ για τους υποχρεωτικούς 
ελέγχους των ετήσιων και ενοποιημένων οικονομικών 
καταστάσεων: 

α) Οι ορκωτοί ελεγκτές-λογιστές και οι εταιρείες και 
κοινοπραξίες ορκωτών ελεγκτών-λογιστών που διενερ¬ 
γούν τον τακτικό έλεγχο των ετήσιων και ενοποιημένων 
οικονομικών καταστάσεων πιστωτικού ιδρύματος, μετά 
από σχετική πρόσκληση της Τράπεζας της Ελλάδος 
που απευθύνεται και στο εν λόγω πιστωτικό ίδρυμα, 
λαμβάνουν μέρος σε σύσκεψη με εκπροσώπους της 
Τράπεζας της Ελλάδος που πραγματοποιείται ετησίως. 
Αντικείμενο της σύσκεψης αποτελούν οι κυριότερες 
διαπιστώσεις ή ευρήματα του ελέγχου τα οποία: 

ί) αξιολογήθηκαν ως ουσιώδη από τους ορκωτούς 
ελεγκτές-λογιστές και ετέθησαν υπόψη των αρμόδιων 
διοικητικών οργάνων ή αρμόδιων στελεχών του πιστω¬ 
τικού ιδρύματος, 

μ) αφορούν την αποτελεσματικότητα και επάρκεια 
του Συστήματος Εσωτερικού Ελέγχου του πιστωτικού 
ιδρύματος σε σχέση με τη σύνταξη των ετήσιων οικο¬ 
νομικών καταστάσεων, 

ίϋ) αφορούν στοιχεία που προέκυψαν από τον έλεγ¬ 
χο ενοποιούμενων στις οικονομικές καταστάσεις του 
πιστωτικού ιδρύματος επιχειρήσεων που επηρεάζουν 
αρνητικά, σε σημαντικό βαθμό, τις οικονομικές κατα¬ 
στάσεις του. 

β) Σε εξαιρετικές περιπτώσεις, κατά την κρίση της 
Τ ράπεζας της Ελλάδος, η σύσκεψη που αναφέρεται στο 
προηγούμενο εδάφιο α' της παρούσας παραγράφου, 
πραγματοποιείται εκτάκτως και σε διμερή βάση, με τη 
συμμετοχή εκπροσώπων της Τράπεζας της Ελλάδος 
και των ορκωτών ελεγκτών-λογιστών, μετά από σχετι¬ 
κή ενημέρωση του πιστωτικού ιδρύματος που αφορά 
ο έλεγχος. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


3781 


3. Η καλή τη πίστει γνωστοποίηση στην Τράπεζα της 
Ελλάδος γεγονότων ή αποφάσεων που αναφέρονται 
στις παραγράφους 1 και 2 του παρόντος άρθρου από 
τα πρόσωπα που ορίζονται στην παράγραφο 1 αυτού 
δεν αποτελεί παράβαση τυχόν υποχρεώσεών τους ως 
προς τον περιορισμό γνωστοποίησης πληροφοριών που 
καθιερώνονται με σύμβαση ή νομοθετική, κανονιστική 
ή διοικητική διάταξη, ούτε επιφέρει καμία ευθύνη για 
τα πρόσωπα αυτά. 

ΚΕΦΑΛΑΙΟ ΙΒ' 

ΕΠΟΠΤΙΚΑ ΜΕΤΡΑ - ΕΠΙΤΡΟΠΟΣ - ΚΥΡΩΣΕΙΣ - 
ΕΚΚΑΘΑΡΙΣΗ ΠΙΣΤΩΤΙΚΟΥ ΙΔΡΥΜΑΤΟΣ 

Αρθρο 62 
Εποπτικά μέτρα 

1. Η Τράπεζα της Ελλάδος απαιτεί από τα πιστωτικά 
ιδρύματα που δεν συμμορφώνονται προς τις απαιτήσεις 
του παρόντος νόμου και των σχετικών αποφάσεών της 
να προβαίνουν έγκαιρα στις απαραίτητες ενέργειες ή να 
λαμβάνουν τα απαραίτητα διορθωτικά μέτρα προκειμέ- 
νου να αντιμετωπιστούν ελλείψεις ή αδυναμίες. 

2. Για το σκοπό της παραγράφου 1 του παρόντος 
άρθρου, η Τράπεζα της Ελλάδος δύναται να απαιτεί 
από τα πιστωτικά ιδρύματα που έχουν λάβει από αυτή, 
σύμφωνα με τον παρόντα νόμο, άδεια λειτουργίας στην 
Ελλάδα και τα ακόλουθα: 

α) την τήρηση ιδίων κεφαλαίων καθ’ υπέρβαση του 
ελάχιστου ύψους που ορίζεται με τις εκάστοτε γενικής 
εφαρμογής σχετικές αποφάσεις της περί κεφαλαιακής 
επάρκειας, 

β) τη βελτίωση των στρατηγικών, πολιτικών, συστη¬ 
μάτων και διαδικασιών που εφαρμόζονται με βάση τα 
άρθρα 26 και 28 του παρόντος νόμου, 

γ) την εφαρμογή μιας ειδικής, από απόψεως κεφαλαι¬ 
ακής επάρκειας, πολιτικής προβλέψεων ή μεταχείρισης 
των στοιχείων του ενεργητικού, 

δ) τον περιορισμό ή την τήρηση ορίων ως προς το 
είδος και την έκταση των δραστηριοτήτων τους ή το 
δίκτυό τους, 

ε) τη μείωση του κινδύνου τον οποίον ενέχουν οι δρα¬ 
στηριότητες, τα προϊόντα και τα συστήματά τους, 

στ) τη μη διανομή ή τον περιορισμό της διανομής 
κερδών και τη μεταφορά τους σε ειδικό αποθεματικό 
ή το σχηματισμό προβλέψεων. 

3. Η Τράπεζα της Ελλάδος επιβάλλει ειδικές κεφαλαι¬ 
ακές απαιτήσεις, καθ’ υπέρβαση του ελάχιστου ορίου 
που καθορίζεται με τις γενικής ισχύος περί κεφαλαιακής 
επάρκειας αποφάσεις της, κατά τις διατάξεις του άρ¬ 
θρου 27 του παρόντος νόμου, στα πιστωτικά ιδρύματα 
που δεν πληρούν τις υποχρεώσεις που απορρέουν από 
την εφαρμογή των άρθρων 26 και 28 του παρόντος 
νόμου και των αποφάσεων της Τράπεζας της Ελλάδος 
περί μεγάλων χρηματοδοτικών ανοιγμάτων ή στα πι¬ 
στωτικά ιδρύματα για τα οποία κατέληξε σε αρνητικές 
διαπιστώσεις στο πλαίσιο της αξιολόγησης που διε- 
νήργησε με βάση τα προβλεπόμενα στην παράγραφο 
5 του άρθρου 25 του παρόντος νόμου, εφόσον κρίνει 
σε αμφότερες τις περιπτώσεις, ότι η μεμονωμένη εφαρ¬ 
μογή άλλων μέτρων δεν θα αποφέρει ικανοποιητικά 
αποτελέσματα εντός εύλογου χρονικού διαστήματος. 

4. Η Τράπεζα της Ελλάδος απαιτεί από τα πιστωτικά 
ιδρύματα τη λήψη κατάλληλων διορθωτικών μέτρων 
στις ακόλουθες περιπτώσεις: 


α) Όταν η οικονομική αξία των στοιχείων πιστωτικού 
ιδρύματος, που δεν περιλαμβάνονται στο χαρτοφυλάκιο 
συναλλαγών, μειωθεί κατά ποσοστό μεγαλύτερο του 
20% των ιδίων κεφαλαίων του λόγω αιφνίδιας και μη 
αναμενόμενης μεταβολής των επιτοκίων, η οποία υπερ¬ 
βαίνει το μέγεθος που έχει καθοριστεί για το σκοπό 
αυτόν με τις γενικής ισχύος αποφάσεις της Τράπεζας 
της Ελλάδος. 

β) Όταν οι εντός ομίλου συναλλαγές που προβλέπο- 
νται στις παραγράφους 1 και 2 του άρθρου 38 του πα¬ 
ρόντος νόμου θέτουν σε κίνδυνο τη χρηματοοικονομική 
κατάσταση πιστωτικού ιδρύματος. 

5. Προκειμένου να αποτραπούν η άσκηση επιρροής 
ή καταστάσεις προερχόμενες από οποιοδήποτε από 
τα φυσικά πρόσωπα, μετόχους, που αναφέρονται στο 
άρθρο 24 του παρόντος νόμου, που ενδέχεται να οδηγή¬ 
σουν σε σύγκρουση συμφερόντων ή να δημιουργήσουν 
δυσχέρειες στην άσκηση εποπτείας ή να αποβούν σε 
βάρος της συνετής και χρηστής διαχείρισης πιστωτικού 
ιδρύματος, η Τράπεζα της Ελλάδος γνωστοποιεί στα 
οικεία πρόσωπα τις ειδικότερες ενέργειες ή παραλεί¬ 
ψεις τους ή τις παράλληλες δραστηριότητές τους σε 
άλλους τομείς που κατά την κρίση της είναι δυνατόν να 
αποβούν σε βάρος της συνετής και χρηστής διαχείρισης 
του πιστωτικού ιδρύματος και αφού ακούσει τις απόψεις 
τους, υποδεικνύει τη λήψη των κατάλληλων διορθωτικών 
μέτρων εντός ορισμένης προθεσμίας. Σε περίπτωση 
μη συμμόρφωσης η Τράπεζα της Ελλάδος μπορεί να 
επιβάλλει κυρώσεις σύμφωνα με την παράγραφο 3 του 
άρθρου 64 του παρόντος νόμου. 

Αρθρο 63 

Παράταση χρόνου εκπλήρωσης υποχρεώσεων - 
Διορισμός Επιτρόπου 

1. Όταν ένα πιστωτικό ίδρυμα παρουσιάζει σημαντικά 
μειωμένη ρευστότητα με πιθανολογούμενη ανεπάρκεια 
ιδίων κεφαλαίων είναι δυνατόν, για λόγους προστασίας 
των καταθετών και άλλων πιστωτών του, να δοθεί, με 
απόφαση της Τράπεζας της Ελλάδος, η οποία εκδίδεται 
μετά από προηγούμενη ακρόαση των κατά την περίπτω¬ 
ση (ί) του εδαφίου γ' της παραγράφου 10 του άρθρου 5 
του παρόντος νόμου υπεύθυνων προσώπων του πιστω¬ 
τικού ιδρύματος, παράταση του χρόνου εκπλήρωσης 
ορισμένων ή του συνόλου των ληξιπρόθεσμων υποχρε¬ 
ώσεων του πιστωτικού ιδρύματος για χρονικό διάστη¬ 
μα μέχρι δύο (2) μηνών, που μπορεί να παραταθεί, με 
νεότερη απόφαση της Τ ράπεζας της Ελλάδος, για έναν 
(1) ακόμη μήνα. Με την ίδια ως άνω απόφαση και για το 
αυτό χρονικό διάστημα διορίζεται Επίτροπος, εκτός εάν 
Επίτροπος έχει ήδη διορισθεί στο πιστωτικό ίδρυμα. 
Κατά τη διάρκεια της ως άνω παράτασης αναστέλλο¬ 
νται οι προθεσμίες και η άσκηση των διαδικαστικών 
πράξεων αναγκαστικής εκτέλεσης κατά του πιστωτικού 
ιδρύματος. Το ίδιο ισχύει για τις αιτήσεις ασφαλιστικών 
μέτρων και κήρυξης της πτώχευσης. Η παράταση της 
εκπλήρωσης των ληξιπρόθεσμων υποχρεώσεων τερ¬ 
ματίζεται αυτοδικαίως με τη λήξη της αναφερόμενης 
στην απόφαση της Τράπεζας της Ελλάδος προθεσμίας, 
μπορεί δε να αρθεί, με νεότερη απόφαση της Τ ράπεζας 
της Ελλάδος, και πριν από την πάροδο του χρόνου που 
ορίζεται στην προγενέστερη απόφαση. Η παράταση της 
εκπλήρωσης των ληξιπρόθεσμων υποχρεώσεων δεν συ- 
νιστά καθεαυτή περίπτωση «μη διαθέσιμης κατάθεσης» 
κατά την έννοια του άρθρου 6 του ν. 2832/2000 (ΦΕΚ 

141 Α'), όπως ισχύει, ούτε περίπτωση παύσης πληρωμών 
κατά την έννοια του άρθρου 526 Εμπ. Νόμου. 

2. α) Όταν συντρέχει μία εκ των περιπτώσεων υπό 
στοιχεία (ίν), (ν) και (νϊ) της παραγράφου 1 του άρθρου 
8 του παρόντος νόμου, η Τράπεζα της Ελλάδος δύναται, 
αντί να ανακαλέσει την άδεια λειτουργίας, να διορίσει 
στο πιστωτικό ίδρυμα Επίτροπο. 

β) Πριν από το διορισμό του Επιτρόπου η Τράπεζα 
της Ελλάδος διατυπώνει εγγράφως την εξακριβωθείσα 
παράβαση και τη γνωστοποιεί στο πιστωτικό ίδρυμα, 
το οποίο υποχρεούται να υποβάλει, εντός μηνός από τη 
γνωστοποίηση, τις απόψεις του επί της παραβάσεως. Η 
Τ ράπεζα της Ελλάδος δύναται να καλέσει τα κατά την 
περίπτωση (ί) του εδαφίου γ' της παραγράφου 10 του 
άρθρου 5 του παρόντος νόμου υπεύθυνα πρόσωπα του 
πιστωτικού ιδρύματος να αναπτύξουν και προφορικώς 
ενώπιον αυτής τις απόψεις τους. 

γ) Από την κοινοποίηση στο πιστωτικό ίδρυμα του 
διορισμού του Επιτρόπου, κάθε πράξη που αφορά στη 
Διοίκηση του πιστωτικού ιδρύματος είναι άκυρη εάν δεν 
συνέπραξε και ο Επίτροπος. 

δ) Εντός του χρόνου που ορίζει η Τράπεζα της Ελλά¬ 
δος, ο Επίτροπος υποχρεούται να υποβάλει προς αυτή 
έκθεση για την κεφαλαιακή επάρκεια και την εν γένει 
οικονομική, διοικητική και οργανωτική κατάσταση του 
πιστωτικού ιδρύματος. 

ε) Εάν η Τράπεζα της Ελλάδος, κατόπιν της υποβλη- 
θείσας έκθεσης του Επιτρόπου και από άλλα στοιχεία 
και πληροφορίες που διαθέτει, κρίνει ότι οι εργασίες 
του πιστωτικού ιδρύματος δεν δύνανται να εξακολου¬ 
θήσουν υπό την παρούσα Διοίκηση, αποφασίζει την 
ανάθεση της Διοίκησής του στον Επίτροπο. 

στ) Ο Επίτροπος υπόκειται στον έλεγχο και την επο- 
πτεία της Τράπεζας της Ελλάδος. Η αμοιβή και το εν 
γένει κόστος που συνεπάγεται η άσκηση των καθη¬ 
κόντων του Επιτρόπου καλύπτεται από το πιστωτικό 
ίδρυμα στο οποίο έχει διορισθεί Επίτροπος, σύμφωνα 
με σχετική απόφαση της Τράπεζας της Ελλάδος. 

ζ) Με απόφαση της Τράπεζας της Ελλάδος δύναται 
να αντικαθίσταται ο Επίτροπος ή να τερματίζεται το 
έργο του. 

3. Όταν δυνάμει δικαστικής αποφάσεως προκύπτει 
άμεσα ή έμμεσα θέμα νομιμότητας ή εγκυρότητας της 
εκλογής, συγκρότησης, σύνθεσης ή λειτουργίας του 
Διοικητικού Συμβουλίου πιστωτικού ιδρύματος, η Τρά¬ 
πεζα της Ελλάδος διορίζει Επίτροπο, ο οποίος ασκεί τη 
Διοίκηση του πιστωτικού ιδρύματος για διάστημα τριών 
(3) έως έξι (6) μηνών που μπορεί να παρατείνεται. Στις 
περιπτώσεις αυτές εφαρμόζονται αναλόγως οι διατά¬ 
ξεις της παραγράφου 2 του παρόντος άρθρου. 

Άρθρο 64 
Κυρώσεις 

1. Με την επιφύλαξη των διατάξεων των επόμενων 
παραγράφων, η Τράπεζα της Ελλάδος σε περίπτωση 
παράβασης από πιστωτικό ίδρυμα των διατάξεων του 
παρόντος νόμου και των κατ’ εξουσιοδότηση αυτού εκ- 
διδόμενων αποφάσεών της, επιβάλλει στο πιστωτικό 
ίδρυμα, τους νόμιμους εκπροσώπους και τους διοικού- 
ντες αυτό τις κυρώσεις, που προβλέπονται στο άρθρο 
55Α του Καταστατικού της. 

2. α) Σε περίπτωση που πραγματοποιηθεί συμμετοχή 
ή αυξηθεί η υφιστάμενη συμμετοχή στο κεφάλαιο πι¬ 
στωτικού ιδρύματος, χωρίς τη, βάσει του άρθρου 24 του 


παρόντος νόμου, γνωστοποίηση ή έγκρισή της από την 
Τράπεζα της Ελλάδος, η Τράπεζα της Ελλάδος μπορεί 
να επιβάλλει στους κατόχους των συμμετοχών αυτών 
τις παρακάτω κυρώσεις, διαζευκτικά ή σωρευτικά: 

ί) Πρόστιμο υπέρ του Ελληνικού Δημοσίου μέχρι πο¬ 
σοστού 10% της αξίας των μετοχών που απέκτησαν τα 
πρόσωπα αυτά. 

μ) Αποκλεισμό από το Διοικητικό Συμβούλιο του πιστω¬ 
τικού ιδρύματος, καθώς και από οποιαδήποτε διευθυντι¬ 
κή θέση στο πιστωτικό ίδρυμα για ορισμένο ή αόριστο 
χρόνο, προκειμένου περί φυσικών προσώπων. 

β) Σε περίπτωση μη τήρησης των υποχρεώσεων γνω¬ 
στοποίησης στην Τράπεζα της Ελλάδος περί της αλ¬ 
λαγής της ταυτότητας των φυσικών προσώπων που 
ελέγχουν νομικά πρόσωπα, κατόχους συμμετοχής με¬ 
γαλύτερης του 5%, σύμφωνα με τα προβλεπόμενα στην 
παράγραφο 2 του άρθρου 24 του παρόντος νόμου, ή 
δεν υπάρξει συμμόρφωση προς την τυχόν απαίτηση της 
Τράπεζας της Ελλάδος για την εφαρμογή των προβλε- 
πομένων στην παράγραφο 3 του άρθρου 24 του παρό¬ 
ντος νόμου, η Τ ράπεζα της Ελλάδος μπορεί να επιβάλλει 
στα φυσικά πρόσωπα που αφορά η σχετική παράλειψη 
ή η μη συμμόρφωση, τις κυρώσεις του στοιχείου (ϋ) του 
προηγούμενου εδαφίου της παρούσας παραγράφου. 

γ) Στα πρόσωπα που δεν τηρούν την υποχρέωση ενη¬ 
μέρωσης της Τ ράπεζας της Ελλάδος, βάσει της παρα¬ 
γράφου 1 του άρθρου 24 του παρόντος νόμου, ως προς 
τη μείωση συμμετοχής, η Τράπεζα της Ελλάδος μπορεί 
να επιβάλλει πρόστιμο υπέρ του Ελληνικού Δημοσίου 
ύψους μέχρι ποσοστού 5% της αξίας των μετοχών που 
μεταβιβάσθηκαν χωρίς προηγούμενη ενημέρωσή της. 

3. Σε περίπτωση μη συμμόρφωσης των προσώπων που 
αναφέρονται στην παράγραφο 5 του άρθρου 62 στις 
υποδείξεις της Τ ράπεζας της Ελλάδος για τη λήψη δι¬ 
ορθωτικών μέτρων σύμφωνα με αυτή τη διάταξη, η Τρά¬ 
πεζα της Ελλάδος μπορεί, διαζευκτικά ή σωρευτικά: 

α) να επιβάλλει την απομάκρυνση των ανωτέρω προ¬ 
σώπων, για ορισμένο ή αόριστο χρόνο, από το Διοι¬ 
κητικό Συμβούλιο του πιστωτικού ιδρύματος και από 
οποιαδήποτε διευθυντική θέση στο πιστωτικό ίδρυμα, 
β) να αναστέλλει, μέχρι να αρθούν οι συνθήκες που 
επέβαλαν τη λήψη των συγκεκριμένων μέτρων, την 
άσκηση των δικαιωμάτων ψήφου, που απορρέουν από 
τις μετοχές που κατέχουν τα πρόσωπα αυτά ή τα νομικά 
πρόσωπα που αυτά ελέγχουν, 
γ) να απαγορεύει οποιαδήποτε νέα συναλλαγή του 
πιστωτικού ιδρύματος με τα πρόσωπα αυτά ή με οποι¬ 
αδήποτε νομικά πρόσωπα που ελέγχονται από αυτά. 

4. Η Τ ράπεζα της Ελλάδος μπορεί να επιβάλλει την κύ¬ 
ρωση του εδαφίου α' της παραγράφου 3 του παρόντος 
άρθρου και στα πρόσωπα που αναφέρονται στο εδάφιο 
γ' της παραγράφου 10 του άρθρου 5 του παρόντος 
νόμου, εφόσον δεν διαθέτουν πλέον την απαραίτητη 
αξιοπιστία και δεν διασφαλίζουν τη συνετή και χρηστή 
διαχείριση του πιστωτικού ιδρύματος. 

5. Ο Διοικητής ή ο Πρόεδρος, τα μέλη του Διοικητικού 
Συμβουλίου, οι ελεγκτές, οι αρμόδιοι διευθυντές και οι 
υπάλληλοι, κάθε πιστωτικού ιδρύματος τιμωρούνται με 
φυλάκιση ή με χρηματική ποινή ή με αμφότερες τις 
ποινές αυτές εφόσον: 

ί) παραλείπουν ή παραποιούν εκ προθέσεως την εγ¬ 
γραφή σημαντικής συναλλαγής στα βιβλία του, 

ϋ) υποβάλλουν στην Τράπεζα της Ελλάδος ψευδείς 
ή ανακριβείς εκθέσεις ή παρέχουν ψευδή ή ανακριβή 
στοιχεία. 

Σε περίπτωση που τα ανωτέρω πρόσωπα αρνούνται ή 
παρακωλύουν με οποιονδήποτε τρόπο τον έλεγχο, που 
ασκείται από την Τράπεζα της Ελλάδος, τιμωρούνται με 
ποινή φυλάκισης τουλάχιστον τριών (3) μηνών. 

6. α) Όποιος προβαίνει, κατά παράβαση του άρθρου 
4 του παρόντος νόμου, σε κατ’ επάγγελμα αποδοχή 
καταθέσεων χρημάτων ή άλλων επιστρεπτέων κεφα¬ 
λαίων ή σε κατ’ επάγγελμα χορήγηση δανείων ή λοιπών 
πιστώσεων, προς το κοινό ή στην έκδοση ηλεκτρονικού 
χρήματος και όποιος παραβαίνει τις διατάξεις του άρ¬ 
θρου 6 του παρόντος νόμου, τιμωρείται με φυλάκιση ή 
με χρηματική ποινή ή με αμφότερες τις ποινές αυτές, 
εκτός αν από άλλη διάταξη προβλέπεται βαρύτερη ποι¬ 
νή. Υπεύθυνοι για την παράβαση και υποκείμενοι στις 
ποινές αυτές θεωρούνται και οι νόμιμοι εκπρόσωποι ή 
οι ασκούντες τη διοίκηση του νομικού προσώπου. 

β) Σε περίπτωση άσκησης οποιοσδήποτε δραστηριό¬ 
τητας χωρίς την απαιτούμενη από την ισχύουσα νομο¬ 
θεσία άδεια της Τράπεζας της Ελλάδος, η τελευταία 
μπορεί να επιβάλει κατά του παραβάτη, καθώς και κατά 
των νόμιμων εκπροσώπων και όσων ασκούν τη διοίκηση 
αυτού πρόστιμο υπέρ του Ελληνικού Δημοσίου, υπολο¬ 
γιζόμενο κατά το άρθρο 55Α του Καταστατικού της. 

γ) Στις περιπτώσεις που αναφέρονται στα εδάφια 
α' και β' της παρούσας παραγράφου, είναι δυνατή η 
σφράγιση των γραφείων και εγκαταστάσεων του πα¬ 
ραβάτη από όργανα της Τράπεζας της Ελλάδος με 
τη συνδρομή της αστυνομικής αρχής κατά τους όρους 
του νόμου, ανεξαρτήτως της επιβολής των παραπάνω 
ή τυχόν άλλων, προβλεπόμενων από την ισχύουσα νο¬ 
μοθεσία, κυρώσεων. 

Άρθρο 65 

Μέτρα - Κυρώσεις σε πιστωτικά ιδρύματα 
που εδρεύουν σε άλλα κράτη-μέλη 

1. Η Τράπεζα της Ελλάδος εφόσον διαπιστώσει ότι 
πιστωτικό ίδρυμα με έδρα σε άλλο κράτος-μέλος που 
διαθέτει υποκατάστημα στην Ελλάδα ή παρέχει υπη¬ 
ρεσίες στο έδαφος της δεν τηρεί τις διατάξεις του 
παρόντος νόμου, απαιτεί την εκ μέρους του συμμόρ¬ 
φωση προς αυτές. Εάν το εν λόγω πιστωτικό ίδρυμα 
δεν συμμορφωθεί προς τις διατάξεις αυτές, η Τράπε¬ 
ζα της Ελλάδος ενημερώνει σχετικά τις αρμόδιες αρ¬ 
χές του κράτους-μέλους καταγωγής του πιστωτικού 
ιδρύματος, προκειμένου να λάβει τα κατάλληλα μέτρα 
για τον τερματισμό αυτής της κατάστασης. Εάν το πι¬ 
στωτικό ίδρυμα, παρά τη λήψη των μέτρων αυτών από 
τις αρμόδιες αρχές του κράτους-μέλους καταγωγής 
ή λόγω ακαταλληλότητας των μέτρων αυτών ή διότι 
δεν ελήφθησαν καθόλου τέτοια μέτρα εξακολουθεί να 
παραβιάζει τις διατάξεις του παρόντος, η Τράπεζα της 
Ελλάδος, αφού ενημερώσει προηγουμένως τις αρμόδιες 
αρχές του κράτους καταγωγής, λαμβάνει προληπτικά 
ή κατασταλτικά μέτρα ή επιβάλλει κυρώσεις, κατά τις 
διατάξεις του παρόντος νόμου. Εφόσον κρίνει τούτο 
απαραίτητο, απαγορεύει στο πιστωτικό ίδρυμα να διε¬ 
νεργεί νέες πράξεις στην Ελλάδα. 

2. Η Τράπεζα της Ελλάδος πριν από την έναρξη της 
διαδικασίας της παραγράφου 1 του παρόντος άρθρου 
μπορεί να προχωρήσει στα αναγκαία κατά την κρίση 


της εξασφαλιστικά, εξώδικα ή δικαστικά μέτρα προστα¬ 
σίας των συμφερόντων των καταθετών, των επενδυτών 
ή των άλλων προσώπων στα οποία παρέχονται υπη¬ 
ρεσίες, ενημερώνοντας προς το σκοπό αυτόν σχετικά 
την Επιτροπή της Ευρωπαϊκής Ένωσης και τις αρμόδιες 
αρχές του κράτους-μέλους καταγωγής του πιστωτικού 
ιδρύματος. 

3. Σε περίπτωση ανάκλησης της άδειας λειτουργίας 
πιστωτικού ιδρύματος από τις αρμόδιες αρχές του κρά¬ 
τους - μέλους καταγωγής του, η Τράπεζα της Ελλάδος 
απαγορεύει στο πιστωτικό ίδρυμα τη διενέργεια νέων 
πράξεων στην Ελλάδα και λαμβάνει τα απαραίτητα μέ¬ 
τρα διασφάλισης των συμφερόντων των καταθετών, 
των επενδυτών ή άλλων προσώπων στα οποία παρέ¬ 
χονται υπηρεσίες. 

4. Η απόφαση της Τράπεζας της Ελλάδος για την 
επιβολή κυρώσεων κοινοποιείται και στο υποκατάστημα 
του πιστωτικού ιδρύματος στην Ελλάδα. 

Άρθρο 66 

Μέτρα - Κυρώσεις για τους σκοπούς της εποπτείας 
σε ενοποιημένη βάση 

1. Με την επιφύλαξη εφαρμογής των διατάξεων της 
ποινικής νομοθεσίας, η Τράπεζα της Ελλάδος μπορεί 
να επιβάλλει κατά των χρηματοδοτικών εταιρειών συμ¬ 
μετοχών ή μεικτών εταιρειών συμμετοχών των παρα¬ 
γράφων 7 και 8 του άρθρου 33 του παρόντος νόμου 
και κατά των υπευθύνων στελεχών τους κυρώσεις ή 
μέτρα, κατά τα προβλεπόμενα στις επόμενες παραγρά¬ 
φους του παρόντος άρθρου, με σκοπό είτε την παύση 
των διαπιστωθεισών παραβάσεων των διατάξεων του 
παρόντος νόμου ή των σχετικών με την εφαρμογή του 
αποφάσεων της Τράπεζας της Ελλάδος, είτε την άρση 
των αιτίων που προκαλούν τις παραβάσεις αυτές. Οι 
κυρώσεις επιβάλλονται ιδίως σε περίπτωση άρνησης 
χορήγησης στοιχείων και πληροφοριών στην Τράπεζα 
της Ελλάδος ή παροχής ανακριβών στοιχείων ή παρα¬ 
κώλυσης με οποιονδήποτε τρόπο των επιτόπιων ελέγ¬ 
χων που διενεργούνται από την Τράπεζα της Ελλάδος 
ή από τις τυχόν αρμόδιες για την άσκηση εποπτείας σε 
ενοποιημένη βάση αρχές των άλλων κρατών - μελών. 

2. Η Τράπεζα της Ελλάδος δικαιούται να επιβάλλει στις 
χρηματοδοτικές εταιρείες συμμετοχών και τις μεικτές 
εταιρείες συμμετοχών που υπόκεινται στην εποπτεία 
σε ενοποιημένη βάση πιστωτικού ιδρύματος τα μέτρα 
της παραγράφου 2 του άρθρου 62 του παρόντος νόμου, 
εφόσον κρίνει ότι η κεφαλαιακή επάρκεια σε επίπεδο 
ομίλου δεν είναι ικανοποιητική ή ότι εν γένει θέτουν 
σε κίνδυνο τη χρηματοπιστωτική σταθερότητα του 
ομίλου. 

3. Επίσης, η Τράπεζα της Ελλάδος δικαιούται να επι¬ 
βάλλει, διαζευκτικά ή σωρευτικά: 

α) Την απομάκρυνση των υπευθύνων για τις διαπιστω- 
θείσες παραβάσεις μελών των οργάνων της Διοίκησης 
της εταιρείας. 

β) Την απομάκρυνση των υπευθύνων για τις διαπι- 
στωθείσες παραβάσεις διευθυντικών στελεχών των ως 
άνω εταιρειών. 

γ) Στις χρηματοδοτικές ή μεικτές εταιρείες συμμε¬ 
τοχών και στα πρόσωπα που τις διοικούν ή κατέχουν 
συμμετοχή σε αυτές, τις κυρώσεις που προβλέπονται 
στο εδάφιο α' της παραγράφου 3 του άρθρου 64 του 
παρόντος νόμου, όσον αφορά τη σχέση τους με τα 
θυγατρικά πιστωτικά ιδρύματα. 

δ) Χρηματικό πρόστιμο υπέρ του Ελληνικού Δημοσίου, 
υπολογιζόμενο κατά το άρθρο 55Α του Καταστατικού 
της, κατά των χρηματοδοτικών ή μεικτών εταιρειών 
συμμετοχών που παραβαίνουν τις διατάξεις του παρό¬ 
ντος νόμου, καθώς και κατά των νόμιμων εκπροσώπων 
και των διοικούντων αυτές. 

4. Η Τράπεζα της Ελλάδος συνεργάζεται με τις αρ¬ 
μόδιες αρχές των άλλων κρατών - μελών στην περί¬ 
πτωση, ιδίως, που η καταστατική έδρα χρηματοδοτικής 
εταιρείας συμμετοχών ή μεικτής εταιρείας συμμετοχών 
ευρίσκεται εκτός του τόπου στον οποίο είναι εγκατε¬ 
στημένη η κεντρική της διοίκηση ή το κύριο κατάστημά 
της προκειμένου να εξασφαλιστεί ότι οι κυρώσεις ή τα 
μέτρα που επιβάλλονται βάσει των διατάξεων του παρό¬ 
ντος νόμου, παράγουν τα επιθυμητά αποτελέσματα. 

Άρθρο 67 

Μέτρα, κυρώσεις και απόρρητο για χρηματοδοτικά 
ιδρύματα που εποπτεύονται 
από την Τράπεζα της Ελλάδος 

1. Με την επιφύλαξη των διατάξεων του άρθρου 55Α 
του Καταστατικού της Τράπεζας της Ελλάδος και των 
ειδικών διατάξεων της νομοθεσίας περί λειτουργίας 
της οικείας κατηγορίας χρηματοδοτικών ιδρυμάτων, 
οι διατάξεις των άρθρων 8, 60, της παραγράφου 3 του 
άρθρου 61, 62 και 64 του παρόντος νόμου με εξαίρεση 
αυτές που προβλέπουν ποινικές κυρώσεις εφαρμόζονται 
αναλόγως επί χρηματοδοτικών ιδρυμάτων που υπόκει- 
νται σε ατομική βάση στην εποπτεία της Τράπεζας της 
Ελλάδος, με βάση την ισχύουσα νομοθεσία. 

2. Επιπλέον η Τράπεζα της Ελλάδος δύναται, σε περί¬ 
πτωση παράβασης από τα χρηματοδοτικά ιδρύματα της 
παραγράφου 1 του παρόντος άρθρου, των διατάξεων 
της νομοθεσίας που διέπει την άσκηση των δραστη¬ 
ριοτήτων τους, να επιβάλει την αναστολή της άδειας 
λειτουργίας τους ή την ανάκληση αυτής, η οποία επι¬ 
φέρει τη θέση τους σε εκκαθάριση. 

3. Με απόφαση της Τράπεζας της Ελλάδος μπορεί να 
εξειδικεύονται οι προϋποθέσεις και οι όροι αναστολής 
ή ανάκλησης της άδειας λειτουργίας χρηματοδοτικού 
ιδρύματος του παρόντος άρθρου. 

Άρθρο 68 

Εκκαθάριση πιστωτικών ιδρυμάτων 

1. Με την επιφύλαξη των διατάξεων του ν. 3458/2006 
(ΦΕΚ 94 Α'), όπως ισχύει: 

α) Στην περίπτωση που ανακαλείται η άδεια λειτουρ¬ 
γίας πιστωτικού ιδρύματος σύμφωνα με το άρθρο 8 του 
παρόντος νόμου, αυτό τίθεται υπό εκκαθάριση με από¬ 
φαση της Τράπεζας της Ελλάδος, η οποία διορίζει για 
το σκοπό αυτόν έναν ή περισσότερους εκκαθαριστές. 

β) Κατά τη διάρκεια της εκκαθάρισης, τη Διοίκηση 
του πιστωτικού ιδρύματος αναλαμβάνει ο οριζόμενος 
από την Τράπεζα της Ελλάδος εκκαθαριστής. 

γ) Ο εκκαθαριστής υπόκειται στον έλεγχο και την 
εποπτεία της Τράπεζας της Ελλάδος. 

δ) Από την κοινοποίηση στο πιστωτικό ίδρυμα της 
απόφασης περί εκκαθάρισης, το πιστωτικό ίδρυμα 
απαγορεύεται να δέχεται καταθέσεις. Η Τράπεζα της 
Ελλάδος δύναται να περιορίζει και άλλες εργασίες του 
υπό εκκαθάριση πιστωτικού ιδρύματος. 

ε) Από τη δημοσίευση της απόφασης περί εκκαθά¬ 
ρισης, το πιστωτικό ίδρυμα δεν δύναται να κηρυχθεί 


σε πτώχευση. Διαδικασία πτώχευσης που τυχόν έχει 
αρχίσει διακόπτεται. 

2. Με απόφαση της Τράπεζας της Ελλάδος μπορεί 
να εξειδικεύονται οι όροι εφαρμογής του παρόντος 
άρθρου. 

Άρθρο 69 

Επιμέτρηση - Είσπραξη προστίμων - Δημοσιοποίηση 
αποφάσεων της Τράπεζας της Ελλάδος 
περί επιβολής κυρώσεων - Αστική ευθύνη 
του προσωπικού της Τράπεζας της Ελλάδος 

1. Κατά την επιμέτρηση των προστίμων και λοιπών 
κυρώσεων που επιβάλλονται από την Τράπεζα της Ελ¬ 
λάδος λαμβάνονται υπόψη, ιδίως, το είδος και η βαρύ¬ 
τητα της παράβασης, η επίπτωση της παράβασης στην 
εύρυθμη λειτουργία του πιστωτικού ή χρηματοδοτικού 
ιδρύματος, η τυχόν καθ’ υποτροπή τέλεση παραβάσεων 
του παρόντος νόμου, η ανάγκη πρόληψης παρόμοιων 
παραβάσεων, καθώς και οι τυχόν αρνητικές επιπτώσεις 
επί των συναλλασσομένων με το πιστωτικό ή χρημα¬ 
τοδοτικό ίδρυμα. 

2. Τα διοικητικά πρόστιμα που επιβάλλονται από την 
Τράπεζα της Ελλάδος καταβάλλονται εντός προθεσμίας 
οριζόμενης με γενικής ισχύος απόφασή της, αποτελούν 
έσοδα του Δημοσίου και εισπράττονται κατά τις διατά¬ 
ξεις περί εισπράξεως δημοσίων εσόδων. 

3. Οι αποφάσεις της Τράπεζας της Ελλάδος, που εκδί- 
δονται με βάση τα άρθρα 63 και 68 του παρόντος νόμου, 
δημοσιεύονται στην Εφημερίδα της Κυβερνήσεως. 

4. Οι αποφάσεις της Τράπεζας της Ελλάδος με τις 
οποίες επιβάλλονται κυρώσεις μπορεί να δημοσιοποι¬ 
ούνται, για την ενίσχυση της διαφάνειας στην αγορά, 
εφόσον αυτή κρίνει ότι η σχετική δημοσιοποίηση δεν 
συνδέεται με τις εποπτικές απαιτήσεις που θεσπίζονται 
με τον παρόντα νόμο και δεν είναι πιθανό να δημιουργή¬ 
σει κίνδυνο σοβαρής διατάραξης των χρηματοπιστωτι¬ 
κών αγορών ή δυσανάλογης ζημίας στα ενδιαφερόμενο 
μέρη. 

5. Ο Διοικητής, οι Υποδιοικητές, τα μέλη συλλογικών 
οργάνων και το εν γένει προσωπικό της Τράπεζας της 
Ελλάδος δεν ευθύνονται αστικά έναντι τρίτων για πρά¬ 
ξεις ή παραλείψεις κατά την άσκηση των καθηκόντων 
τους εντός των κατά τον παρόντα νόμο αρμοδιοτήτων 
τους, καθώς επίσης εντός των λοιπών αρμοδιοτήτων 
τις οποίες ασκεί η Τράπεζα της Ελλάδος κατ’ ανάθε¬ 
ση δημόσιας εξουσίας, εκτός εάν τα υπαίτια πρόσωπα 
βαρύνονται με δόλο. 

ΚΕΦΑΛΑΙΟ ΙΓ' 

ΕΠΑΡΚΕΙΑ ΤΩΝ ΙΔΙΩΝ ΚΕΦΑΛΑΙΩΝ 
ΤΩΝ ΕΠΙΧΕΙΡΗΣΕΩΝ ΠΑΡΟΧΗΣ ΕΠΕΝΔΥΤΙΚΩΝ 
ΥΠΗΡΕΣΙΩΝ ΚΑΙ ΤΩΝ ΤΡΑΠΕΖΙΚΩΝ ΟΜΙΛΩΝ 
ΠΟΥ ΠΕΡΙΛΑΜΒΑΝΟΥΝ ΕΠΙΧΕΙΡΗΣΗ 
ΠΑΡΟΧΗΣ ΕΠΕΝΔΥΤΙΚΩΝ ΥΠΗΡΕΣΙΩΝ 

Άρθρο 70 

Ορισμοί - Εφαρμογή των λοιπών κεφαλαίων 

του παρόντος νόμου στις επιχειρήσεις παροχής 
επενδυτικών υπηρεσιών 

1. Για τους σκοπούς του παρόντος Κεφαλαίου νοού¬ 
νται οι ακόλουθοι ορισμοί: 

α) Ως επιχειρήσεις παροχής επενδυτικών υπηρεσιών 
νοούνται οι επιχειρήσεις που ορίζονται στην παράγρα- 

φο 3 του άρθρου 1 του ν. 2396/1996 (ΦΕΚ 73 Α'), όπως 
εκάστοτε ισχύει, εκτός από: 
αα) τα πιστωτικά ιδρύματα, 

ββ) τις επιχειρήσεις, οι οποίες έχουν άδεια μόνο για 
την παροχή υπηρεσίας επενδυτικών συμβουλών ή για 
τη λήψη και διαβίβαση εντολών επενδυτών, χωρίς να 
κατέχουν χρήματα ή τίτλους που ανήκουν στους πε¬ 
λάτες τους, και οι οποίες, για το λόγο αυτόν, δεν μπο¬ 
ρούν να βρίσκονται ποτέ σε θέση οφειλέτη έναντι των 
πελατών τους. 

Για τους σκοπούς της άσκησης εποπτείας σε ενοποι¬ 
ημένη βάση, ο όρος «επιχείρηση παροχής επενδυτικών 
υπηρεσιών» περιλαμβάνει και τις επιχειρήσεις παροχής 
επενδυτικών υπηρεσιών κρατών - μελών και άλλων χω¬ 
ρών. 

β) Ως ιδρύματα νοούνται τα πιστωτικά ιδρύματα και 
οι επιχειρήσεις παροχής επενδυτικών υπηρεσιών. 

γ) Ως μητρική επιχείρηση παροχής επενδυτικών υπη¬ 
ρεσιών εγκατεστημένη στην Ελλάδα νοείται η επιχεί¬ 
ρηση παροχής επενδυτικών υπηρεσιών η οποία: 

(αα) έχει ως θυγατρική επιχείρηση ίδρυμα ή χρημα¬ 
τοδοτικό ίδρυμα ή 

(ββ) κατέχει συμμετοχή, κατά την έννοια της παραγρά¬ 
φου 10 του άρθρου 33, σε ίδρυμα ή χρηματοδοτικό ίδρυ¬ 
μα, εφόσον δεν είναι η ίδια θυγατρική άλλου ιδρύματος, 
το οποίο κατέχει άδεια λειτουργίας στο ίδιο κράτος 

- μέλος, ούτε χρηματοδοτικής εταιρείας συμμετοχών 
η οποία έχει συσταθεί στην Ελλάδα. 

δ) Ως μητρική επιχείρηση παροχής επενδυτικών υπη¬ 
ρεσιών εγκατεστημένη στην Ε.Ε. νοείται η μητρική επι¬ 
χείρηση παροχής επενδυτικών υπηρεσιών εγκατεστη¬ 
μένη σε κράτος - μέλος η οποία δεν είναι θυγατρική 
άλλου ιδρύματος το οποίο κατέχει άδεια λειτουργίας 
σε κράτος - μέλος ή χρηματοδοτικής εταιρείας συμμε¬ 
τοχών η οποία έχει συσταθεί σε οποιοδήποτε κράτος 

- μέλος. 

ε) Ως ίδια κεφάλαια νοούνται, όσον αφορά τις επιχει¬ 
ρήσεις παροχής επενδυτικών υπηρεσιών, τα ίδια κεφά¬ 
λαια όπως ορίζονται στο άρθρο 72. 

2. Με τους όρους χρηματοδοτική εταιρεία συμμε¬ 
τοχών, μητρική χρηματοδοτική εταιρεία συμμετοχών 
εγκατεστημένη σε κράτος - μέλος, μητρική χρηματοδο¬ 
τική εταιρεία συμμετοχών εγκατεστημένη στην Ε.Ε. και 
επιχείρηση παροχής επικουρικών υπηρεσιών νοούνται οι 
επιχειρήσεις που ορίζονται στο άρθρο 33 του παρόντος 
νόμου, με τη διαφορά ότι κάθε αναφορά σε πιστωτικά 
ιδρύματα λογίζεται ως αναφορά σε ιδρύματα. 

3. Για τους σκοπούς της εφαρμογής του παρόντος 
νόμου σε ομίλους επιχειρήσεων παροχής επενδυτικών 
υπηρεσιών, οι οποίοι δεν περιλαμβάνουν πιστωτικό ίδρυ¬ 
μα, ισχύουν οι ακόλουθοι ορισμοί: 

α) Ως χρηματοδοτική εταιρεία συμμετοχών νοείται το 
χρηματοδοτικό ίδρυμα του οποίου: 

(αα) οι θυγατρικές είναι, είτε αποκλειστικά είτε κυ¬ 
ρίως, επιχειρήσεις παροχής επενδυτικών υπηρεσιών ή 
άλλα χρηματοδοτικά ιδρύματα, εφόσον τουλάχιστον μια 
από τις επιχειρήσεις αυτές είναι επιχείρηση παροχής 
επενδυτικών υπηρεσιών, και 
(ββ) το οποίο δεν είναι μεικτή χρηματοοικονομική εται¬ 
ρεία συμμετοχών κατά την έννοια της παραγράφου 15 
του άρθρου 2 του ν. 3455/2006 (ΦΕΚ 84 Α'). 

β) Ως μεικτή εταιρεία συμμετοχών νοείται η μητρική 
επιχείρηση, η οποία δεν είναι χρηματοδοτική εταιρεία 


συμμετοχών ή επιχείρηση παροχής επενδυτικών υπηρε¬ 
σιών ή μεικτή χρηματοοικονομική εταιρεία συμμετοχών 
κατά την έννοια της παραγράφου 15 του άρθρου 2 του 
ν. 3455/2006 (ΦΕΚ 84 Α'), εφόσον τουλάχιστον μια από 
τις θυγατρικές της είναι επιχείρηση παροχής επενδυ¬ 
τικών υπηρεσιών και 

γ) Ως αρμόδια Αρχή νοείται η Επιτροπή Κεφαλαιαγο¬ 
ράς ή, κατά περίπτωση, οι εθνικές αρχές άλλων χωρών 
οι οποίες είναι αρμόδιες να εποπτεύουν τις επιχειρήσεις 
παροχής επενδυτικών υπηρεσιών. 

4. Ως αναγνωρισμένες επιχειρήσεις παροχής επενδυτι¬ 
κών υπηρεσιών τρίτων χωρών νοούνται οι επιχειρήσεις 
οι οποίες πληρούν τις ακόλουθες προϋποθέσεις: 

α) είναι επιχειρήσεις οι οποίες θα καλύπτονταν από 
τον ορισμό της επιχείρησης παροχής επενδυτικών υπη¬ 
ρεσιών αν ήταν εγκατεστημένες σε κράτος - μέλος 
της Ε.Ε., 

β) είναι επιχειρήσεις που κατέχουν άδεια λειτουργίας 
σε τρίτη χώρα, 

γ) είναι επιχειρήσεις οι οποίες υπόκεινται σε κανόνες 
εποπτείας, τους οποίους οφείλουν να τηρούν σε διαρκή 
βάση, και οι οποίοι αξιολογούνται από την Επιτροπή 
Κεφαλαιαγοράς ως τουλάχιστον εξίσου αυστηροί με 
τους κανόνες που επιβάλλει το παρόν Κεφάλαιο. 

5. Οι λοιποί ορισμοί του παρόντος νόμου ισχύουν στο 
μέτρο που δεν περιλαμβάνονται ή δεν τροποποιούνται 
στο παρόν άρθρο. 

6. Οι παράγραφοι 5(α) και 5(β) του άρθρου 25 και 
τα άρθρα 34 και 38 έως 50 εφαρμόζονται και για την 
εποπτεία και δημοσιοποίηση πληροφοριών των επιχει¬ 
ρήσεων παροχής επενδυτικών υπηρεσιών. Όπου στα 
προαναφερθέντα άρθρα γίνεται αναφορά σε πιστωτικό 
ίδρυμα ή όπου στα προαναφερθέντα άρθρα και στο 
παρόν κεφάλαιο γίνεται παραπομπή σε άλλα άρθρα του 
παρόντος νόμου που αναφέρονται σε πιστωτικό ίδρυ¬ 
μα, λογίζεται, τηρουμένων των αναλογιών, ως αναφορά 
σε επιχείρηση παροχής επενδυτικών υπηρεσιών εκτός 
εάν ρητώς ορίζεται διαφορετικά στο παρόν κεφάλαιο. 
Επίσης κάθε αναφορά στην Τράπεζα της Ελλάδος που 
περιέχεται στα ίδια ως άνω άρθρα ή στα άρθρα στα 
οποία αυτά παραπέμπουν, λογίζεται ως αναφορά στην 
Επιτροπή Κεφαλαιαγοράς, εκτός αν ρητώς ορίζεται δι¬ 
αφορετικά στο παρόν κεφάλαιο. 

Κατά παρέκκλιση από το άρθρο 47 παράγραφος 1, 
όταν ένας όμιλος δεν περιλαμβάνει πιστωτικό ίδρυμα, 
οι πρώτες λέξεις του εν λόγω άρθρου «Όταν ένα πι¬ 
στωτικό ίδρυμα.» αντικαθίστανται από την ακόλουθη 

φράση «Όταν μία επιχείρηση παροχής επενδυτικών 
υπηρεσιών ...». 

7. Οσάκις μια μητρική χρηματοδοτική εταιρία συμμε¬ 
τοχών εγκατεστημένη στην Ε.Ε. διαθέτει ως θυγατρι¬ 
κές τόσο ένα πιστωτικό ίδρυμα όσο και μια επιχείρηση 
παροχής επενδυτικών υπηρεσιών, τότε οι διατάξεις για 
την εποπτεία και δημοσιοποίηση πληροφοριών του 
παρόντος νόμου εφαρμόζονται για την εποπτεία των 
ιδρυμάτων με τρόπο ώστε όπου αναφέρεται πιστωτικό 
ίδρυμα να νοείται ίδρυμα. 

8. Το άρθρο 44 εφαρμόζεται επίσης για την έγκριση 
εσωτερικών υποδειγμάτων για τον υπολογισμό κεφα¬ 
λαιακών απαιτήσεων ιδρυμάτων κατά τα οριζόμενα 
στον παρόντα νόμο εφόσον η αίτηση υποβάλλεται 
από μητρικό πιστωτικό ίδρυμα εγκατεστημένο στην 
Ε.Ε. και θυγατρικές του ή από μητρική επιχείρηση πα- 

ροχής επενδυτικών υπηρεσιών εγκατεστημένης στην 
Ε.Ε. και θυγατρικές της ή από κοινού από θυγατρικές 
μιας μητρικής χρηματοδοτικής εταιρίας συμμετοχών 
εγκατεστημένης στην Ε.Ε.. Η προθεσμία για την ως άνω 
έγκριση είναι εξάμηνη. 

Άρθρο 71 

Πλαίσιο διακυβέρνησης και συστήματα 
εσωτερικού ελέγχου των επιχειρήσεων παροχής 
επενδυτικών υπηρεσιών 

1. Κάθε επιχείρηση παροχής επενδυτικών υπηρεσιών 
που εδρεύει στην Ελλάδα οφείλει να διαθέτει ένα άρτιο 
και αποτελεσματικό σύστημα διακυβέρνησης, που πε¬ 
ριλαμβάνει σαφή οργανωτική διάρθρωση με ευκρινείς, 
διαφανείς και συνεπείς κανόνες ευθύνης, αποτελεσμα¬ 
τικές διαδικασίες εντοπισμού, διαχείρισης, παρακολού¬ 
θησης και αναφοράς των κινδύνων τους οποίους ανα¬ 
λαμβάνει ή ενδέχεται να αναλάβει, καθώς και επαρκείς 
μηχανισμούς εσωτερικού ελέγχου περιλαμβανομένων 
κατάλληλων διοικητικών και λογιστικών διαδικασιών. 

2. Το πλαίσιο, οι διαδικασίες και οι μηχανισμοί που 
αναφέρονται στην προηγούμενη παράγραφο πρέπει 
να είναι λεπτομερείς και ανάλογα προς τη φύση, την 
κλίμακα και την πολυπλοκότητα των δραστηριοτήτων 
της επιχείρησης παροχής επενδυτικών υπηρεσιών και 
να καλύπτουν τις υποχρεώσεις που συνδέονται με τις 
παρεχόμενες επενδυτικές υπηρεσίες, κατά τα εκά- 
στοτε προβλεπόμενα από τις σχετικές διατάξεις της 
ισχύουσας νομοθεσίας για την παροχή επενδυτικών 
υπηρεσιών. 

Άρθρο 72 

Ίδια κεφάλαια, κεφαλαιακές απαιτήσεις 

1. Οι επιχειρήσεις παροχής επενδυτικών υπηρεσιών 
οφείλουν να διαθέτουν, σε ατομική και ενοποιημένη 
βάση, ίδια κεφάλαια, τα οποία, σε διαρκή βάση πρέπει 
τουλάχιστον να ισούνται με το άθροισμα των κεφαλαι¬ 
ακών απαιτήσεων, για την κάλυψη: 

α) του πιστωτικού κινδύνου, περιλαμβανομένου και του 
κινδύνου απομείωσης εισπρακτέων απαιτήσεων, 
β) των κινδύνων συναλλάγματος, βασικών εμπορευ¬ 
μάτων και του λειτουργικού κινδύνου, και 
γ) των κινδύνων θέσης, διακανονισμού και αντισυμβαλ¬ 
λομένου και των υπερβάσεων των ορίων των μεγάλων 
χρηματοδοτικών ανοιγμάτων, που απορρέουν από τις 
δραστηριότητες του χαρτοφυλακίου συναλλαγών. 

2. Με απόφαση του Διοικητικού Συμβουλίου της Επι¬ 
τροπής Κεφαλαιαγοράς ορίζεται: 

α) το είδος και το ύψος των ιδίων κεφαλαίων που 
οφείλουν να διαθέτουν οι επιχειρήσεις παροχής επεν¬ 
δυτικών υπηρεσιών και 

β) ο τρόπος υπολογισμού των ιδίων κεφαλαίων για την 
κάλυψη των αναφερόμενων στην προηγούμενη παρά¬ 
γραφο κινδύνων, ο οποίος περιλαμβάνει τουλάχιστον: 

(αα) τις μεθόδους, που βασίζονται σε προκαθορισμέ¬ 
νους συντελεστές ανά κατηγορία κινδύνου και 
(ββ) τις εξελιγμένες μεθόδους, οι οποίες βασίζονται 
σε εσωτερικά υποδείγματα κάθε επιχείρησης παροχής 
επενδυτικών υπηρεσιών. 

3. Οι επιχειρήσεις παροχής επενδυτικών υπηρεσιών 
δύνανται να επιλέγουν για τον υπολογισμό των κε¬ 
φαλαιακών απαιτήσεών τους είτε τις μεθόδους που 
βασίζονται σε προκαθορισμένους συντελεστές ανά κα¬ 


τηγορία κινδύνου, σύμφωνα με τις αποφάσεις της Επι¬ 
τροπής Κεφαλαιαγοράς, είτε τις εξελιγμένες μεθόδους. 
Η εφαρμογή των εξελιγμένων μεθόδων επιτρέπεται 
μόνο ύστερα από έγκριση της Επιτροπής Κεφαλαιαγο¬ 
ράς, η οποία παρέχεται εφόσον κρίνει ότι εκπληρούνται 
οι προϋποθέσεις και τα κριτήρια, που ορίζονται στις 
σχετικές αποφάσεις της. 

4. Το Διοικητικό Συμβούλιο της Επιτροπής Κεφαλαια¬ 
γοράς δύναται με απόφασή του να καθορίζει κατώτερα 
ίδια κεφάλαια και διαφορετικό τρόπο υπολογισμού τους, 
από τα οριζόμενα στις παραγράφους 1 έως 3 σε επιχει¬ 
ρήσεις παροχής επενδυτικών υπηρεσιών: 

α) οι οποίες δεν διαθέτουν άδεια για την παροχή των 
επενδυτικών υπηρεσιών της διαπραγμάτευσης για ίδιο 
λογαριασμό, της αναδοχής χρηματοπιστωτικών μέσων 
και της τοποθέτησης χρηματοπιστωτικών μέσων με 
δέσμευση ανάληψης, ή 

β) οι οποίες κατέχουν αρχικό κεφάλαιο κατά τα ορι¬ 
ζόμενα στην Οδηγία 2006/49/ΕΚ και: 

(βα) πραγματοποιούν συναλλαγές για ίδιο λογαριασμό 
με μόνο σκοπό την εκτέλεση εντολών πελατών ή με 
σκοπό την απόκτηση πρόσβασης σε σύστημα εκκαθά¬ 
ρισης και διακανονισμού ή σε αναγνωρισμένο χρημα¬ 
τιστήριο οσάκις ενεργούν υπό την ιδιότητα πράκτορα 
ή εκτελούν εντολή πελάτη, και 
(ββ) δεν κατέχουν χρήματα ή τίτλους πελατών, πραγ¬ 
ματοποιούν συναλλαγές μόνο για ίδιο λογαριασμό, δεν 
διαθέτουν εξωτερικούς πελάτες και πραγματοποιούν 
συναλλαγές των οποίων η εκτέλεση και ο διακανο¬ 
νισμός τελούν υπό την ευθύνη και την εγγύηση του 
αναγνωρισμένου φορέα εκκαθάρισης ή 
γ) των οποίων το χαρτοφυλάκιο συναλλαγών πληροί 
σωρευτικά τις ακόλουθες προϋποθέσεις: 

(αα) οι συναλλαγές του χαρτοφυλακίου συναλλαγών 
δεν υπερβαίνουν κανονικά το 5% των συνολικών συ¬ 
ναλλαγών τους, 

(ββ) το σύνολο των θέσεων του χαρτοφυλακίου συ¬ 
ναλλαγών τους δεν υπερβαίνει κανονικά το ποσό των 
δεκαπέντε εκατομμυρίων (15.000.000) ευρώ και 
(γγ) οι συναλλαγές του χαρτοφυλακίου συναλλαγών 
τους δεν υπερβαίνει ποτέ το 6% των συνολικών τους 
συναλλαγών, οι δε θέσεις τους δεν υπερβαίνουν ποτέ 
συνολικά το ποσό των είκοσι εκατομμυρίων (20.000.000) 
ευρώ. 

Άρθρο 73 

Στρατηγικές και διαδικασίες για την αξιολόγηση 
και τη διατήρηση κεφαλαίων από τις επιχειρήσεις 
παροχής επενδυτικών υπηρεσιών 

1. Οι επιχειρήσεις παροχής επενδυτικών υπηρεσιών 
οφείλουν να διαθέτουν αξιόπιστες, αποτελεσματικές 
και ολοκληρωμένες στρατηγικές και διαδικασίες, για 
την αξιολόγηση και τη διατήρηση σε διαρκή βάση του 
ύψους, της σύνθεσης και της κατανομής των ιδίων κεφα¬ 
λαίων που θεωρούν κατάλληλα για την κάλυψη της φύ¬ 
σης και του επιπέδου των κινδύνων τους οποίους έχουν 
αναλάβει ή τους οποίους ενδέχεται να αναλάβουν. 

2. Οι εν λόγω στρατηγικές και διαδικασίες υπόκεινται 
σε τακτική εσωτερική επανεξέταση και αξιολόγηση από 
τις επιχειρήσεις παροχής επενδυτικών υπηρεσιών ώστε 
να εξασφαλίζεται ότι παραμένουν πλήρεις και αναλογι¬ 
κές προς τη φύση, το επίπεδο και την πολυπλοκότητα 
των δραστηριοτήτων τους. 

Άρθρο 74 

Δημοσιοποίηση πληροφοριών 
από τις επιχειρήσεις παροχής 
επενδυτικών υπηρεσιών 

1. Οι επιχειρήσεις παροχής επενδυτικών υπηρεσιών 
οφείλουν να δημοσιοποιούν, τουλάχιστον σε ετήσια 
βάση, στοιχεία και πληροφορίες, όσον αφορά την οι¬ 
κονομική τους θέση και την ακολουθούμενη από αυτά 
πολιτική ως προς την ανάληψη και διαχείριση κινδύνων 
με στόχο την ενίσχυση της διαφάνειας στην αγορά. 
Επίσης, οφείλουν, στο πλαίσιο εφαρμογής του άρθρου 
71, να υιοθετούν πολιτική συμμόρφωσης με τις υποχρεώ¬ 
σεις δημοσιοποίησης που εκάστοτε θεσπίζει η Επιτροπή 
Κεφαλαιαγοράς, δυνάμει των άρθρων 80 και 81, καθώς 
και πολιτικές αξιολόγησης των δημοσιοποιήσεων όσον 
αφορά ιδίως την καταλληλότητα, την επαλήθευση και 
τη συχνότητά τους. 

2. Οι επιχειρήσεις παροχής επενδυτικών υπηρεσιών 
δύνανται να προσδιορίζουν τον κατάλληλο τρόπο, τόπο, 
συχνότητα και μέσο επαλήθευσης για την αποτελε¬ 
σματική συμμόρφωσή τους με τις υποχρεώσεις δημο¬ 
σιοποίησης, που απορρέουν από το παρόν Κεφάλαιο. 
Στο μέτρο του δυνατού, όλες οι δημοσιοποιήσεις πραγ¬ 
ματοποιούνται με τα ίδια μέσα ή στον ίδιο τόπο. Η 
επιχείρηση παροχής επενδυτικών υπηρεσιών περιλαμ¬ 
βάνει τις σχετικές δημοσιοποιήσεις στις οικονομικές 
της καταστάσεις ή εναλλακτικά αναφέρει τα μέσα και 
τον τόπο, όπου υπάρχουν διαθέσιμες οι εν λόγω δη¬ 
μοσιοποιήσεις. 

3. Με απόφαση του Διοικητικού Συμβουλίου της Επι¬ 
τροπής Κεφαλαιαγοράς δύναταί: 

(α) να εξειδικεύονται οι υποχρεώσεις γνωστοποίησης 
των στοιχείων και πληροφοριών και να καθορίζονται τα 
κριτήρια για τη δημοσιοποίησή τους και 

(β) να καθορίζονται οι προϋποθέσεις και τα κριτήρια, 
βάσει των οποίων θα επιτρέπεται, κατά παρέκκλιση από 
την παράγραφο 2 και την παράγραφο 1, η μη δημοσιο¬ 
ποίηση ορισμένων στοιχείων και πληροφοριών. 

Άρθρο 75 

Υποχρεώσεις εταιριών παροχής 
επενδυτικών υπηρεσιών σε ατομική βάση 

1. Οι επιχειρήσεις παροχής επενδυτικών υπηρεσιών 
που εδρεύουν στην Ελλάδα και υπόκεινται σε εποπτεία 
σε ενοποιημένη βάση συμμορφώνονται σε ατομική βάση 
με τις υποχρεώσεις που ορίζονται στα άρθρα 71 και 72 
και στις αποφάσεις του Διοικητικού Συμβουλίου της 
Επιτροπής Κεφαλαιαγοράς που προβλέπονται στα άρ¬ 
θρα 72 και 81, περιλαμβανομένων των αποφάσεων περί 
μεγάλων χρηματοδοτικών ανοιγμάτων. 

2. Οι επιχειρήσεις παροχής επενδυτικών υπηρεσιών 
που εδρεύουν στην Ελλάδα και δεν υπόκεινται σε επο¬ 
πτεία σε ενοποιημένη βάση στην Ελλάδα με βάση τον 
παρόντα νόμο ή εξαιρούνται από την εποπτεία σε ενο¬ 
ποιημένη βάση στην Ελλάδα, κατ’ εφαρμογή του άρθρου 
37, οφείλουν να συμμορφώνονται σε ατομική βάση με 
τις υποχρεώσεις που προβλέπονται στην παράγραφο 1 
του παρόντος άρθρου και στα άρθρα 23 και 73. 

3. Οι επιχειρήσεις παροχής επενδυτικών υπηρεσιών 
που εδρεύουν στην Ελλάδα και δεν υπόκεινται σε επο¬ 
πτεία σε ενοποιημένη βάση στην Ελλάδα ή σε άλλο 
κράτος - μέλος ή εξαιρούνται από την εποπτεία σε 
ενοποιημένη βάση στην Ελλάδα και στα άλλα κράτη - 


μέλη, οφείλουν να συμμορφώνονται, σε ατομική βάση, με 
τις υποχρεώσεις που προβλέπονται στις παραγράφους 
1 και 2 του παρόντος άρθρου και στο άρθρο 74. Την ίδια 
υποχρέωση έχουν και οι επιχειρήσεις παροχής επενδυ¬ 
τικών υπηρεσιών που εδρεύουν στην Ελλάδα και είναι 
θυγατρικές μητρικής επιχείρησης παροχής επενδυτικών 
υπηρεσιών ή μητρικής χρηματοδοτικής εταιρείας συμ¬ 
μετοχών η οποία είναι εγκατεστημένη σε τρίτη χώρα, 
εφόσον η Επιτροπή Κεφαλαιαγοράς κρίνει ότι η υπο¬ 
χρεωτική δημοσιοποίηση στοιχείων και πληροφοριών 
στην οποία προβαίνει σε ενοποιημένη βάση η μητρική 
επιχείρηση δεν περιλαμβάνει ισοδύναμα στοιχεία και 
πληροφορίες με αυτά που δημοσιοποιούνται δυνάμει 
του παρόντος νόμου. 

Άρθρο 76 

Εξαιρέσεις από τις υποχρεώσεις εταιριών παροχής 
επενδυτικών υπηρεσιών σε ατομική βάση 

1. Με απόφαση του Διοικητικού Συμβουλίου της Επιτρο¬ 
πής Κεφαλαιαγοράς δύναται να επιτρέπεται η εξαίρεση 
από την εφαρμογή της παραγράφου 1 του άρθρου 75 
κάθε επιχείρησης παροχής επενδυτικών υπηρεσιών: 

(α) Η οποία αποτελεί θυγατρική άλλης επιχείρη¬ 
σης παροχής επενδυτικών υπηρεσιών, εφόσον τόσο 
η θυγατρική όσο και η μητρική επιχείρηση παροχής 
επενδυτικών υπηρεσιών έχουν άδεια λειτουργίας και 
εποπτεύονται από την Επιτροπή Κεφαλαιαγοράς, η θυ¬ 
γατρική περιλαμβάνεται στην πραγματοποιούμενη σε 
ενοποιημένη βάση εποπτεία της μητρικής επιχείρησης 
παροχής επενδυτικών υπηρεσιών και συντρέχουν όλες 
οι κατωτέρω προϋποθέσεις, ώστε να εξασφαλίζεται ότι 
τα ίδια κεφάλαια είναι κατάλληλα κατανεμημένα μεταξύ 
της μητρικής επιχείρησης και των θυγατρικών της: 

(αα) Δεν υφίσταται ούτε προβλέπεται να υπάρξει οποι- 
οδήποτε ουσιαστικό, πρακτικό ή νομικό κώλυμα για την 
άμεση μεταβίβαση ιδίων κεφαλαίων ή την εξόφληση 
των υποχρεώσεων της θυγατρικής από τη μητρική επι¬ 
χείρηση. 

(ββ) Η μητρική επιχείρηση παρέχει ικανοποιητικές 
αποδείξεις στην Επιτροπή Κεφαλαιαγοράς όσον αφορά 
τη συνετή διαχείριση της θυγατρικής και έχει δηλώσει 
ότι εγγυάται τις υποχρεώσεις τις οποίες έχει αναλάβει 
ή θα αναλάβει η θυγατρική ή ότι οι κίνδυνοι της θυγα¬ 
τρικής είναι αμελητέοι. 

(γγ) Οι διαδικασίες της μητρικής επιχείρησης όσον 
αφορά την αξιολόγηση, τη μέτρηση και τον έλεγχο των 
κινδύνων καλύπτουν και την εξαιρούμενη θυγατρική. 

(δδ) Η μητρική επιχείρηση κατέχει περισσότερο από 
το 50% των δικαιωμάτων ψήφου στο κεφάλαιο της θυ¬ 
γατρικής ή έχει δικαίωμα να διορίζει ή να παύει την 
πλειοψηφία των προσώπων του συλλογικού οργάνου 
διοίκησης στο οποίο έχουν ανατεθεί τα καθήκοντα που 
αναφέρονται στην υποπερίπτωση (ί) της περίπτωσης γ' 
της παραγράφου 10 του άρθρου 5. 

(β) Η οποία αποτελεί θυγατρική χρηματοδοτικής εται¬ 
ρείας συμμετοχών, εφόσον η εν λόγω μητρική επιχεί¬ 
ρηση έχει συσταθεί στην Ελλάδα και υπόκειται στο 
ίδιο καθεστώς εποπτείας με τις επιχειρήσεις παροχής 
επενδυτικών υπηρεσιών με βάση ιδίως τα προβλεπόμενα 
στο άρθρο 77. 

(γ) Η οποία αποτελεί μητρική επιχείρηση παροχής 
επενδυτικών υπηρεσιών, εφόσον έχει λάβει άδεια λει¬ 
τουργίας και υπόκειται σε εποπτεία σε ενοποιημένη 




3788 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


βάση από την Επιτροπή Κεφαλαιαγοράς και επιπρο- 
σθέτως συντρέχουν σωρευτικά οι κατωτέρω προϋπο¬ 
θέσεις ώστε να εξασφαλίζεται ότι τα ίδια κεφάλαια 
είναι κατάλληλα κατανεμημένα μεταξύ της μητρικής 
επιχείρησης και των θυγατρικών της: 

(αα) Δεν υφίσταται ούτε προβλέπεται να υπάρξει οποι- 
οδήποτε ουσιαστικό, πρακτικό ή νομικό κώλυμα για την 
άμεση μεταβίβαση ιδίων κεφαλαίων ή την εξόφληση 
υποχρεώσεων της μητρικής από τη θυγατρική ή τις 
θυγατρικές επιχειρήσεις της. 

(ββ) Οι διαδικασίες της θυγατρικής επιχείρησης όσον 
αφορά την αξιολόγηση, τη μέτρηση και τον έλεγχο 
των κινδύνων καλύπτουν και την εξαιρούμενη μητρική 
επιχείρηση παροχής επενδυτικών υπηρεσιών. 

2. Στην απόφαση της παραγράφου 1 καθορίζονται 
τα κριτήρια, με βάση τα οποία διασφαλίζεται ότι δεν 
υφίσταται ούτε προβλέπεται να υπάρξει ουσιαστικό, 
πρακτικό ή νομικό κώλυμα για την άμεση μεταφορά 
ιδίων κεφαλαίων ή την κάλυψη υποχρεώσεων. 

3. Η Επιτροπή Κεφαλαιαγοράς ενημερώνει σχετικά τις 
αρμόδιες αρχές των άλλων κρατών - μελών σε περί¬ 
πτωση εφαρμογής της παραγράφου 1 και δημοσιοποιεί, 
σύμφωνα με τις διατάξεις του άρθρου 50, τις ακόλουθες 
πληροφορίες: 

(α) τα κριτήρια, με βάση τα οποία διασφαλίζεται ότι 
δεν υφίσταται ούτε προβλέπεται να υπάρξει οποιοδήπο- 
τε ουσιαστικό, πρακτικό ή νομικό κώλυμα για την άμεση 
μεταφορά ιδίων κεφαλαίων ή την κάλυψη υποχρεώσεων, 
κατά τα προβλεπόμενα στο στοιχείο (αα) του εδαφίου 
α' της παραγράφου 1 και στο στοιχείο (αα) του εδαφίου 
γ' της ίδιας παραγράφου, 

(β) τον αριθμό των μητρικών επιχειρήσεων παροχής 
επενδυτικών υπηρεσιών που εμπίπτουν στην εξαίρεση 
του εδαφίου γ' της παραγράφου 1, καθώς και εκείνων 
εξ αυτών που διαθέτουν θυγατρικές σε τρίτη χώρα, 

(γ) συνολικά, όσον αφορά την Ελλάδα: 

(αα) το συνολικό ύψος των ιδίων κεφαλαίων σε ενο¬ 
ποιημένη βάση των μητρικών επιχειρήσεων παροχής 
επενδυτικών υπηρεσιών που εμπίπτουν στην εξαίρεση 
του εδαφίου γ' της παραγράφου 1, το οποίο διατηρείται 
σε θυγατρικές επιχειρήσεις που εδρεύουν σε τρίτες 
χώρες, 

(ββ) το ποσοστό των συνολικών ιδίων κεφαλαίων του 
στοιχείου (αα) επί των συνολικών ιδίων κεφαλαίων σε 
ενοποιημένη βάση των μητρικών επιχειρήσεων παροχής 
επενδυτικών υπηρεσιών, 

(γγ) το ποσοστό που αντιπροσωπεύει το ύψος των 
ιδίων κεφαλαίων της υποπερίπτωσης (αα) επί των συ¬ 
νολικών ελάχιστων απαιτούμενων, βάσει του άρθρου 72, 
ιδίων κεφαλαίων των ανωτέρω μητρικών επιχειρήσεων 
παροχής επενδυτικών υπηρεσιών. 

Άρθρο 77 

Υποχρεώσεις εταιριών παροχής 
επενδυτικών υπηρεσιών σε ενοποιημένη βάση 

1. Με την επιφύλαξη των άρθρων 75, 76 και 79, οι 
επιχειρήσεις παροχής επενδυτικών υπηρεσιών συμμορ¬ 
φώνονται, σε ενοποιημένη βάση, στο βαθμό και με τον 
τρόπο που ορίζει το άρθρο 40, με τις υποχρεώσεις που 
θεσπίζουν τα άρθρα 23, 72 και 73 και οι αποφάσεις του 
Διοικητικού Συμβουλίου της Επιτροπής Κεφαλαιαγοράς 
που προβλέπονται στα άρθρα 72 και 81, περιλαμβανομέ- 
νων και των αποφάσεων περί μεγάλων χρηματοδοτικών 


ανοιγμάτων, όσον αφορά την ενοποιημένη οικονομική 
κατάσταση της μητρικής επιχείρησης παροχής επενδυ¬ 
τικών υπηρεσιών ή της μητρικής χρηματοδοτικής εται¬ 
ρείας συμμετοχών, κατά περίπτωση. Όταν μια μητρική 
χρηματοδοτική εταιρεία συμμετοχών εγκατεστημένη 
σε άλλο κράτος - μέλος ελέγχει επιχειρήσεις παροχής 
επενδυτικών υπηρεσιών στην Ελλάδα, το προηγούμενο 
εδάφιο ισχύει μόνο για τις επιχειρήσεις παροχής επεν¬ 
δυτικών υπηρεσιών στις οποίες ασκείται εποπτεία σε 
ενοποιημένη βάση δυνάμει του παρόντος νόμου. 

2. Οι θυγατρικές επιχειρήσεις παροχής επενδυτικών 
υπηρεσιών τηρούν τις υποχρεώσεις που αναφέρονται 
στην παράγραφο 1 του παρόντος άρθρου και σε υποε- 
νοποιημένη βάση όταν αυτές οι επιχειρήσεις παροχής 
επενδυτικών υπηρεσιών ή η μητρική επιχείρηση, εφόσον 
πρόκειται για χρηματοδοτική εταιρεία συμμετοχών, δι¬ 
αθέτουν σε τρίτη χώρα θυγατρική που αποτελεί επιχεί¬ 
ρηση παροχής επενδυτικών υπηρεσιών ή χρηματοδοτικό 
ίδρυμα ή εταιρεία διαχείρισης περιουσιακών στοιχείων, 
σύμφωνα με τον ορισμό της παραγράφου 5 του άρθρου 
2 του ν. 3455/2006, ή διαθέτουν συμμετοχή σε τέτοια 
επιχείρηση. 

3. Οι μητρικές και θυγατρικές επιχειρήσεις που υπάγο¬ 
νται στις διατάξεις του παρόντος κεφαλαίου οφείλουν 
να τηρούν τις υποχρεώσεις που θεσπίζει το άρθρο 71 
σε ενοποιημένη ή υποενοποιημένη βάση, ώστε να εξα¬ 
σφαλιστεί ότι οι εσωτερικές ρυθμίσεις, οι διαδικασίες 
και οι μηχανισμοί που εφαρμόζουν χαρακτηρίζονται από 
συνέπεια, ότι είναι ολοκληρωμένοι και ότι μπορούν να 
χορηγούν όλα τα απαιτούμενα για την εποπτεία στοι¬ 
χεία και πληροφορίες. 

4. Οι εγκατεστημένες στην Ευρωπαϊκή Ένωση μητρικές 
επιχειρήσεις παροχής επενδυτικών υπηρεσιών, καθώς 
και οι επιχειρήσεις παροχής επενδυτικών υπηρεσιών 
που ελέγχονται από μητρική χρηματοδοτική εταιρεία 
συμμετοχών εγκατεστημένη στην Ευρωπαϊκή Ένωση, οι 
οποίες υπόκεινται στην εποπτεία της Επιτροπής Κεφα¬ 
λαιαγοράς σε ενοποιημένη βάση, δυνάμει του παρόντος 
νόμου, συμμορφώνονται εκτός από τις υποχρεώσεις 
των προηγούμενων παραγράφων του παρόντος άρ¬ 
θρου και με τις υποχρεώσεις που θεσπίζει το άρθρο 
74, όσον αφορά τη δημοσιοποίηση των οικονομικών 
καταστάσεων των επιχειρήσεων παροχής επενδυτικών 
υπηρεσιών ή της χρηματοδοτικής εταιρείας συμμετο¬ 
χών, κατά περίπτωση. 

5. Στην περίπτωση που μία επιχείρηση παροχής επεν¬ 
δυτικών υπηρεσιών είναι μητρική επιχείρηση ενός πι¬ 
στωτικού ιδρύματος, τότε υπόκειται στις απαιτήσεις σε 
ενοποιημένη βάση μόνο η εν λόγω μητρική επιχείρηση 
παροχής επενδυτικών υπηρεσιών, σύμφωνα με το πα¬ 
ρόν άρθρο. 

6. Στην περίπτωση που ένα πιστωτικό ίδρυμα είναι 
μητρική επιχείρηση μιας επιχείρησης παροχής επεν¬ 
δυτικών υπηρεσιών, τότε υπόκειται στις απαιτήσεις σε 
ενοποιημένη βάση μόνο το εν λόγω μητρικό πιστωτικό 
ίδρυμα, σύμφωνα με τις διατάξεις του παρόντος νό¬ 
μου. 

7. Στην περίπτωση που μία χρηματοδοτική εταιρεία 
συμμετοχών είναι μητρική επιχείρηση ενός πιστωτικού 
ιδρύματος και μιας επιχείρησης παροχής επενδυτικών 
υπηρεσιών, το εν λόγω πιστωτικό ίδρυμα υπόκειται στις 
απαιτήσεις σε ενοποιημένη βάση που προκύπτουν με 
βάση την ενοποιημένη χρηματοοικονομική κατάσταση 
της χρηματοδοτικής εταιρείας συμμετοχών. 

Άρθρο 78 

Εξαιρέσεις από τις υποχρεώσεις εταιριών παροχής 
επενδυτικών υπηρεσιών σε ενοποιημένη βάση 

1. Η Επιτροπή Κεφαλαιαγοράς μπορεί στις ακόλουθες 
περιπτώσεις να εξαιρεί από την υποχρέωση να περι- 
ληφθεί στην ενοποίηση επιχείρηση παροχής επενδυ¬ 
τικών υπηρεσιών, χρηματοδοτικό ίδρυμα ή επιχείρηση 
παροχής επικουρικών υπηρεσιών οι οποίες αποτελούν 
θυγατρικές ή στις οποίες υφίσταται συμμετοχή, εφόσον 
συντρέχει μια τουλάχιστον από τις κατωτέρω προϋ¬ 
ποθέσεις: 

α) η επιχείρηση βρίσκεται σε τρίτη χώρα όπου υπάρ¬ 
χουν νομικά εμπόδια στη διαβίβαση των αναγκαίων 
πληροφοριών, 

β) η επιχείρηση είναι, κατά τη γνώμη της Επιτροπής 
Κεφαλαιαγοράς, αμελητέα σε σχέση με τους στόχους 
της εποπτείας των επιχειρήσεων παροχής επενδυτικών 
υπηρεσιών ή ο συνολικός ισολογισμός της εν λόγω επι¬ 
χείρησης δεν υπερβαίνει το χαμηλότερο από τα ακό¬ 
λουθα δύο ποσά: 

(αα) δέκα εκατομμύρια (10.000.000) ευρώ, ή 

(ββ) το 1% του συνολικού ισολογισμού της μητρικής ή 
της κατέχουσας τη συμμετοχή επιχείρησης, 

γ) κατά τη γνώμη της Επιτροπής Κεφαλαιαγοράς, η 
ενοποίηση της χρηματοοικονομικής κατάστασης της 
επιχείρησης αντενδείκνυται ή θα μπορούσε να οδηγήσει 
σε λανθασμένη εκτίμηση όσον αφορά τους στόχους 
της εποπτείας των επιχειρήσεων παροχής επενδυτικών 
υπηρεσιών. 

2. Κατ’ εξαίρεση, αν περισσότερες της μιας επιχειρή¬ 
σεις πληρούν τα κριτήρια που ορίζονται σε εποπτεία σε 
ενοποιημένη βάση εφόσον, ως σύνολο, παρουσιάζουν 
σημαντικό ενδιαφέρον για τους σκοπούς της εποπτεί¬ 
ας. 

3. Με απόφαση της Επιτροπής Κεφαλαιαγοράς, δύ- 
ναται να εξαιρείται από τις διατάξεις του παρόντος 
άρθρου, εν όλω ή εν μέρει, επιχείρηση παροχής επεν¬ 
δυτικών υπηρεσιών που είναι θυγατρική άλλης μητρικής 
επιχείρησης παροχής επενδυτικών υπηρεσιών, η οποία 
εδρεύει σε τρίτη χώρα και υπόκειται σε τουλάχιστον 
ισοδύναμες υποχρεώσεις δημοσιοποίησης σε ενοποιη¬ 
μένη βάση, εφόσον η θυγατρική επιχείρηση περιλαμβά¬ 
νεται στις ενοποιημένες οικονομικές καταστάσεις της 
μητρικής επιχείρησης. 

Άρθρο 79 

Υποχρεώσεις εταιριών παροχής επενδυτικών 
υπηρεσιών στο πλαίσιο μερικής ενοποίησης 

1. Η Επιτροπή Κεφαλαιαγοράς δύναται να επιτρέψει 
κατά περίπτωση, θέτοντας συγκεκριμένες προϋποθέ¬ 
σεις, σε μητρική επιχείρηση παροχής επενδυτικών υπη¬ 
ρεσιών εγκατεστημένη στην Ελλάδα να συμπεριλάβει 
στον υπολογισμό των ιδίων κεφαλαίων και των κεφα¬ 
λαιακών απαιτήσεών της, για τους σκοπούς εφαρμογής 
της παραγράφου 1 του άρθρου 75, θυγατρικές της που 
πληρούν τα κριτήρια των υποπεριπτώσεων (γγ) και (δδ) 
της περίπτωσης α' της παραγράφου 1 του άρθρου 76 
και των οποίων τα ουσιώδη χρηματοδοτικά ανοίγματα 
ή οι ουσιώδεις υποχρεώσεις υφίστανται έναντι της εν 
λόγω μητρικής επιχείρησης παροχής επενδυτικών υπη¬ 
ρεσιών (δοΙο ΟοηεοΙίάαΙίοη). 

2. Η δυνατότητα της παραγράφου 1 παρέχεται μόνο 
στις περιπτώσεις κατά τις οποίες η μητρική επιχείρηση 


παροχής επενδυτικών υπηρεσιών αποδεικνύει πλήρως 
στην Επιτροπή Κεφαλαιαγοράς τις συνθήκες και τις 
ρυθμίσεις, συμπεριλαμβανομένων των νομικών ρυθμίσε¬ 
ων, βάσει των οποίων δεν υφίσταται ούτε προβλέπεται 
να υπάρξει οποιοδήποτε ουσιαστικό ή νομικό κώλυμα 
στην άμεση μεταβίβαση ιδίων κεφαλαίων ή την εξόφλη¬ 
ση υποχρεώσεων που οφείλονται από τη θυγατρική στη 
μητρική επιχείρηση. 

3. Η Επιτροπή Κεφαλαιαγοράς ενημερώνει σε ετήσια 
βάση τις αρμόδιες αρχές των άλλων κρατών - μελών 
ή της τρίτης χώρας, αν η θυγατρική εδρεύει σε τρίτη 
χώρα, σχετικά με την εφαρμογή της παραγράφου 1 και 
δημοσιοποιεί, σύμφωνα με τις διατάξεις του άρθρου 50, 
τις αντίστοιχες πληροφορίες, που αναφέρονται στην 
παράγραφο 2 του άρθρου 76. 

Άρθρο 80 

Αρμοδιότητες της Επιτροπής Κεφαλαιαγοράς 

1. Η Επιτροπή Κεφαλαιαγοράς ασκεί την εποπτεία σε 
ατομική και ενοποιημένη βάση, επί των επιχειρήσεων 
παροχής επενδυτικών υπηρεσιών, που εδρεύουν στην 
Ελλάδα, περιλαμβανομένων και των υποκαταστημάτων 
τους, που είναι εγκατεστημένα σε κράτη - μέλη ή σε 
τρίτες χώρες. 

2. Η Επιτροπή Κεφαλαιαγοράς είναι αρμόδια για την 
άσκηση της εποπτείας σε ενοποιημένη βάση επί ομίλων 
που υπόκεινται με βάση τον παρόντα νόμο σε εποπτεία 
επί ενοποιημένης βάσης εφόσον δεν περιλαμβάνουν 
κανένα πιστωτικό ίδρυμα ή των οποίων η μητρική επιχεί¬ 
ρηση είναι επιχείρηση παροχής επενδυτικών υπηρεσιών 
εγκατεστημένη στην Ελλάδα. 

3. Η εποπτεία που ασκεί η Επιτροπή Κεφαλαιαγοράς, 
με βάση τον παρόντα νόμο, αφορά την κεφαλαιακή 
επάρκεια, τη διασφάλιση επαρκούς ρευστότητας και την 
εν γένει εύρυθμη και με επαρκή διαφάνεια λειτουργία 
των επιχειρήσεων παροχής επενδυτικών υπηρεσιών, 
ιδίως μέσω της αποφυγής συγκέντρωσης κινδύνων και 
της συμμόρφωσής τους προς τις υποχρεώσεις που προ- 
βλέπονται στα άρθρα 71 έως 74. 

4. Η Επιτροπή Κεφαλαιαγοράς: 

α) συνεργάζεται με τις αρμόδιες αρχές των κρατών 
- μελών ιδίως οσάκις οι επενδυτικές υπηρεσίες παρέχο¬ 
νται βάσει της ελευθερίας παροχής υπηρεσιών ή μέσω 
της εγκατάστασης υποκαταστημάτων, 

β) ανταλλάσσει με τις ως άνω αρμόδιες αρχές, μετά 
από σχετική αίτηση, κάθε πληροφορία που μπορεί να 
διευκολύνει την εποπτεία της επάρκειας των ιδίων 
κεφαλαίων των ιδρυμάτων και ιδίως τον έλεγχο της 
συμμόρφωσής τους με τους κανόνες που προβλέπονται 
στον παρόντα νόμο και στην Οδηγία 2006/49/ΕΚ. 

5. Κάθε ανταλλαγή πληροφοριών μεταξύ αρμόδιων 
αρχών που προβλέπεται στον παρόντα νόμο και στην 
Οδηγία 2006/49/ΕΚ, ως επίσης και κάθε στοιχείο ή πλη¬ 
ροφορία που συλλέγονται στο πλαίσιο της εποπτείας, 
υπόκειται στις ακόλουθες υποχρεώσεις τήρησης του 
επαγγελματικού απορρήτου: 

α) για τις επιχειρήσεις παροχής επενδυτικών υπηρε¬ 
σιών ισχύουν οι υποχρεώσεις που προβλέπονται στα 
άρθρα 54 και 58 της Οδηγίας 2004/39//ΕΚ■ 

β) για τα πιστωτικά ιδρύματα, ισχύουν οι υποχρεώ¬ 
σεις που προβλέπονται στο άρθρο 60 του παρόντος 
νόμου. 

Άρθρο 81 
Εξουσιοδοτήσεις 

1. Για την επίτευξη του σκοπού της εποπτείας, η Επι¬ 
τροπή Κεφαλαιαγοράς δύναται, με απόφαση του Διοι¬ 
κητικού Συμβουλίου: 

α) να καθορίζει κριτήρια και να θεσπίζει κανόνες, 
β) να λαμβάνει γενικά μέτρα, που αφορούν όλες τις 
επιχειρήσεις παροχής επενδυτικών υπηρεσιών ή ορι¬ 
σμένη κατηγορία αυτών, 

γ) να λαμβάνει ειδικά μέτρα, που αφορούν συγκεκρι¬ 
μένη επιχείρηση παροχής επενδυτικών υπηρεσιών, και 
δ) να προβαίνει στην αξιολόγηση και τη διαρκή πα¬ 
ρακολούθηση της τήρησης των υποχρεώσεων των 
επιχειρήσεων παροχής επενδυτικών υπηρεσιών μέσω 
του καθορισμού υποχρεώσεων υποβολής στοιχείων, 
γραπτών επεξηγήσεων, εφόσον ζητηθεί, καθώς και μέσω 
της διενέργειας εκ μέρους της δειγματοληπτικών ελέγ¬ 
χων, 

ε) να προβαίνει στη θέσπιση κανόνων σχετικά με τα 
μεγάλα χρηματοδοτικά ανοίγματα των επιχειρήσεων 
παροχής επενδυτικών υπηρεσιών. 

2. Η Επιτροπή Κεφαλαιαγοράς, με απόφαση του Διοι¬ 
κητικού της Συμβουλίου, δύναται, λαμβάνοντας υπόψη 
τις Οδηγίες 2006/49/ΕΚ και 2006/48/ΕΚ, να προβαίνει 
ιδίως στις κάτωθι ενέργειες: 

α) Να αξιολογεί τις ρυθμίσεις, τις στρατηγικές, τις 
διαδικασίες και τους μηχανισμούς που εφαρμόζουν οι 
επιχειρήσεις παροχής επενδυτικών υπηρεσιών. 

β) Να καθορίζει τα απαιτούμενα κριτήρια, για να δι¬ 
ασφαλίζεται η συμμόρφωση των επιχειρήσεων αυτών 
προς τις υποχρεώσεις που απορρέουν από την εφαρμο¬ 
γή του παρόντος νόμου και να αξιολογεί τους κινδύνους 
τους οποίους έχουν αναλάβει ή ενδέχεται να αναλάβουν 
οι επιχειρήσεις αυτές, 
γ) Να καθορίζει: 

(αα) τα κριτήρια και τις εν γένει υποχρεώσεις των 
επιχειρήσεων παροχής επενδυτικών υπηρεσιών όσον 
αφορά τη δημοσιοποίηση εκ μέρους τους ή και την 
παράλειψη της δημοσιοποίησης στοιχείων και πληρο¬ 
φοριών, με βάση το άρθρο 74, 

(ββ) μεγαλύτερο αριθμό δημοσιοποιήσεων και μεγαλύ¬ 
τερη συχνότητα για μια ή περισσότερες από τις πληρο¬ 
φορίες που πρέπει να δημοσιοποιούνται κατ’ εφαρμογή 
της ανωτέρω υποπερίπτωσης (αα), 

(γγ) τις προθεσμίες δημοσιοποίησης, 

(δδ) τα μέσα και τόπους δημοσιοποίησης, επιπλέον ή 
κατά παρέκκλιση από εκείνα που ισχύουν για τις ετήσιες 
και ενοποιημένες οικονομικές καταστάσεις επιχειρήσε¬ 
ων παροχής επενδυτικών υπηρεσιών, 

(εε) τη χρησιμοποίηση ειδικών μέσων επαλήθευσης 
για τις δημοσιοποιήσεις που δεν καλύπτονται από τον 
υποχρεωτικό έλεγχο των ετήσιων και ενοποιημένων 
οικονομικών καταστάσεων των επιχειρήσεων παροχής 
επενδυτικών υπηρεσιών, που πραγματοποιούνται σύμ¬ 
φωνα με την ισχύουσα νομοθεσία και 
(ζζ) ποιες δημοσιοποιήσεις των επιχειρήσεων παρο¬ 
χής επενδυτικών υπηρεσιών, οι οποίες πραγματοποιού¬ 
νται δυνάμει άλλων διατάξεων της νομοθεσίας, θεωρεί 
ισοδύναμες προς τις απαιτούμενες κατ’ εφαρμογή της 
υποπερίπτωσης (αα). 
δ) Να καθορίζει τα κριτήρια: 

(αα) για την αναγνώριση των εξωτερικών οργανισμών 
πιστοληπτικής αξιολόγησης ως επιλέξιμων, ανεξαρτή¬ 


τως της χώρας έδρας τους, για τους σκοπούς εφαρ¬ 
μογής των απόφασεών της περί «Σταθμισμένων κατά 
Κίνδυνο Χρηματοδοτικών Ανοιγμάτων, σύμφωνα με την 
Τυποποιημένη Προσέγγιση», ώστε να διασφαλίζεται ότι 
η μεθοδολογία αξιολόγησης που εφαρμόζουν ικανοποι¬ 
εί τις απαιτήσεις για αντικειμενικότητα, ανεξαρτησία, 
διαφάνεια, υπόκειται σε διαρκή αναθεώρηση για ενδε¬ 
χόμενη αναπροσαρμογή της, καθώς και ότι η εκάστοτε 
αξιολόγηση που προκύπτει είναι αξιόπιστη και διενερ- 
γείται με διαφανή τρόπο, 

(ββ) για τον προσδιορισμό με αντικειμενικό και συ¬ 
νεπή τρόπο των βαθμιδών πιστωτικής ποιότητας που 
καθορίζονται με βάση την αναφερόμενη στην ανωτέρω 
περίπτωση (αα) απόφασή της, με τις οποίες πρέπει 
να αντιστοιχηθεί κάθε πιστοληπτική αξιολόγηση που 
πραγματοποιείται από επιλέξιμο εξωτερικό οργανισμό 
πιστοληπτικής αξιολόγησης. 

ε) Να αναγνωρίζει, χωρίς να προβεί σε δική της, κατά 
περίπτωση, αξιολόγηση ή αντιστοίχηση: 

(αα) έναν εξωτερικό οργανισμό πιστοληπτικής αξι¬ 
ολόγησης ως επιλέξιμο για τον ανωτέρω σκοπό εφό¬ 
σον αυτός έχει αναγνωριστεί από τις αρμόδιες αρχές 
άλλων κρατών - μελών ή την Τράπεζα της Ελλάδος, 
καθώς και 

(ββ) την αντιστοίχηση των πιστωτικών αξιολογήσεων 
του κατά την ανωτέρω περίπτωση αναγνωρισμένου ορ¬ 
γανισμού, την οποία έχουν καθορίσει οι αρμόδιες αρχές 
άλλων κρατών - μελών ή η Τράπεζα της Ελλάδος. 

στ) Να καθορίζει το είδος και τη συχνότητα υποβολής 
στοιχείων από τις επιχειρήσεις που υπόκεινται στην 
εποπτεία της με βάση τον παρόντα νόμο. 

ζ) Να επιτρέπει τη χρήση από τις επιχειρήσεις πα¬ 
ροχής επενδυτικών υπηρεσιών των πιστοληπτικών αξι¬ 
ολογήσεων οργανισμών εξαγωγικών πιστώσεων για 
τους σκοπούς στάθμισης ανοιγμάτων έναντι κεντρι¬ 
κών κυβερνήσεων και κεντρικών τραπεζών, σύμφωνα 
με τις αποφάσεις της περί των «Σταθμισμένων κατά 
Κίνδυνο Χρηματοδοτικών Ανοιγμάτων, σύμφωνα με την 
Τυποποιημένη Προσέγγιση», εάν πληρούται μία από τις 
ακόλουθες προϋποθέσεις: 

(αα) πρόκειται για συναινετική βαθμολόγηση κινδύνου 
από οργανισμούς εξαγωγικών πιστώσεων που συμμετέ¬ 
χουν στο «Διακανονισμό περί κατευθυντηρίων γραμμών 
στον τομέα των εξαγωγικών πιστώσεων οι οποίες τυγ¬ 
χάνουν δημόσιας στήριξης» του Οργανισμού Οικονομι¬ 
κής Συνεργασίας και Ανάπτυξης (Ο.Ο.Σ.Α.), ή 
(ββ) ο οργανισμός εξαγωγικών πιστώσεων δημοσιεύει 
τις πιστοληπτικές αξιολογήσεις του και εφαρμόζει τη 
μεθοδολογία που έχει συμφωνηθεί στο πλαίσιο του 
Ο.Ο.Σ.Α., και η πιστοληπτική αξιολόγηση συνδέεται με 
ένα από τα οκτώ ελάχιστα ασφάλιστρα εξαγωγικών 
πιστώσεων (ΕΑΕΠ) που προβλέπονται από τη μεθοδο¬ 
λογία αυτή. 

3. Η Επιτροπή Κεφαλαιαγοράς με απόφαση του Διοι¬ 
κητικού της Συμβουλίου δύναται, στο πλαίσιο άσκησης 
εποπτείας σε ενοποιημένη βάση να καθορίζει τις πλη¬ 
ροφορίες που δημοσιοποιούν σε ατομική ή σε υποενο- 
ποιημένη βάση, σύμφωνα με τις ισχύουσες κοινοτικές 
διατάξεις οι σημαντικές θυγατρικές μητρικών επιχειρή¬ 
σεων παροχής επενδυτικών υπηρεσιών εγκατεστημένων 
στην Ευρωπαϊκή Ένωση, καθώς και οι σημαντικές θυγα¬ 
τρικές μητρικών χρηματοδοτικών εταιρειών συμμετοχών 
εγκατεστημένων στην Ευρωπαϊκή Ένωση. 

4. Με τις αποφάσεις του Διοικητικού Συμβουλίου της 
Επιτροπής Κεφαλαιαγοράς που προβλέπονται στο πα¬ 
ρόν Κεφάλαιο, θεσπίζονται, κατ’ εξαίρεση από κάθε άλλη 
διάταξη περί ενσωμάτωσης των κοινοτικών διατάξεων 
στην ελληνική έννομη τάξη, οι ρυθμίσεις που είναι ανα¬ 
γκαίες για τη συμμόρφωση της ελληνικής νομοθεσίας 
προς τις κοινοτικές διατάξεις που αφορούν κατά κύριο 
λόγο τις κατά τον παρόντα νόμο αρμοδιότητες της 
Επιτροπής Κεφαλαιαγοράς. 

Άρθρο 82 
Εποπτικά μέτρα 

1. Η Επιτροπή Κεφαλαιαγοράς δύναται να απαιτεί από 
τις επιχειρήσεις παροχής επενδυτικών υπηρεσιών που 
δεν συμμορφώνονται προς τις απαιτήσεις του νόμου 
αυτού και των σχετικών αποφάσεών της, να προβαίνουν 
εγκαίρως στις απαραίτητες ενέργειες ή να λαμβάνουν 
τα απαραίτητα διορθωτικά μέτρα προκειμένου να αντι¬ 
μετωπιστούν ελλείψεις ή αδυναμίες. 

2. Για το σκοπό της παραγράφου 1, η Επιτροπή Κε¬ 
φαλαιαγοράς δύναται να απαιτεί από τις επιχειρήσεις 
παροχής επενδυτικών υπηρεσιών και τα ακόλουθα: 

(α) την τήρηση ιδίων κεφαλαίων καθ’ υπέρβαση του 
ελάχιστου ύψους που ορίζεται με τις εκάστοτε γενικής 
εφαρμογής σχετικές αποφάσεις της περί κεφαλαιακής 
επάρκειας, 

(β) τη βελτίωση των στρατηγικών, πολιτικών, συστη¬ 
μάτων και διαδικασιών που εφαρμόζονται με βάση τα 
άρθρα 71 και 73 του παρόντος νόμου, 

(γ) την εφαρμογή μιας ειδικής, από απόψεως κεφαλαι¬ 
ακής επάρκειας, πολιτικής προβλέψεων ή μεταχείρισης 
των στοιχείων του ενεργητικού, 

(δ) τον περιορισμό ή την τήρηση ορίων ως προς το 
είδος και την έκταση των δραστηριοτήτων τους ή το 
δίκτυό τους, 

(ε) τη μείωση του κινδύνου τον οποίον ενέχουν οι 
δραστηριότητες, τα προϊόντα και τα συστήματά τους, 

(στ) την απαγόρευση ή τον περιορισμό της διανομής 
κερδών και τη μεταφορά τους σε ειδικό αποθεματικό 
ή το σχηματισμό προβλέψεων. 

3. Η Επιτροπή Κεφαλαιαγοράς δύναται να επιβάλει 
ειδικές κεφαλαιακές απαιτήσεις, καθ’ υπέρβαση του 
ελάχιστου ορίου που καθορίζεται με τις γενικής ισχύ¬ 
ος περί κεφαλαιακής επάρκειας αποφάσεις της, στις 
επιχειρήσεις παροχής επενδυτικών υπηρεσιών που δεν 
πληρούν τις υποχρεώσεις οι οποίες απορρέουν από την 
εφαρμογή των άρθρων 71 και 73 του παρόντος και των 
αποφάσεών της που προβλέπονται στα άρθρα 72 και 
81 ή στις επιχειρήσεις παροχής επενδυτικών υπηρεσιών 
για τις οποίες κατέληξε σε αρνητικές διαπιστώσεις στο 
πλαίσιο της αξιολόγησης που διενήργησε με βάση τα 
προβλεπόμενα στην παράγραφο 2 του άρθρου 81 του 
παρόντος, σε περίπτωση κατά την οποία κρίνει ότι η 
μεμονωμένη εφαρμογή άλλων μέτρων δεν θα αποφέρει 
ικανοποιητικά αποτελέσματα εντός εύλογου χρονικού 
διαστήματος. 

Άρθρο 83 

Κυρώσεις 

Με την επιφύλαξη των διατάξεων περί ανακλήσεως 
αδείας λειτουργίας επιχειρήσεων παροχής επενδυτικών 
υπηρεσιών, σε περίπτωση παράβασης των διατάξεων 


του παρόντος νόμου η Επιτροπή Κεφαλαιαγοράς δύ- 
ναται να επιβάλει στην επιχείρηση παροχής επενδυτι¬ 
κών υπηρεσιών, τους νόμιμους εκπροσώπους και τους 
διοικούντες αυτή επίπληξη ή πρόστιμο μέχρι ένα εκα¬ 
τομμύριο (1.000.000) ευρώ. Η επιβολή των κυρώσεων 
του προηγούμενου εδαφίου δεν κωλύει τη σωρευτική 
επιβολή και λοιπών κυρώσεων της νομοθεσίας περί κε¬ 
φαλαιαγοράς σε περίπτωση παράβασης, δια των ιδίων 
πράξεων ή παραλείψεων, και άλλων διατάξεων της νο¬ 
μοθεσίας περί κεφαλαιαγοράς. 

Άρθρο 84 

Απαλλαγή από την υποχρέωση εφαρμογής 

των κεφαλαιακών απαιτήσεων σε ενοποιημένη βάση 

1. Η Τράπεζα της Ελλάδος ή η Επιτροπή Κεφαλαιαγο¬ 
ράς, ως οι κατά περίπτωση αρμόδιες για την άσκηση 
της Εποπτείας σε ενοποιημένη βάση αρχές, με βάση τον 
παρόντα νόμο, ομίλων που περιλαμβάνουν πιστωτικό 
ίδρυμα και επιχείρηση παροχής επενδυτικών υπηρεσιών 
δύνανται να χορηγούν, κατά περίπτωση, απαλλαγή από 
την εφαρμογή των ενοποιημένων κεφαλαιακών απαιτή¬ 
σεων, καθορίζοντας αντίστοιχα με σχετικές αποφάσεις 
τους τις απαιτούμενες προϋποθέσεις για την εφαρμογή 
της ως άνω απαλλαγής, καθώς και τις υποχρεώσεις των 
επιχειρήσεων τις οποίες αφορά η εν λόγω απαλλαγή, 
σύμφωνα με την ισχύουσα κοινοτική νομοθεσία. 

2. Σε περίπτωση χρήσης της διακριτικής ευχέρειας 
της παραγράφου 1 του παρόντος άρθρου: 

α) Οι ως άνω εποπτικές αρχές λαμβάνουν άλλα 
ανάλογα μέτρα για την εποπτεία των μεγάλων χρη¬ 
ματοδοτικών ανοιγμάτων σε ολόκληρο τον όμιλο, συ¬ 
μπεριλαμβανομένων των επιχειρήσεων που δεν είναι 
εγκατεστημένες σε κανένα κράτος-μέλος. 

β) Οι απαιτήσεις που προβλέπονται στα άρθρα 28 
και 29 ή 73 και 74 αντίστοιχα κατά περίπτωση του 
παρόντος νόμου εφαρμόζονται σε ατομική βάση, τα 
προβλεπόμενα δε στην παράγραφο 5 του άρθρου 25 
του παρόντος νόμου εφαρμόζονται για την εποπτεία 
των επιχειρήσεων παροχής επενδυτικών υπηρεσιών σε 
ατομική βάση. 

3. Στην περίπτωση ομίλου που δεν περιλαμβάνει πι¬ 
στωτικά ιδρύματα η Επιτροπή Κεφαλαιαγοράς δύναται 
να απαλλάσσει τις επιχειρήσεις παροχής επενδυτικών 
υπηρεσιών από την εφαρμογή των ενοποιημένων κε¬ 
φαλαιακών απαιτήσεων ορίζοντας τις σχετικές προϋ¬ 
ποθέσεις. 

Άρθρο 85 

Διακριτική ευχέρεια εποπτικών αρχών 
για αναγνώριση του συμψηφισμού θέσεων 

Η Τράπεζα της Ελλάδος ή η Επιτροπή Κεφαλαιαγοράς, 
ως οι κατά περίπτωση αρμόδιες για την άσκηση της 
Εποπτείας σε ενοποιημένη βάση αρχές με βάση τον 
παρόντα νόμο, δύνανται να επιτρέπουν, σύμφωνα με 
τους κανόνες που καθορίζονται αντίστοιχα με σχετικές 
αποφάσεις τους, κατ’ εφαρμογή των Οδηγιών 2006/48/ 
ΕΚ και 2006/49/ΕΚ, το συμψηφισμό των θέσεων στο 
χαρτοφυλάκιο συναλλαγών, των θέσεων σε συνάλλαγ¬ 
μα και σε βασικά εμπορεύματα ενός ιδρύματος με τις 
αντίστοιχες θέσεις άλλου ιδρύματος ή επιχειρήσεων 
τρίτων χωρών. 

Άρθρο 86 

Δαπάνες εποπτείας 

Η Τράπεζα της Ελλάδος δύναται να καθορίζει ότι, 
κατά την άσκηση των εποπτικών της αρμοδιοτήτων 
κατά τις διατάξεις του παρόντος νόμου και του Κατα¬ 
στατικού της, οι σχετικές με τον έλεγχο δαπάνες βα¬ 
ρύνουν τα εποπτευόμενα πιστωτικά και χρηματοδοτικά 
ιδρύματα. Στην περίπτωση αυτή προσδιορίζει επίσης το 
κατά περίπτωση ύψος των δαπανών, τα κριτήρια βάσει 
των οποίων αυτές μπορεί να διαφοροποιούνται κατά 
κατηγορία εποπτευόμενων ιδρυμάτων ή ελεγχόμενων 
δραστηριοτήτων, τον τρόπο είσπραξης των δαπανών 
και κάθε λεπτομέρεια αναγκαία για την εφαρμογή του 
παρόντος άρθρου. 

Άρθρο 87 

Τροποποίηση του καταστατικού 
των πιστωτικών ιδρυμάτων 

1. Η διαδικασία για την έγκριση της τροποποίησης 
του καταστατικού των πιστωτικών ιδρυμάτων διέπεται 
από τις ισχύουσες γενικές διατάξεις. Απαιτείται έγκριση 
της Τράπεζας της Ελλάδος για την τροποποίηση που 
αφορά το είδος των δραστηριοτήτων του πιστωτικού 
ιδρύματος, καθώς και σε κάθε περίπτωση μείωσης ή 
αύξησης του μετοχικού κεφαλαίου η οποία δεν καλύ¬ 
πτεται ολοσχερώς με μετρητά, είτε οι πράξεις αυτές 
συνοδεύονται από τροποποίηση των καταστατικών δι¬ 
ατάξεων είτε όχι. 

2. Προκειμένου περί πιστωτικών ιδρυμάτων που λει¬ 
τουργούν με τη μορφή αμιγούς πιστωτικού συνεταιρι¬ 
σμού του ν. 1667/1986 (ΦΕΚ196 Α'), όπως ισχύει, απαιτεί¬ 
ται προηγούμενη έγκριση της Τράπεζας της Ελλάδος για 
κάθε τροποποίηση του καταστατικού τους. Η έγκριση 
αυτή αποτελεί προϋπόθεση για την κατά νόμο κατα¬ 
χώριση του περιλαμβάνοντος την τροποποίηση κα¬ 
ταστατικού στο μητρώο συνεταιρισμών του αρμόδιου 
ειρηνοδικείου. 

3. Τα πιστωτικά ιδρύματα γνωστοποιούν στην Τράπεζα 
της Ελλάδος τις τροποποιήσεις που δεν υπόκεινται σε 
έγκρισή της μέσα σε προθεσμία δέκα (10) ημερών από 
τη λήψη της σχετικής απόφασης. 

Άρθρο 88 

Εκτοκισμός δανείων ή λοιπών πιστώσεων 

1. Τα πιστωτικά ιδρύματα που εδρεύουν στην Ελλάδα 
υποχρεούνται να παύουν τη λογιστικοποίηση των τόκων 
των δανείων ή λοιπών πιστώσεων που χορηγούν, υπό 
οποιαδήποτε μορφή, περιλαμβανομένων των απαιτή¬ 
σεων από χρηματοδοτικές μισθώσεις με βάση το ν. 
1665/1986 (ΦΕΚ 194 Α'), μετά τη συμπλήρωση χρονι¬ 
κού διαστήματος κατά το οποίο λογισθέντες τόκοι επί 
των δανείων ή λοιπών πιστώσεων αυτών παραμένουν 
ανείσπρακτοι και το οποίο δεν μπορεί να υπερβαίνει 
τους έξι (6) μήνες προκειμένου περί οφειλών από δάνεια 
προς φυσικά πρόσωπα που εξασφαλίζονται πλήρως 
με ακίνητα και τους τρεις (3) μήνες προκειμένου για 
οφειλές από λοιπές πιστοδοτήσεις. Μετά την πάροδο 
του ως άνω διαστήματος επιτρέπεται μόνο ο εξωλογι- 
στικός προσδιορισμός των τόκων, περιλαμβανομένων 
και των τυχόν τόκων υπερημερίας και εξ ανατοκισμού 


όπου επιτρέπεται, οι οποίοι θα λογιστικοποιούνται όταν 
και εφόσον εισπράττονται. Ειδικά προκειμένου περί δα¬ 
νείων ή λοιπών πιστώσεων με τη μορφή αλληλόχρεων 
λογαριασμών, εφόσον οι λογιζόμενοι και μη εισπρατ- 
τόμενοι τόκοι προσαυξάνουν τα χρεωστικά υπόλοιπα 
των λογαριασμών, θα πρέπει να υπάρχει τουλάχιστον 
ισόποση πίστωση των λογαριασμών αυτών εντός του 
τριμήνου που έπεται της ημερομηνίας λογισμού των 
τόκων προκειμένου να μην παύσει ο εκτοκισμός των 
δανείων ή λοιπών πιστώσεων. 

2. Απαγορεύεται σε πιστωτικό ίδρυμα της παραγρά¬ 
φου 1 του παρόντος άρθρου να χορηγεί νέα δάνεια 
για την πληρωμή οφειλόμενων σε αυτό ληξιπρόθεσμων 
τόκων με αποτέλεσμα την αναστολή εφαρμογής της 
διάταξης της εν λόγω παραγράφου, καθώς και να προ¬ 
βαίνει σε ρύθμιση οφειλών ισοδύναμου αποτελέσματος 
εκτός εάν πρόκειται για σύμβαση γενικότερης ρύθμι¬ 
σης οφειλών του δανειολήπτη, που θα στηρίζεται σε 
εμπεριστατωμένη μελέτη από το πιστωτικό ίδρυμα της 
δυνατότητας εξυπηρέτησης των ρυθμιζόμενων οφειλών 
με βάση συγκεκριμένο χρονοδιάγραμμα. 

Απαγορεύεται επίσης στα πιστωτικά ιδρύματα που 
εδρεύουν στην Ελλάδα η κεφαλαιοποίηση τόκων, που 
δεν προβλέπεται σε αρχική δανειακή σύμβαση μεσομα- 
κροπρόθεσμης χρηματοδότησης ή σε σύμβαση γενικό¬ 
τερης ρύθμισης οφειλών, κατά το αμέσως προηγούμενο 
εδάφιο. 

3. Εξουσιοδοτείται η Τράπεζα της Ελλάδος να πα¬ 
ρέχει διευκρινιστικές οδηγίες για την εφαρμογή του 
παρόντος άρθρου. 

4. Οι διατάξεις των παραγράφων 1, 2 και 3 δεν επη¬ 
ρεάζουν τη σύνταξη των οικονομικών καταστάσεων με 
βάση τα Διεθνή Λογιστικά Πρότυπα για τα πιστωτικά 
ιδρύματα. 

Άρθρο 89 

Παροχή ασφάλειας υπέρ της Τράπεζας της Ελλάδος 

1. Επί των κατατιθέμενων υποχρεωτικά ή προαιρετικά 
εκ μέρους των πιστωτικών ιδρυμάτων στην Τράπεζα 
της Ελλάδος περιουσιακών στοιχείων η Τράπεζα της 
Ελλάδος έχει νόμιμο ενέχυρο για την κάλυψη των κάθε 
είδους απαιτήσεών της στο πλαίσιο άσκησης της νομι¬ 
σματικής πολιτικής και από συναλλαγές μέσω συστημά¬ 
των πληρωμών και εκκαθάρισης εξωχρηματιστηριακών 
συναλλαγών. Εφόσον οι ανωτέρω απαιτήσεις δεν καλύ¬ 
πτονται μέσω του ενεχύρου, οι οφειλέτες υποχρεούνται 
να το συμπληρώνουν αμέσως. 

2. Οι συνιστώμενες από πιστωτικό ίδρυμα ασφάλειες 
επί κάθε είδους περιουσιακών στοιχείων υπέρ της Τρά¬ 
πεζας της Ελλάδος ή υπέρ άλλης κεντρικής τράπεζας 
μέλους του ευρωσυστήματος ασφαλίζουν ως ομάδα 
με κυμαινόμενη σύνθεση όλες τις απαιτήσεις τους στο 
πλαίσιο πράξεων νομισματικής πολιτικής και παροχής 
ενδοημερήσιας ρευστότητας σε βάρος του πιστωτικού 
ιδρύματος. Στην περίπτωση αυτή το πιστωτικό ίδρυμα 
δεν επιτρέπεται χωρίς τη σύμφωνη γνώμη της ασφα- 
λειολήπτριας κεντρικής τράπεζας να αποσύρει ή/και να 
διαθέτει περαιτέρω τα δοθέντα ως ασφάλεια περιου¬ 
σιακά στοιχεία. 

3. Η αναγγελία προς τον οφειλέτη της σύστασης 
ασφάλειας από πιστωτικό ίδρυμα υπέρ της Τράπεζας 
της Ελλάδος ή άλλης κεντρικής τράπεζας μέλους του 
ευρωσυστήματος, στο πλαίσιο πράξεων νομισματικής 

πολιτικής ή παροχής ενδοημερήσιας ρευστότητας, επί 
απαιτήσεων του πιστωτικού ιδρύματος από χορηγηθέν 
προς τον οφειλέτη δάνειο ή πίστωση οποιοσδήποτε 
μορφής, δημιουργεί προτεραιότητα έναντι κάθε μετα¬ 
γενέστερης αναγγελίας σύστασης ασφάλειας επί απαι¬ 
τήσεων από το ίδιο δάνειο ή πίστωση, καθ’ οιονδήποτε 
τρόπο γενομένης, περιλαμβανομένης της δημοσίευσης 
βάσει των διατάξεων του ν. 2844/2000 (ΦΕΚ 220 Α'). 

Άρθρο 90 

Τροποποίηση του ν. 2789/2000 

1. Το εδάφιο ιγ' του άρθρου 1 του ν. 2789/2000 (ΦΕΚ 
21 Α'), όπως ισχύει, τροποποιείται ως εξής: 

«ιγ) Ασφάλεια: Όλα τα ρευστοποιήσιμα περιουσιακά 
στοιχεία περιλαμβανομένων και των απαιτήσεων εκ 
τραπεζικών δανείων ή λοιπών πιστώσεων, ή χρήμα, που 
παρέχονται δυνάμει ενεχύρου, εγγυοδοσίας, σύμβασης 
πωλήσεως με σύμφωνο επαναγοράς ή παρεμφερούς 
συμφωνίας ή με άλλο τρόπο, για την εξασφάλιση δικαι¬ 
ωμάτων και υποχρεώσεων, που ενδέχεται να προκόψουν 
σε συνάρτηση με Σύστημα ή που παρέχονται στις κε¬ 
ντρικές τράπεζες των κρατών-μελών ή στην Ευρωπαϊκή 
Κεντρική Τράπεζα.» 

2. Η παράγραφος 2 του άρθρου 9 του ανωτέρω νόμου 
τροποποιείται ως εξής: 

«2. Εφόσον υφίσταται ληξιπρόθεσμη οφειλή Συμμε- 
τέχοντος σε Σύστημα στο πλαίσιο λειτουργίας του ή 
Αντισυμβαλλομένου κεντρικής τράπεζας των κρατών- 
μελών της Ευρωπαϊκής Ένωσης ή και της Ευρωπαϊκής 
Κεντρικής Τράπεζας, τα εισηγμένα σε οργανωμένη αγο¬ 
ρά χρηματοπιστωτικά μέσα ή οι απαιτήσεις εκ τραπεζι¬ 
κών δανείων ή λοιπών πιστώσεων επί των οποίων έχει 
συσταθεί Ασφάλεια, επιτρέπεται, κατά παρέκκλιση των 
διατάξεων περί αναγκαστικής εκποίησης, να εκποιού¬ 
νται από τον Διακανονιστή ή τον Κεντρικό Αντισυμβαλ¬ 
λόμενο του Συστήματος, την κεντρική τράπεζα ή την 
Ευρωπαϊκή Κεντρική Τράπεζα ή, εφόσον πρόκειται περί 
τίτλων ή απαιτήσεων ληξιπρόθεσμων και απαιτητών, να 
εισπράττονται τα σχετικά ποσά από τον Διακανονιστή 
ή τον Κεντρικό Αντισυμβαλλόμενο του Συστήματος, την 
κεντρική τράπεζα ή την Ευρωπαϊκή Κεντρική Τράπεζα 
ιδίω ονόματι. Η εκποίηση γίνεται χρηματιστηριακούς, 
μέσω μέλους της οργανωμένης αγοράς που ορίζει ο 
Διακανονιστής, ο Κεντρικός Αντισυμβαλλόμενος, η κε¬ 
ντρική τράπεζα ή η Ευρωπαϊκή Κεντρική Τράπεζα ή, κατ’ 
επιλογήν του Διακανονιστή, του Κεντρικού Αντισυμβαλ¬ 
λομένου, της κεντρικής τράπεζας ή της Ευρωπαϊκής 
Κεντρικής Τράπεζας, και εξωχρηματιστηριακώς, εφόσον 
αντικείμενο της Ασφάλειας είναι απαιτήσεις εκ τραπεζι¬ 
κών δανείων ή λοιπών πιστώσεων, τίτλοι του Δημοσίου 
ή και άλλοι τίτλοι τους οποίους διαπραγματεύονται 
νομίμως κατ’ επάγγελμα πιστωτικό ίδρυμα ή επιχεί¬ 
ρηση παροχής επενδυτικών υπηρεσιών διενεργώντας 
απευθείας συναλλαγές για ίδιο λογαριασμό με πελάτες 
τους. Το προϊόν της εκποιήσεως ή το εισπραττόμενο 
ποσό διατίθεται κατά προτεραιότητα για την ικανοποί¬ 
ηση της ασφαλιζόμενης απαιτήσεως. Όταν η Ασφάλεια 
έχει παρασχεθεί με τη μορφή συμβάσεως πωλήσεως 
τίτλων με σύμφωνο επαναγοράς και ο υπόχρεος σε 
επαναγορά Συμμετέχων ή Αντισυμβαλλόμενος καταστεί 
υπερήμερος ως προς την εκπλήρωση της υποχρεώσεώς 
του για την καταβολή του τιμήματος, ο Διακανονιστής, 
η κεντρική τράπεζα ή η Ευρωπαϊκή Κεντρική Τράπεζα 


δύνανται αμέσως να διαθέτουν ελεύθερα τους τίτλους 
που είχαν αγοράσει.» 

Άρθρο 91 

Καλυμμένες ομολογίες 

1. Τα πιστωτικά ιδρύματα δύνανται να εκδίδουν κα¬ 
λυμμένες ομολογίες, σύμφωνα με τις διατάξεις του πα¬ 
ρόντος άρθρου και συμπληρωματικά του ν. 3156/2003 
(ΦΕΚ 157 Α') άρθρα 1 έως και 9,12 και 14. 

2. Τα καθήκοντα εκπροσώπου ομολογιούχων ασκεί 
θεματοφύλακας (ΙιχιεΙθθ) που δύναται να είναι πιστω¬ 
τικό ίδρυμα ή θυγατρική εταιρεία πιστωτικού ιδρύμα¬ 
τος που παρέχουν νομίμως υπηρεσίες στον Ευρωπαϊκό 
Οικονομικό Χώρο. Αν δεν ορίζεται διαφορετικά στους 
όρους του ομολογιακού δανείου ο θεματοφύλακας ευ- 
θύνεται έναντι των ομολογιούχων για δόλο και βαρεία 
αμέλεια. 

3. Το κάλυμμα των καλυμμένων ομολογιών δύναται 
να συνίσταται σε απαιτήσεις από δάνεια και πιστώσεις 
κάθε φύσεως και συμπληρωματικά σε απαιτήσεις από 
παράγωγα χρηματοοικονομικά προϊόντα (όπως ενδει¬ 
κτικά απαιτήσεις από συμβάσεις ανταλλαγής επιτοκίων), 
σε καταθέσεις σε πιστωτικά ιδρύματα και σε κινητές 
αξίες, όπως ορίζεται ειδικότερα με απόφαση της Τρά¬ 
πεζας της Ελλάδος. Με την ίδια απόφαση ορίζεται ο 
λόγος της αξίας των περιουσιακών στοιχείων που συ- 
νιστούν το κάλυμμα προς την αξία των καλυμμένων 
ομολογιών κατά την έκδοση, ο τρόπος αποτίμησης των 
περιουσιακών αυτών στοιχείων, καθώς και ο έλεγχος 
για τη διασφάλιση της επάρκειας του καλύμματος καθ’ 
όλη τη διάρκεια της έκδοσης. Ο λόγος της αξίας των 
περιουσιακών στοιχείων προς την αξία των ομολογι¬ 
ών δύναται να ορίζεται διαφορετικός ανάλογα με το 
είδος των περιουσιακών στοιχείων που συνιστούν το 
κάλυμμα, ιδίως ανάλογα με το είδος των δανείων ή πι¬ 
στώσεων οι απαιτήσεις από τα οποία συγκαταλέγονται 
στο κάλυμμα. 

4. Επί του καλύμματος συνιστάται νόμιμο ενέχυ¬ 
ρο υπέρ των ομολογιούχων και άλλων δανειστών, οι 
απαιτήσεις των οποίων συνδέονται με την έκδοση των 
ομολογιών (όπως ενδεικτικά απαιτήσεων από χρημα¬ 
τοοικονομικά παράγωγα συνδεόμενα με την έκδοση 
των ομολογιών, απαιτήσεων του θεματοφύλακα για 
συμφωνηθείσες αμοιβές και δαπάνες του, απαιτήσεων 
τυχόν εγγυητών, απαιτήσεων τυχόν διαχειριστή των 
δανείων) και οι οποίοι αναφέρονται ως εξασφαλιζό- 
μενοι δανειστές στο πρόγραμμα των ομολογιών. Σε 
περίπτωση που ορισμένα από τα περιουσιακά στοιχεία 
που συνιστούν το κάλυμμα των ομολογιών διέπονται 
από ξένο δίκαιο, θα συστήνεται εμπράγματη εξασφά¬ 
λιση επ’ αυτών υπέρ των ομολογιούχων και των λοιπών 
εξασφαλιζόμενων δανειστών σύμφωνα με τις διατάξεις 
του οικείου δικαίου. 

5. Οι απαιτήσεις που συγκαταλέγονται στο κάλυμμα 
των ομολογιών αναφέρονται ονομαστικά σε έγγραφο 
που υπογράφεται από τον εκδότη και τον θεματο¬ 
φύλακα και καταχωρείται σε περίληψη που περιέχει 
τα ουσιώδη σημεία του, σύμφωνα με το άρθρο 3 του 
ν. 2844/2000 (ΦΕΚ 220 Α'). Με τον ίδιο τρόπο δύνανται 
να αντικαθίστανται απαιτήσεις που συνιστούν μέρος 
του καλύμματος με άλλες ή να προστίθενται απαιτήσεις 
στο κάλυμμα. 

6. Οι απαιτήσεις για τις οποίες υπάρχει το νόμιμο 
ενέχυρο κατατάσσονται πριν από τις απαιτήσεις του 
άρθρου 975 Κ.Πολ.Δ., εκτός αν ορίζεται διαφορετικά 
στους όρους του ομολογιακού δανείου. 

7. Από την καταχώριση του εγγράφου της παραγράφου 
5 του παρόντος άρθρου το κύρος της έκδοσης του ομο¬ 
λογιακού δανείου, της σύστασης του νομίμου ενεχύρου 
και της τυχόν διεπόμενης από ξένο δίκαιο εμπράγματης 
ασφάλειας, των πληρωμών προς τους ομολογιούχους 
και τους λοιπούς δανειστές που εξασφαλίζονται με το 
νόμιμο ενέχυρο, καθώς και της σύναψης κάθε σχετικής 
με την έκδοση των καλυμμένων ομολογιών σύμβασης 
δεν θίγεται από την έναρξη διαδικασιών αφερεγγυότη- 
τας, όπως ορίζονται στο ν. 3458/2006 (ΦΕΚ 94 Α'), σε 
σχέση με τον εκδότη. 

8. Απαγορεύεται η κατάσχεση των περιουσιακών στοι¬ 
χείων που συγκαταλέγονται στο κάλυμμα. Εκτός αν 
ορίζεται διαφορετικά στους όρους του ομολογιακού 
δανείου, οποιαδήποτε διάθεσή τους από τον εκδότη 
χωρίς την έγγραφη συναίνεση του θεματοφύλακα είναι 
άκυρη. 

9. Με το πρόγραμμα του ομολογιακού δανείου μπορεί 
να ορίζεται ότι είτε εξ αρχής είτε αν επέλθουν ορισμένα 
γεγονότα, όπως ενδεικτικά έναρξη διαδικασιών αφερεγ- 
γυότητας σε σχέση με τον εκδότη, ο θεματοφύλακας 
θα δύναται να αναθέτει ή να αναλαμβάνει την είσπραξη 
και εν γένει διαχείριση των περιουσιακών στοιχείων που 
συνιστούν το κάλυμμα των ομολογιών κατ’ ανάλογη 
εφαρμογή των παραγράφων 14 έως και 16 του άρθρου 
10 του ν. 3156/2003 (ΦΕΚ 157 Α'). Σε περίπτωση αφερεγ- 
γυότητας του εκδότη η Τράπεζα της Ελλάδος δύναται 
να ορίσει διαχειριστή, ανεξάρτητα από τις εξουσίες που 
τυχόν αναθέτει σε Επίτροπο ή Εκκαθαριστή με βάση 
τα ανωτέρω άρθρα 63 και 68 του παρόντος, αν δεν το 
πράξει ο θεματοφύλακας. Τα ποσά που προκύπτουν από 
την είσπραξη των απαιτήσεων που συγκαταλέγονται 
στο νόμιμο ενέχυρο και τη ρευστοποίηση των λοιπών 
περιουσιακών στοιχείων που υπόκεινται σε αυτό διατί¬ 
θενται για την εξόφληση των ομολογιών και των λοιπών 
εξασφαλιζόμενων με το νόμιμο ενέχυρο απαιτήσεων 
σύμφωνα με τους όρους του ομολογιακού δανείου. 

10. Με καλυμμένες ομολογίες δύνανται να εξομοιού- 
νται οι ομολογίες που εκδίδονται από νομικό πρόσωπο 
ειδικού σκοπού, που εδρεύει είτε στην Ελλάδα είτε σε 
κράτος - μέλος του Ευρωπαϊκού Οικονομικού Χώρου, 
και που αποκτά απαιτήσεις από δάνεια και πιστώσεις 
κάθε φύσεως από πιστωτικό ίδρυμα που εδρεύει στην 
Ελλάδα σύμφωνα με τις διατάξεις του άρθρου 10 του ν. 
3156/2003 (ΦΕΚ 157 Α') περί τιτλοποίησης, εφόσον το πι¬ 
στωτικό ίδρυμα εγγυάται ευθυνόμενο ως αυτοφειλέτης 
υπέρ του συνόλου των απαιτήσεων των ομολογιούχων. 
Επιπλέον, προκειμένου να εξομοιωθούν οι εκδιδόμενες 
από το νομικό πρόσωπο ειδικού σκοπού ομολογίες με 
καλυμμένες ομολογίες πρέπει να πληρούνται οι προϋ¬ 
ποθέσεις της απόφασης της Τράπεζας της Ελλάδος που 
προβλέπεται να εκδοθεί σύμφωνα με την παράγραφο 
3 του παρόντος άρθρου σε σχέση με την αξία των 
ομολογιών και την αξία και το είδος των περιουσιακών 
στοιχείων του νομικού προσώπου ειδικού σκοπού. Η 
παράγραφος 8 του παρόντος άρθρου ισχύει και στην 
περίπτωση αυτή. 

11. Οι καλυμμένες ομολογίες δύνανται να εισάγονται 
σε οργανωμένη αγορά κατά την έννοια της παραγρά¬ 


φου 14 του άρθρου 2 του ν. 2396/1996 (ΦΕΚ 73 Α'), όπως 
ισχύει, καθώς και να διατίθενται με δημόσια προσφορά, 
σύμφωνα με τις οικείες διατάξεις. 

12. Σε περίπτωση έκδοσης σύμφωνα με ξένο δίκαιο 
ομολογιών, οι οποίες χαρακτηρίζονται κατά το οικείο 
δίκαιο ως καλυμμένες, από πιστωτικό ίδρυμα που εδρεύ¬ 
ει σε κράτος - μέλος του Ευρωπαϊκού Οικονομικού Χώ¬ 
ρου, ο εκδότης δύναται να συνιστά νόμιμο ενέχυρο επί 
απαιτήσεων που διέπονται από το ελληνικό δίκαιο υπέρ 
των ομολογιούχων και άλλων δανειστών, οι απαιτήσεις 
των οποίων συνδέονται με την έκδοση των ομολογιών 
κατ’ ανάλογη εφαρμογή των παραγράφων 5, 6 και 8 του 
παρόντος άρθρου και του άρθρου 14 του ν. 3156/2003 
(ΦΕΚ 157 Α'). 

13. Με πράξεις του Διοικητή της Τράπεζας της Ελ¬ 
λάδος ρυθμίζονται οι λεπτομέρειες εφαρμογής του 
παρόντος άρθρου. 

Άρθρο 92 

Καταργούμενες διατάξεις 

α) Από τη δημοσίευση του παρόντος νόμου καταργού- 
νται οι κατωτέρω αναφερόμενες διατάξεις και οποιαδή¬ 
ποτε υφιστάμενη αναφορά σε αυτές νοείται στο εξής 
ως αναφορά στις αντίστοιχες διατάξεις του παρόντος 
νόμου: 

1. Οι διατάξεις των άρθρων 1 έως και 25, 27 παράγρα¬ 
φοι 1,2 και 3,28, 29 και 30 παράγραφος 1 του ν. 2076/1992 
(ΦΕΚ 130 Α'), όπως ισχύει. 

2. Οι διατάξεις του π.δ. 267/1995 (ΦΕΚ 149 Α'), όπως 
ισχύει. 

3. Οι διατάξεις του ν. 5076/1931 (ΦΕΚ 186 Α'), όπως 
ισχύει, και κάθε υφιστάμενη αναφορά στη νομοθεσία 
στον όρο «τράπεζα» νοείται στο εξής ως αναφορά στον 
όρο «πιστωτικό ίδρυμα» του εδαφίου α' της παραγρά¬ 
φου 1 του άρθρου 2 του παρόντος νόμου. 

4. Οι διατάξεις του α.ν. 1665/1951 (ΦΕΚ 31 Α'), όπως 
ισχύει. 

5. Το άρθρο 3 του α.ν. 675/1945 (ΦΕΚ 282 Α'). 

6. Το άρθρο 5 του ν. δ. 588/1948 (ΦΕΚ 85 Α'). 

7. Τα άρθρα 1 και 2 του ν. 1387/1950 (ΦΕΚ 1 Α'). 

8. Το τελευταίο εδάφιο της παραγράφου 7 του άρθρου 
2 του ν. 1665/1986, όπως έχει αντικατασταθεί με την παρ. 
5 του άρθρου 2 του ν. 3483/2006 (ΦΕΚ 169 Α'). 

9. Η παρ. 3 του άρθρου 5 του ν. 1905/1990 (ΦΕΚ 147 
Α'). 

10. Η παρ. 2 του άρθρου 18 του ν. 3148/2003 (ΦΕΚ 136 
Α'). 

11. Τα άρθρα 2 παρ. 3, 4, 5,17, 20 έως και 31, 33 έως και 
39, το άρθρο 3 παρ. 5 και 6 και τα άρθρα 9, 32 έως και 
38 του ν. 2396/1996 (ΦΕΚ 73 Α'), όπως ισχύουν και κάθε 
αναφορά σε αυτά νοείται στο εξής ως αναφορά στις 
διατάξεις του παρόντος νόμου και στις αποφάσεις της 
Τράπεζας της Ελλάδος και του Διοικητικού Συμβουλίου 
της Επιτροπής Κεφαλαιαγοράς που θα εκδοθούν για 
την εφαρμογή των διατάξεων του άρθρου 27 και της 
παρ. 3 του άρθρου 72 του παρόντος νόμου. Ειδικώς, η 
κατάργηση των άρθρων αυτών ισχύει από την έναρξη 
ισχύος των εν λόγω αποφάσεων. 

12. Οι διατάξεις του ν.δ. 1321/1972 (ΦΕΚ 239 Α'). 

13. Οι διατάξεις του ν.δ. 116/1973 (ΦΕΚ 197 Α'). 

14. Οι διατάξεις του π.δ. της 22/30.9.1931 (ΦΕΚ 342 
Α'). 

15. Οι διατάξεις του τετάρτου και του πέμπτου εδα¬ 
φίου της παρ. 3 του άρθρου 2 του ν. 5422/1932, η οποία 
έχει προστεθεί με το άρθρο 15 του ν. 2515/1997 (ΦΕΚ 
154 Α'). 

β) Οι αποφάσεις, εγκύκλιοι και διευκρινιστικές οδηγίες 
που έχουν εκδοθεί από Υπουργούς ή αρμόδιες αρχές, 
βάσει διατάξεων που καταργούνται στην παράγραφο 
α' του παρόντος άρθρου, τροποποιούνται, συμπληρώ¬ 
νονται ή αντικαθίστανται με διατάξεις του παρόντος 


νόμου, εξακολουθούν να ισχύουν μέχρι την κατάργη¬ 
ση, τροποποίηση, συμπλήρωση ή αντικατάστασή τους, 
σύμφωνα με τις αντίστοιχες διατάξεις του παρόντος 
νόμου. 

Άρθρο 93 

Η ισχύς του παρόντος νόμου αρχίζει από τη δημοσίευ¬ 
σή του στην Εφημερίδα της Κυβερνήσεως, εκτός εάν 
ορίζεται διαφορετικά στις επί μέρους διατάξεις του. 


Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 31 Ιουλίου 2007 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Γ. ΑΛΟΓΟΣΚΟΥΦΗΣ 


Θεωρήθηκε καί τέθηκε η Μεγάλη Σφραγίδα του Κράτους. 
Αθήνα, 1 Αυγούστου 2007 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιριί ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-ΓΟίτι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ίπίετηβΐ: ΗΗρ://νννννν.β1.9ΐ· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'-Ι- Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 < ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ., κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 






1 ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

